
• Γιαννάκης και Μίλτος 
Μανάκιας. Ανέκδοτες φω¬ 
τογραφίες από τη ζωή και 
το έργο τους. 

• Στοιχεία για την οικογέ¬ 
νεια Μανάκια. Από τους 
βοσκότοπους της Αβδέλ- 
λας, πρωτοπόροι της φωτο¬ 
γραφίας και του κινηματο¬ 
γράφου στα ταραγμένα 
Βαλκάνια. 

• Το έργο των Μανάκια. 

Ταξινόμηση στο φωτογρα¬ 
φικό και κινηματογραφικό 
υλικό κατά περιόδους και 
θέματα. 

• Καταγραφείς της «ζωής 
εν κινήσει». Αδελφοί Μα¬ 
νάκια: πρωτοπόροι κινημα¬ 
τογραφιστές των Βαλκα¬ 
νίων. 

• Το φωτογραφικό έργο. 

Καλλιέργησαν το πορτρέτο 
και το στιγμιότυπο, δίνο¬ 
ντας ιδιαίτερο βάρος στην 
πιστή απόδοση. 

• Ετσι ενώθηκε η ζωή 
μας... Οι Μανάκια, βασικό 
στοιχείο δομής και μυθο¬ 
πλασίας στο «Βλέμμα του 
Οδυσσέα». 

• Οικογενειακές αναμνή¬ 
σεις. Με αφορμή το «Βλέμ¬ 
μα του Οδυσσέα», ο συγ¬ 
γραφέας ξεδιπλώνει τις συγ¬ 
γενικές μνήμες για τους Μα¬ 
νάκια. 

• «Πώς ανακάλυψα τους 
πρωτοπόρους». Η δεκάχρο¬ 
νη έρευνα και η συλλογή 
στοιχείων για τα δύο αδέλ¬ 
φια αποτέλεσαν το υλικό ε¬ 
νός λευκώματος. 

• Οι Μανάκια στην Ελλά¬ 
δα. Οι προσπάθειες για την 
προβολή της ζωής και του 
έργου τους από το σύλλογο 
Αβδελλιωτών «Η Βασιλί- 
τσα». 

• Ανέλπιστη γνωριμία. Τα 

αδέλφια Μπαλοδήμου δια¬ 
φυλάσσουν στο οικογενεια¬ 
κό τους αρχείο άγνωστες 
φωτογραφίες των Μανάκια. 

• ΗΑβδέλλα της Πίνδου. 
Γενέτειρα των Μανάκια, η 
άλλοτε ακμαία κωμόπολη, 
το καλοκαίρι σφύζει από 
ζωή, ενώ τον χειμώνα εγκα- 
ταλείπεται. 


Εξώφυλλο: Αριστερά ο Γιαννάκης και 
δεξιά ο Μίλτος Μανάκιας. Φόντο, σκη¬ 
νή από την ταινία τους οι «ΥΦΑ¬ 
ΝΤΡΕΣ», γυρισμένη το 1905. 


Υπεύθυνος «Επτά Ημερών»: 

ΒΗΣ. ΣΤΑΥΡΑΚΑΣ 


Α ΦΙΕΡΩΜΑ 

Γιαννάκης και 
Μίλτος Μανάκιας 

Ανέκδοτες φωτογραφίες από τη ζωή και το έργο τους 



Καρτ-ποστάλ του Μίλτου Μανάκια προς τον γαμπρό του Νάκο Πολυαραίο στην 
Αβδέλλα (26 Μαρτίου 1915). 


ΔΕΝ θα μπορούσαμε να αγνοήσουμε 
τους αδελφούς Γιάννη και Μιλτιάδη 
Μανάκια -κατ’ άλλους και Μανάκη- α¬ 
φού αναμφισβήτητα είναι οι πρόδρο¬ 
μοι του βαλκανικού κινηματογράφου 
και κατ’ επέκταση και του ελληνικού 
κινηματογράφου. 

Αποφασιστικό κίνητρο και αιτία για 
το αφιέρωμα στάθηκε η πρόσφατη α¬ 
ποκάλυψη (Οκτώβριος 1995) του φω¬ 
τογραφικού αρχείου της οικογένειας 
Μπαλοδήμου. Το αρχείο αριθμεί μερι¬ 
κές δεκάδες φωτογραφιών, καρτ πο- 
στάλ των Μανάκια που στοιχειοθε¬ 
τούν την οικογενειακή αλληλογραφία 
και έρχονται για πρώτη φορά στη δη¬ 
μοσιότητα. 

Ζητήσαμε να καταθέσουν τις από¬ 
ψεις τους, μελετητές και καλλιτέχνες, 
άνθρωποι με άμεση ή έμμεση σχέση 


Επιμέλεια αφιερώματος: 

ΚΣΤΗΣ ΑΙΟΝΤΗΣ 


με το θέμα. Οπωσδήποτε το αφιέρωμα 
δεν έχει στόχο να «λυτρώσει» αλλά 
ούτε να «καταδικάσει» τους δύο αδελ¬ 
φούς ως πρόσωπα εμπλεκόμενα στις 
βαλκανικές έριδες. Αλλωστε, ένα δη¬ 
μοσιογραφικό αφιέρωμα αδυνατεί να 
λύσει τέτοιους γόρδιους δεσμούς. Τι¬ 
μάμε τους Μανάκια ως τέκνα της 
Αβδέλλας Γρεβενών και κυρίως ως 
προπομπούς του κινηματογράφου στα 
Βαλκάνια. Χάρη στα δύο αδέλφια η 
στατική εικόνα αποκτά για πρώτη φο¬ 
ρά κίνηση στο βαλκανικό χώρο με την 
ταινία «Υφάντρες», γυρισμένη το 1905 
στον γενέθλιο τόπο. 

Πέρα απ’ αυτό το οριακό γεγονός με 
ιστορική αξία, οι Μανάκια, σε ταραγ¬ 
μένες εποχές διέτρεξαν τη Βαλκανική 
-αστικά κέντρα και ύπαιθρο- καταγρά¬ 
φοντας τα πάντα. Αποτύπωσαν με 
τους φακούς τους, φωτογραφικούς ή 
κινηματογραφικούς, από τα ταπεινά 
της καθημερινότητας μέχρι τα κο- 
σμοϊστορικά δημόσια συμβάντα: Μα¬ 
κεδονομάχους, δολοφονία του Μη¬ 
τροπολίτη Αιμιλιανού, επίσκεψη του 
Σουλτάνου στη Θεσσαλονίκη κ.ά. Αυ¬ 
τό το «υλικό», από ιστορική και καλλι¬ 
τεχνική άποψη, παραμένει ανεκτίμητο 
και ανήκει σε όλες τις βαλκανικές ε¬ 
θνότητες. 

Το αν και πόσο βρέθηκαν οι Μανά¬ 
κια «μυημένοι» στα «βαλκανικά ιδεο¬ 
λογήματα» των αρχών του αιώνα, ξε¬ 
φεύγει από τα όρια αυτού του αφιερώ¬ 
ματος. Εκτιμούμε και σεβόμαστε κάθε 
νηφάλια άποψη. Εν τούτοις, νομίζουμε 
πως το όλο θέμα διατηρεί «σκοτεινά» 


σημεία. Με άλλα λόγια παραμένει «α¬ 
νοιχτό», και ως γνωστόν, η ιστορία δεν 
αποκλείει καμιά φορά εκπλήξεις. 
Ομως, καθ’ ότι μεσογειακά ταμπερα- 
μέντα, βρισκόμαστε, προσωρινά, στη 
«θερμή» φάση αφού έχει προηγηθεί η 
φάση της «ψυχρής αδιαφορίας» και το 
Αρχείο Μανάκια, αντί να βρίσκεται στη 
Θεσσαλονίκη, το διαχειρίζονται έξυ¬ 


πνα και κατά βούληση οι προπαγανδι- 
στές των Σκοπιών. Αν θέλει η Θεσσα¬ 
λονίκη να θεωρείται ομφαλός της 
Βαλκανικής, δεν θα ήταν καθόλου κα¬ 
κή ιδέα, οι ιθύνοντες της Πολιτιστικής 
Πρωτεύουσας να συμπεριλάβουν στο 
πρόγραμμά τους και σχετική εκδήλω¬ 
ση για τους προδρόμους του βαλκανι¬ 
κού κινηγματογράφου. 

ΕΜΠΟΡΙΚΗΤΡΑΠΕΖΑ /οχυρή για σας 















Στοιχεία για την οικογένεια Μανάκια 

Από τους βοσκότοπους της Αβδέλλας, πρωτοπόροι της φωτογραφίας και του κινηματογράφου στα ταραγμένα Βαλκάνια 


Του Γ ιώργη Εξαρχου 


ΘΑ μπορούσε ν' αφηγηθεί κανείς τα 
«βιογραφικά στοιχεία» της οικογέ¬ 
νειας ΜΑΝΑΚΙΑ, σαν ένα παραμύθι 
όμοιο με εκείνα που πολύ συχνά α- 
φηγιόταν ο Μιλτιάδης Μανάκιας, 
τηρώντας το γλαφυρό ύφος της 
«παραμυθούς» γιαγιάς του, της Δέ- 
σπας. 

Ηταν μια φορά κι έναν καιρό στην 
Αβδέλλα, ένα πανέμορφο και δου- 
λευτάρικο παιδί, ο Γιάννης ή Γιαν- 
νούλης Μανάκιας, γιος μιας από τις 
παλιότερες κτηνοτροφικές και ε¬ 
μπορικές οικογένειες του χωριού. 
Δεν είναι γνωστή η χρονολογία και 
η ημερομηνία γέννησης του Γιαν- 
νούλη, μα είναι σίγουρο πως στα 
χρόνια της Επανάστασης του ’21 
(θα) ήταν έφηβο παλικάρι, που -ό¬ 
πως όλοι οι υπόδουλοι Ελληνες- 
φλεγόταν από τον παλμό του μεγά¬ 
λου Αγώνα. 

Με τους γονείς του και άλλους 
συγγενείς κινιόταν και ανέπτυσσε 
τις δραστηριότητές του στο χώρο 
της Θεσσαλίας, της Ηπείρου, της 
δυτικής και μείζονος Μακεδονίας 
και ιδίως στους οικισμούς Δαμάσι, 
Δαμασούλι, Τύρναβο, Τσαρίτσανη, 
Ελασσόνα (της Θεσσαλίας), Βλαχο- 
κλεισούρα, Γιάννινα, Μπίτολεα (Μο¬ 
ναστήρι) και στα γειτονικά προς τη 
γενέτεριά του χωριά: Περιβόλι, Σμί- 
ξη, Σαμαρίνα. 

Συγγένειες 
στη Βλαχοκλεισούρα 

Ιδιαίτερες σχέσεις είχε δημιουρ¬ 
γήσει με ανθρώπους της Βλαχοκλει- 
σούρας, όπου εκεί υπήρχε και κά¬ 
ποια παροικία Αβδελλιωτών, η οποία 
δημιουργήθηκε από οικιστές - φυγά- 
δες Αβδελλιώτες που αναζήτησαν 
σωτηρία και καταφύγιο σε παλαιότε- 
ρες περιόδους, από τις επιδρομές 
ληστρικών συμμοριών Τουρκαλ- 
βανών. 

Στη Βλαχοκλεισούρα, ο Γιαννού- 
λης Μανάκιας έμαθε τα ελληνικά 
γράμματα, πλάι σε φωτεινούς δά¬ 
σκαλους που δίδασκαν στο «ελληνι¬ 
κό σχολείο» του χωριού. 

Εκεί ο Γιαννούλης γνώρισε τη Δέ- 
σπα, κόρη του Μητρούση Μπουσ- 
μπούκη, με καταγωγή από την 
Αβδέλλα, η οποία είχε καταφύγει τό¬ 
τε στη Βλαχοκλεισούρα και που αρ¬ 
γότερα μετεγκαταστάθηκε στο Ξη- 
ρολίβαδο της Ημαθίας, για να ριζώ¬ 
σει τελικά στην πόλη της Βέροιας. 

Δημήτρης: πατέρας 
των Μανάκια 

Στα 1843 ο Γιαννούλης και η Δέ- 
σπα απέκτησαν τον Δημήτρη Μανά¬ 
κια και, ενδεχομένως, άλλα δύο τρία 

Συνέχεια στην 4η σελίδα 





14 Απριλίου 1924. Από αριστερά: Γιάννης Μανάκιας, η σύζυγός του Αναστασία, ο πατέρας των Μανάκια Δημήτριος, ο Μίλτος 
Μανάκιας και ο γιος της αδελφής τους Βασιλικής, Γεώργιος. Η καρτ ποστάλ απευθύνεται στους Νάκο και Κιάουα Πολυαραί- 
ου, από τους Γιαννάκη, Αναστασία και Μίλτο με τις ευχές: «Χρόνια Πολλά για το Πάσχα, Χριστός Ανέστη». 

ΕΜΠΟΡΙΚΗΤΡΑΠΕΖΑ για σας 










30 Μαρτίου 1919. 
Κάρτα του Γιαννάκη 
Μανάκια προς την α¬ 
δελφή του Βασιλική 
και τον γαμπρό του 
I. Πολύ αραιό. Στην 
πίσω όψη γράφει: 
«Κιον Βασιλικέα και 
Νάκον Πολιαρέον 
εις Δαμασούλι. Ευ- 
ρανθίτε ότι ο θεός 
με εχάρισε την ζωήν 
μου, πολύ τυχερός 
καί εγλίτοσα δίχος 
σακατλήκι όταν α¬ 
νταμωθούμε θα τα 
πούμε. Ο αδελφός 
Γιαννάκης 
30.3.1919- Ετι πολά 
το Μ. Πάσχα και το 
Χριστός Ανέστη. Ο 
θεός να μας ανταμό- 
ση με το καλόν. Τα 
δέοντα τον θειον 
μας Τόλη και άλλους 
τους συγγενείς, τον 
Ζίσι και Στέργιον. 
Σας είναι ακόμη αυ¬ 
τού. Τον Αχίλλη στα 
Γρεβενά την Αγία 
Τριάδα εις την 
Αβδέλλα - Ελάβαμε 
καί άλλην κάρταν 
την έχω εγώ είμεθα 
καλά όλοι -Γεωρ- 
γούλας». 

Συνέχεια από την 3η σελίδα 

παιδιά, ένα από τα οποία ονομαζόταν 
Μανούλης (πρέπει να πέθανε περί τα 
1908) και είχε αποκτήσει κι αυτός έ¬ 
να γιο, ονόματι Δημήτρης Μανάκιας. 

Ο Δημήτρης Μανάκιας, γιος του 
Γιαννούλη και της Δέσπας, ήταν ζω¬ 
ηρό και ανήσυχο παιδί, και πέρασε 
μεγάλο μέρος της παιδικής του ηλι¬ 
κίας παίζοντας με τους συνομηλί¬ 
κους του στους πανέμορφους βο¬ 
σκοτόπους της Αβδέλλας. Κι όταν 
πια πήγε στο σχολείο, μεταμορφώ¬ 
θηκε ο χαρακτήρας του. Από ζωηρό 
και «ασυμμάζευτο» παιδί, έγινε με¬ 
λετηρός μαθητής και φιλομαθής νέ¬ 
ος, ένα παλικαράκι με άριστες επιδό¬ 
σεις στα ελληνικά γράμματα. 

«Ρουμάνικη 

προπαγάνδα» 

Δεν πρέπει, ασφαλώς, να λησμο¬ 
νούμε ότι η Αβδέλλα βρισκόταν τό¬ 
τε εντός των ορίων της Οθωμανικής 
Αυτοκρατορίας. Εκείνη την περίοδο 
όργωνε τα Βλαχοχώρια της Μακε¬ 
δονίας και Ηπείρου, ο καλόγερος Α- 
βέρκιος, ο οποίος φρόντιζε να προ¬ 
σηλυτίσει διάφορους Βλάχους στην 
ιδέα του νεοπαγούς «ρουμάνικου 
μεγαλοϊδεατισμού» (ιδεολογικό τέ¬ 
κνο των Φαναριωτών μπογιάρων και 

εξουσιαστών των λεγάμενων «ρου¬ 
μανικών χωρών»: Μολδαβίας και 
Ολτένιας), ώστε να του εμπιστευ¬ 
τούν τα παιδιά τους τα οποία θα 
σπούδαζαν δωρεάν, ως οικότροφα, 
σε σχολεία στο Βουκουρέστι. 

Είναι αλήθεια ότι μικρός αριθμός 
Βλάχων, ιδίως των φτωχότερων κοι¬ 
νωνικών στρωμάτων, «παρέδωσαν» 
τα παιδιά τους στον Αβέρκιο για να 
σπουδάσουν τη γλώσσα και τις επι¬ 
στήμες στη «μητέρα πατρίδα»! 

Το πρώτο βήμα αυτού του ιδιότυ¬ 
που μεγαλοϊδεατισμού δεν οιωνιζό¬ 
ταν ιδιαιτέρως καλές προοπτικές, 
γι’ αυτό και έπρεπε να συνεχίσει υ¬ 
πό άλλο στρατηγικό σχεδίασμά και 
τακτική. Το Πατριαρχείο και το Φα¬ 
νάρι, αλλά και οι Τούρκοι και οι Ρου¬ 
μάνοι ώς και οι Ιταλοί, οι Ρώσοι και 
οι Γάλλοι, μηδέ εξαιρουμένων των 
Αυστροούγγρων, ανακάλυψαν τον 
Απόστολο Μαργαρίτη (από τους 
διάφορους συγγραφείς παρουσιά¬ 
ζεται πότε σαν Βλάχος και πότε σαν 
Γραικός, πότε σαν Αβδελλιώτης και 
πότε σαν Βλαχοκλεισουριώτης και 
πότε με άλλον γενέθλιο τόπο), για 
να παίξει το... παιχνίδι όλων αυτών, 
ως διπλός και τριπλός πράκτορας, 
και με σταθερή κατεύθυνση την ί¬ 
δρυση... ρουμανικών σχολείων, στα 
Βλαχοχώρια της Μακεδονίας, της 


Ηπείρου και της Θεσσαλίας. (Στην 
Αβδέλλα ιδρύθηκε ρουμανικό σχο¬ 
λείο στα 1867). 

Αυτή η προσπάθεια δημιούργησε 
ποικίλα προβλήματα στον πληθυ¬ 
σμό των Βλαχοχωριών, κορύφωση 
των οποίων ήταν ένας «βλάχικος 
εμφύλιος» στα χρόνια του Μακε¬ 
δονικού Αγώνα, με αντιπάλους 
τους «γραικομάνους» [ελληνικού 
φρονήματος] και τους «ρουμανι- 
στές» {ρουμανικού φρονήματος] 
Βλάχους. 

Σ’ αυτό το «κλίμα» βρισκόταν και 
η Αβδέλλα τον καιρό που ο ώριμος 
πια Δημήτρης Γιαννούλη Μανάκιας 
γνώρισε και νυμφεύτηκε τη Λούτσια 
{Λουκία} ή Ρούσια Καραγιάννη από 
τη Βλαχοκλεισούρα με την οποία έ¬ 
φεραν στον κόσμο πέντε παιδιά: την 
Ευανθία, τη Βασιλική, τη Στεργιάνα, 
τον Γ ιαννάκη και τον Μιλτιάδη. 

Αδελφές και γαμπροί 

Η Ευανθία πέθανε νεότατη, στα 
1910, στην Αβδέλλα. 

Η Βασιλική παντρεύτηκε τον Νάκο 
(Γιάννη) Πολυωραίο (Πολιαρέου), δι¬ 
δάσκαλο της ελληνικής και από τους 
σπουδαιότερους Αβδελλιώτες Μα¬ 
κεδονομάχους, με πλούσια δράση 
στους εθνικούς αγώνες. Μάλιστα, 
συνελήφθη από τους Τούρκους για 


την εθνική του δράση, φυλακίστηκε 
στα Γιάννινα και στην πορεία τον με- 
τήγαγαν στη Μπίτολεα, όπου τον κα¬ 
ταδίκασαν σε θάνατο. Σώθηκε έπει¬ 
τα από παρέμβαση του ελληνικού 
κομιτάτου και αποφυλακίστηκε την 
ημέρα που ήταν να τον εκτελέσουν. 
Επιστρέφοντας στην Αβδέλλα, κάλε- 
σε και φιλοξένησε τον δεσπότη Γρε- 
βενών Αιμιλιανό, με τον οποίο και 
προώθησε τις «εθνικές θέσεις» στην 
περιφέρεια Γρεβενών. 

Ο Νάκος Πολυωραίος θεωρείται α¬ 
πό τις σημαντικότερες φυσιογνω¬ 
μίες της Αβδέλλας. «Σύμφωνα δε με 
στατιστικά στοιχεία του 1910, ο Νά¬ 
κος Πολυωραίος είχε αποφοιτήσει 
στα 1896 από το Β Τ Γυμνάσιο Λάρισας 
και έκτοτε τη χρονιά 1912 διήγε τον 
17ο χρόνο υπηρεσίας, όντας 40 χρό¬ 
νων. Επίσης εκείνη τη χρονιά, καθώς 
και προηγούμενα χρόνια ήταν δά¬ 
σκαλος στη δημόσια μικτή σχολή στο 
Δαμασούλι (τόπο χειμερινής διαμο¬ 
νής πολλών Αβδελλιωτών) που είχε 
τρεις τάξεις και 24 μαθητές (16 αγό¬ 
ρια και 8 κορίτσια). Την ίδια εποχή 
άλλοι Αβδελλιώτες δάσκαλοι τον κα- 
ζά Ελασσόνας ήταν στην αστική μι¬ 
κτή σχολή Δαμασίου οι Γεώργιος Δ. 
Ρούσας και η Ασπασία Παπαγεωργί- 
ου (Τσακνάκη). Ο Γ. Ρούσας, 22 χρο- 
νών, εκείνη τη χρονιά είχε αποφοι¬ 
τήσει από το γυμνάσιο Κοζάνης και 
είχε διοριστεί για πρώτη φορά διευ¬ 
θυντής του σχολείου Δαμασίου. (Ο 
Γ. Ρούσας είναι αυτός που σύνταξε 
στα 1914 τα Μητρώα Αρρένων της 
Αβδέλλας)...». 

Ο Νάκος Πολυωραίος και η Κιάουα 
Μανάκια έφεραν στον κόσμο οκτώ 
παιδιά (2 αγόρια και 6 κόρες), από τα 
οποία έζησαν τα έξι: Δημήτριος (ελ¬ 
ληνοδιδάσκαλος), Γεώργιος (φωτο¬ 
γράφος στη Θεσσαλονίκη), Ασπασία, 
Γλυκερία, Μακεδονία, Δέσποινα. 

Η Στεργιανή Μανάκια παντρεύτη¬ 
κε τον (αγνώστου μικρού ονόματος) 
Κώτσιο, έμπορο από το βλαχοχώρι 
Φούρκα της Κόνιτσας, που ζούμε μό¬ 
νιμα στο Βουκουρέστι και ο οποίος 
είχε γιο εργαζόμενο ως αξιωματικός 
του ρουμανικού στρατού. 

Τούτος ο Κώτσιος πρέπει να είναι 
ο άνθρωπος που θέλησε να μυήσει 
στη «ρουμανική προπαγάνδα» τους 
αδελφούς Γιαννάκη και Μιλτιάδη 
Μανάκια και θα υποστήριζα χωρίς να 
το κατορθώσει, αφού ο Μίλτος ουδέ¬ 
ποτε ασχολήθηκε με τέτοια ζητήμα¬ 
τα, ενώ ο Γ ιαννάκης για μικρό χρονι¬ 
κό διάστημα υπήρξε οπαδός του 
«ρουμανισμού». 

Γιαννάκης Μανάκιας 

Σύμφωνα με τα καταχωρισμένα 
στοιχεία στο Μητρώο Αρρένων της 
Αβδέλλας ο Ιωάννης (Γιάννης) Μα¬ 
νάκιας γεννήθηκε εκεί στα 1879 και 
είναι εγγεγραμμένος με το όνομα 
Ιωάννης Μανακάς. 

Ο Γ ιάννης ή Γ ιαννάκιας, όπως τον 
αποκαλούσαν οι γονείς του Δημή¬ 
τρης και Λούσια και οι άλλοι συγχω¬ 
ριανοί, ήταν μια γλυκιά και ασθενική 
φυσιογνωμία και σαν τέτοια παρέ- 
μεινε μέχρι το θάνατό του. Εξυ¬ 
πνος, ανήσυχος, με ποικίλα ενδια¬ 
φέροντα, με καλλιτεχνικές αγωνίες 
και κλίση προς τη ζωγραφική, θρή- 

Πάνω: Ο Γιάννης Μανάκιας στην Φιλιππούπολη (Πλόντιβ) Βουλγαρίας κατά τη διάρκεια της εξο¬ 
ρίας του (1917-1918). Δεξιά: Η πίσω όψη της καρτ ποστάλ. Ιδιόγραφο του Γιάννη Μανάκια. Γράφει: 
«Αγαπητέ μου Νάκου καί Βασιλικέα -Υγιένω και υγίαν πωθώ καί δια σας. Χθες έλαβα μίαν επιστο¬ 
λήν από τον Γεωργούλα καί μού γράφει την υγίαν του καί τα τεχόντα εντός 2 ετών. Είχα γράμμα 
και από τα Γρεβενά από τον πατήρ μου καί μού γράφει ότι αι οικογένειαί μας είναι διασκορπη- 
σμέναι εις Αλβανία και Θεσσαλία ένεκα ταις επιδημίαις και ασθένιας. Εδωσεν ο Θεός ζωήν καί ο ί¬ 
διος τα γράφω... Μόνον από τον Κότσιου καί τον Μιλτιάδη δεν πήρα γράμμα. Τι συμβένη άραγε εί¬ 
ναι Θυμομένοι εναντίον εις ένα εξωρισθέν άνθρωπον μεγάλον πράγμα. Τέλος πάντων ας είναι κα¬ 
λά καί άλλα περνάν. Τα δέοντα τον Νικολάκη καί Ασπασία καθώς δε καί τον θειον Τέλλη καί... Την 
μητέρα καί Λούσιαν καί αδέλφια Δέσπαν... Πολύ περάσανε ολίγοι έμενε... ο Θεός να μας ανταμώ¬ 
σει με το καλόν. Γιαννάκης». 

σκος και φιλότεχνος θαυμαστής 
των αγιογραφιών των εκκλησιών 
της ιδιαίτερης πατρίδας του, εσω- 
στρεφής και μελετηρός, τελείωσε 
το ελληνικό σχολείο της Αβδέλλας 
στα 1890, χρονιά κατά την οποία ο 
πατέρας του τον ενέγραψε στο 
ρουμανικό γυμνάσιο της Μπίτολιας 
(Μοναστηριού). 

Σ’ αυτήν την πόλη, την Μπίτολια, 
ο Γιαννάκης Μανάκιας γνωρίστηκε 
με πολύ κόσμο, χωρίς ν’ αμελεί διό¬ 
λου τα μαθήματά του. Οργανωμέ¬ 
νος και συστηματικός καθώς ήταν 
στις μελέτες του, αποφοίτησε και 
πήρε το «δίπλωμά» του με άριστα 
στις 21 Ιουνίου 1897, από το «Ρου¬ 
μανικό Λύκειο» του Μοναστηριού, 
σε ηλικία 18 ετών. 

Εχοντας, λοιπόν, το απολυτήριο 
Λυκείου στα χέρια του ο Γιαννάκης 
επέστρεψε στην πατρίδα του 
Αβδέλλα, ασχολούμενος με την α¬ 
γαπημένη του τέχνη, τη ζωγραφική. 

Την άνοιξη του 1898 τον συνάντη¬ 
σε ο «επιθεωρητής των ρουμανικών 
σχολείων της οθωμανικής επιφάνει¬ 
ας» διαβόητος Απόστολος Μαργα¬ 
ρίτης, ο οποίος και του πρότεινε τη 
θέση δασκάλου της ζωγραφικής και 
της καλλιγραφίας σε σχολεία που ε- 
πόπτευε ο ίδιος. Ο νεαρός Γιαννά¬ 
κης άκουσε με προσοχή τις θέσεις 
και τις συστάσεις του πολυπράγμο- 
να και πολλαπλού πράκτορα Από¬ 
στολου Μαργαρίτη, χωρίς ωστόσο 
να υιοθετήσει απόλυτα τις ιδεολογι¬ 
κοπολιτικές θέσεις του. 

Χρονολογικά βρισκόμαστε στα 
1898, δηλαδή ένα χρόνο μετά τον 
ατυχή ελληνοτουρκικό πόλεμο 
(1897), κατά τον οποίο και η οικογέ¬ 
νεια Μανάκια έπαθε σχετικές ζη¬ 


μιές στο ζωικό της κεφάλαιο, στο 
Δαμασούλι της Ελασσόνας, όπου 
βρισκόταν εκείνην την περίοδο. 
Ετσι, ο Γιαννάκης δέχθηκε την πρό¬ 
ταση του Α. Μαργαρίτη και διορί¬ 
στηκε δάσκαλος της καλλιγραφίας 
και της ζωγραφικής -σε ηλικία μό¬ 
λις 19 χρόνων- στο «Ρουμανικό Λύ¬ 
κειο» στα Γιάννινα, στις 10 Οκτω¬ 
βρίου 1898. 

Ο διορισμός του Γιαννάκη δεν έ¬ 
γινε αποδεκτός από τις τότε επίση¬ 
μες κρατικές αρχές, γεγονός που α¬ 
νάγκασε τον Α. Μαργαρίτη να τον 
διορίσει σε ρουμανικά σχολεία άλ¬ 
λων περιοχών, όπου ο νεαρός Γιαν- 
νάκης απέκτησε τη φήμη του καλού 
δασκάλου της ζωγραφικής και της 
καλλιγραφίας, κάτι που τον έκανε α¬ 
γαπητό και αξιοσέβαστο στους μα¬ 
θητές του και τους γονείς τους. 

Η καλή φήμη για το πρόσωπο του 
παιδαγωγού Γιάννη Μανάκια, απο- 
τέλεσε την αιτία να τον διεκδική- 
σουν οι συνάδελφοί του στα Γιάννι¬ 
να για δάσκαλο του εκεί «Ρουμάνι- 
κου Γυμνάσιου». Πράγματι διορίζε¬ 
ται εκ νέου, στις 10 Οκτωβρίου 
1899, σαν δάσκαλος της ζωγραφι¬ 
κής και καλλιγραφίας στο εν λόγω 
γυμνάσιο στα Γιάννινα, θέση την ο¬ 
ποία κατέχει μέχρι τις 31 Αυγού- 
στου 1906. 

Κατ’ αυτήν την περίοδο ο Γιαννά- 
κης Μανάκιας ανοίγει φωτογραφείο 
στα Γιάννινα, χωρίς να γνωρίζουμε 
ωστόσο πού μαθήτευσε και σπού¬ 
δασε την τέχνη της φωτογραφίας, 
στην οποία πολύ νωρίς απέκτησε 
μεγάλη και καλή φήμη, ως άριστος 
φωτογράφος. 

Οι Βλάχοι κάτοικοι των Ιωαννί- 
νων τον υποστήριξαν θερμά ως 


φωτογράφο και του προέβαλλαν 
συχνά εμπόδια στην άσκηση των 
εκπαιδευτικών του καθηκόντων, 
μιας και στη μέγιστη πλειονότητά 
τους αντιμάχονταν τους φορείς και 
τα όργανα του «ρουμουνισμού» 
στην πόλη τους. Πολλές φορές, με 
προσφυγές τους στις οθωμανικές 
αρχές και για να του ασκήσουν πιέ¬ 
σεις για αποχώρησή του από τη θέ¬ 
ση του δασκάλου, τον απειλούσαν 
ότι θα του κλείσουν και το φωτο¬ 
γραφικό εργαστήρι. Δέχτηκε και α¬ 
πειλές ότι θα του κάψουν το σπίτι, 
κάτι που τελικά πραγματοποιήθηκε 
στα 1905, χρονιά που σκότωσαν και 
τους ομοϊδεάτες φίλους του στην 
Αβδέλλα, τον Τόλη Παπά και τον 
Γιώργη Πούπη. 

Κάτω από αυτές τις συνθήκες ο 
Γιαννάκης εγκατέλειψε τα Γιάννινα 
και μετεγκαταστάθηκε στη Μπίτο- 
λια, όπου μετέφερε και το φωτο¬ 
γραφικό εργαστήριό του, στα 1906 , 
και όπου από την 1η Σεπτεμβρίου 
1906 άρχισε να διδάσκει και πάλι ως 
δάσκαλος της ζωγραφικής και της 
καλλιγραφίας στο «Ρουμάνικο Γυ¬ 
μνάσιο» στο Μοναστήρι. 

Ο 27χρονος Γ ιαννάκης θεωρεί τη 
δουλειά του δασκάλου πάρεργο και 
επιδίδεται με αφοσίωση στην τέχνη 
της φωτογραφίας, αλλά και στην τέ¬ 
χνη του κινηματογράφου, που δια¬ 
νύει εκείνη την περίοδο τα πρώτα 
βήματα. 

Ηδη, στα 1905, ο Γιαννάκης έχει 
μάθει για την τέχνη των Λιμιέρ και 
έχει μεταβεί σε Βιέννη, Παρίσι και 
Λονδίνο, απ’ όπου έχει προμηθευτεί 
την πρώτη κινηματογραφική μηχα¬ 
νή λήψεως (εγγραφής) ταινιών, και 
ήδη το καλοκαίρι του 1905 έχει γυ¬ 


ρίσει την πρώτη του ταινία, τις 
«Υφάντρες», στην Αβδέλλα, με 
πρωταγωνιστές τα βουβά πρόσωπα 
των στενότερων συγγενών του. 

Η φωτοκάμερα «Βΐοεοορ 300», 
δηλαδή η πρώτη κινηματογραφική 
μηχανή λήψεως, που έφερε ο Γιαν- 
νάκης από το Λονδίνο, στα 1905, εί¬ 
ναι αυτή με την οποία οι δύο αδελ¬ 
φοί, Γ ιαννάκης και Μίλτος, θα γυρί¬ 
σουν 67 κινηματογραφικές ταινίες 
μικρού μήκους, μέγιστου εθνολο¬ 
γικού και εθνογραφικού ενδιαφέ¬ 
ροντος. 

Η Μακεδονία στις 
αρχές του 20ού αιώνα 

Η πρώτη δεκαετία του 20ού αιώνα 
βρίσκει το χώρο της Μακεδονίας να 
διανύει μια περίοδο με έντονη τη 
παρουσία των διαφόρων «εθνικών 
διεκδικήσεων». Ο Γιαννάκης θεω¬ 
ρείται από τα ελληνικά αντάρτικά 
σώματα «ρουμουνιστής», ενώ ο α¬ 
δελφός του ο Μίλτος και ο γαμπρός 
του Νάκος Πολυωραίος είναι ενταγ- 
μένοι στα σώματα των Μακεδονο¬ 
μάχων. Οι Βούλγαροι θεωρούν τον 
Γιαννάκη «σερβόφιλο» και οι Σέρβοι 
«κρυφογραικομάνο». Και όλα αυτά 
έχουν ως συνέπεια, να υποστεί ο 
Γιαννάκης κατ’ επανάληψη διώξεις 
ή το να βρεθεί εξορία. 

Οι Ρουμάνοι τον καλούν με διά¬ 
φορες αφορμές να επισκεφτεί το 
Βουκουρέστι και τον θεωρούν «δι¬ 
κό τους άνθρωπο». Και στα Βαλκά¬ 
νια διαμορφώνεται μια νέα κατά¬ 
σταση. Αποχωρούν οι Οθωμανοί, 
χαράσσονται νέα σύνορα, οι Βαλκα¬ 
νικοί Πόλεμοι και ο Πρώτος Παγκό- 
Συνέχεια στην 6η σελίδα 

Συνέχεια από την 5η σελίδα 
σμιος Πόλεμος είναι μια πραγματι¬ 
κότητα που έθεσε τη δική της 
σφραγίδα. 

Ο Γιαννάκης, κινείται σε όλα τα 
πεδία των μαχών, φωτογραφίζει και 
κινηματογραφεί, μαζί με τον αδελ¬ 
φό του Μίλτο, όλα τα γεγονότα (πο¬ 
λιτικά, στρατιωτικά, κοινωνικά) και 
προσπαθεί να δώσει «εθνική ταυτό¬ 
τητα» στον βαλκανικό εαυτό του. 

Τον Οκτώβριο του 1914 γράφει α¬ 
γωνιώδους στον πατέρα του Δημή- 
τριο, στην Αβδέλλα Γρεβενών: 

«Σεβαστοί μον γονείς. Να μας στεί¬ 
λετε όσον... πιστοποιητικά διά τον Μιλ¬ 
τιάδη (από;) Αβδέλλα μαζί Γρεβενών 
διά να (αποδείξωμεν;) ότι είναι επήκο- 
ος Ελλην. Το πιστοποιητικό θα είναι α¬ 
πό τον δήμαρχο Γρεβενών... Θα ήρχο- 
ντο ο Μιλτιάδης αλλά δεν το αφήνουν., 
να μπει... οι Σέρβοι στρατιώτες. Σας α- 
σπαζόμαστε την δεξιάν. Γιαννάκης και 
Μιλτιάδης». 

Γράμματα και επιστολές, ταχυ¬ 
δρομικά δελτάρια και σημειώματα, 
κρύβουν τα σπαράγματα του ελλη- 
νόψυχου Βαλκάνιου καλλιτέχνη, 
που από τον τόπο της εξορίας του, 
την Φιλιππούπολη, γράφει στα 
1917-18 προς το γαμπρό του Νάκο 
Πολυωραίο και την αδελφή του Βα¬ 
σιλική: 

«Αγαπητέ μου Νάκου και Βασιλι- 
κέα. Υγιένω και υγίαν πωθώ και δια 
σας. Χθες έλαβα μίαν επιστολήν α¬ 
πό τον Γεωμγούλα και μου γράφει 
την υγίαν του και τα τεχόντα εντός 2 
ετών. Είχα γράμμα και από τα Γρε- 
βενά από τον πατήρ μου και μου 
γράφει ότι αι οικογένειαί μας είναι 
διασκορπησμέναι εις Αλβανία και 
Θεσσαλία ένεκα ταις επιδημίαις και 
ασθένιας. Εδωσεν ο Θεός ζωήν και 
ο ίδιος τα γράφω... Μόνον από τον 
Κότσιου και τον Μιλτιάδη δεν πήρα 
γράμμα. Τι συμβένη άραγε είναι θυ- 
μομένοι εναντίον εις ένα εξωρι- 
σθέν άνθρωπον μεγάλον πράγμα. 



22 Δεκεμβρίου 1918. Ο Μίλτος Μανάκιας καβάλα σε άλογο. Παλιά του συνήθεια, 
από τα παιδικά του χρόνια. Η φωτογραφία είναι σταλμένη από τη Βέροια στον α¬ 
δελφό του Γιαννάκη στο Μοναστήρι. 



Από δεξιά: Γιαννάκης Μανάκιας. Η γυναίκα που κρατά το χέρι του παιδιού είναι η Στεργιάνα Μανάκια. Δίπλα της η Ασπασία 
(σύζυγος του Γιαννάκη) και η επόμενη η Βασιλικιάουα Μανάκια. Το παιδί είναι ο Δημητράκης, γιος του Γιαννάκη Μανάκια. 
Πίσω από την Ασπασία και τη Βασιλικιάουα διακρίνεται ο Μίλτος Μανάκιας. 

Τέλος πάντων ας είναι καλά και όλ- 
λα περνάν. Τα δέοντα τον Νικολάκη 
και Ασπασία καθώς δε και τον θειον 
Τέλλη και... Την μητέρα και Αούσιαν 
και αδέλφια Δέσπαν... Πολύ περά¬ 
σανε ολίγοι έμενε... ο Θεός να μας 
ανταμώσει με το καλόν. Γ ιαννάκης». 

Στα 1922, και σε ηλικία 43 χρόνων, 
ο Γιαννάκης νυμφεύεται την Ανα¬ 
στασίαν Χατζή από τον Περλεπέ 
(Πρίλεπ), η οποία ήταν τότε 25 χρό¬ 
νων. Καστανομάτα και λεπτός χαρα¬ 
κτήρας και ίσως το ίδιο ασθενική 
κράση, η Αναστασία έφερε στον κό¬ 
σμο, στις 6 Μαΐου 1924, τον γιο του 
Γιαννάκη Μανάκια, τον Δημήτρη, 
που δεν ευτύχησε ιδιαίτερα στη ζωή 
του, αφού πολύ νωρίς η μητέρα του 
τον άφησε ορφανό, στις 16 Δεκεμ¬ 
βρίου 1926. 

Το «πεπρωμένο» 
του Γιαννάκη 

Ο θάνατος της γυναίκας του συ¬ 
νέβαλε στο να κλειστεί ο Γ ιαννάκης 
Μανάκιας στον εαυτό του. Αποσύ- 
ρεται από τις καλλιτεχνικές του 
δραστηριότητες, αφήνοντάς τες 
κυρίως στον αδελφό του Μιλτιάδη 
και στους συνεργάτες βοηθούς 
τους. Και από το 1927 που η Σερβία 
απαγορεύει πια τη μετακίνηση των 
Βλάχων από τα δικά της εδάφη στις 
προγονικές τους εστίες νοτιότερα, 
στον ελλαδικό πλέον χώρο της Μα¬ 
κεδονίας, ο Γ ιαννάκης δυσφορεί με 
την κατάσταση που βιώνει και θέλει 
να φύγει από την Μπίτολια. Αν και 
υπάρχουν δελεαστικές προτάσεις 
από κυβερνητικούς κύκλους της 
Ρουμανίας να εγκατασταθεί εκεί, ο 
Μιλτιάδης αναζητεί ευκαιρία να κα- 
τέλθει στην Ελλάδα, στην πατρίδα 
του Αβδέλλα ή στη Θεσσαλονίκη, ό¬ 
που έχουν εγκατασταθεί ήδη πολλά 
συγγενικά και φιλικά πρόσωπα. 

Και φτάνουμε στην περίοδο του 
Δεύτερου Παγκοσμίου Πολέμου, 
που η Γιουγκοσλαβία και η Ελλάδα 
τελούν υπό την κατοχή των Γερμα¬ 
νών κ.λπ. και έτσι ο Γιαννάκης, ά¬ 
γνωστο πότε ακριβώς, μετοικίζει 
στη Θεσσαλονίκη, όπου η ασθενική 
του φύση τον καθηλώνει σε λιτό 
βίο, με δυσμενείς επιπτώσεις στην 
υγεία του. 

Στις 14 Ιανουάριου 1948 χάνει τον 
ηλικίας 24 χρόνων μονάκριβο γιο 
του, στη Θεσσαλονίκη, γεγονός που 
τον αναγκάζει να κλειστεί ερμητικά 
στον εαυτό του, βλέποντας λίγους 
στενούς συγγενείς του, μέχρι τις 19 
Μαΐου 1954, που άφησε την πνοή 
του στην ελληνική μεγαλούπολη 
της Βόρειας Ελλάδας. 

Οι συγγενείς του τον περιγρά¬ 
φουν σαν έναν άνθρωπο «χαμένο 
στον κόσμο του», όλα αυτά τα χρό¬ 
νια που ο Γ ιαννάκης έζησε στη Θεσ¬ 
σαλονίκη. Δεν του έλειπαν οι ενο¬ 
χές για τις «ιδεολογικές επιλογές» 
της νιότης του, μα αισθανόταν υπε¬ 
ρήφανος για το σπουδαίο καλλιτε¬ 
χνικό έργο (φωτογραφικό και κινη¬ 
ματογραφικό) που είχε επιτελέσει 
μαζί με τον αδελφό του Μιλτιάδη. 

Είχε σε αραιά διαστήματα επικοι¬ 
νωνία με τον Μίλτο, που ήδη ανέ¬ 
πτυσσε μόνος του πλούσια καλλι¬ 
τεχνική δραστηριότητα στην Μπί- 

Οικογένεια Μανάκια στη βρύση «Μανάκια» -1913. Ορθιοι (από αριστερά) Μιλτιάδης Μανάκιας, η αδελφή του, ο Γιάννης Μανάκιας, Καραγιάννης, Νικ. Μαχαίρας. Κα- 
θιστοί (από αριστερά) Κ. Σδούκας ή Σδουκοπούλος, η γυναίκα του Στεργιανή, οι μητέρα και πατέρας Μανάκια, η αδελφή των Μανάκια Βασιλική με το σύζυγό της 
Ιωάννη Πολυαραιο. Επίσης διακρίνονται τα τέκνα του I. Πολυαραίου, Δημήτριος, Ασπασία σύζ. Νικ. Μαχαίρα, Γεώργιος Πολυαραίος, Δεσπούλα Πολυαραίου και Μα¬ 
κεδονία Πολυαραίου. 


τολια και έκφραζε την επιθυμία να 
βρεθεί τρόπος να μεταφερθεί το 
πλούσιο αρχείο τους στη Θεσσαλο¬ 
νίκη. Ομως οι μετεμφυλιακές εξε¬ 
λίξεις στην Ελλάδα και το τιτοϊκό 
καθεστώς της Γιουγκοσλαβίας δεν 
επέτρεπαν τέτοιου είδους πολυτέ¬ 
λειες. 

Μίλτος Μανάκιας 

Ο δεύτερος γιος του Δημήτρη 
Μανάκια και της Λούσιας Καραγιάν- 
νη, ο Μιλτιάδης ή Μίλτος ή Μέλτης 
Μανάκιας, σύμφωνα με τα καταχω¬ 
ρισμένα στοιχεία στο Μητρώο Αρρέ- 
νων Αβδέλλας, γεννήθηκε εκεί στα 
1881 και είναι εγγεγραμμένος με το 
όνομα Μιλτιάδης Μανάκας. 

Ο Μίλτος ήταν το «παραχαϊδεμέ- 
νο παιδί» της γιαγιάς του Δέσπας, έ¬ 
ξυπνος, ζωηρός, αντιρρησίας και αμ- 
φισβητίας στις θέσεις των μεγάλων, 
με κράση γερή, που εκτονωνόταν σε 
ζωηρά παιγνίδια με τους συνομηλί¬ 
κους του, κυρίως την ιππασία αλό¬ 
γων ελευθέρας βοσκής (ιργκιλέ), 
χωρίς ιδιαίτερη αγάπη προς τα 
γράμματα και το σχολείο και με ανε¬ 
πτυγμένο το πνεύμα της κοινωνικό¬ 
τητας, γεγονός που τον οδηγούσε 
στο να δημιουργήσει εύκολα φιλίες 
με ανθρώπους όλων των ηλικιών και 
όλων των κοινωνικών στρωμάτων. 

Τελειώνοντας το ελληνικό δημοτι¬ 
κό σχολείο της Αβδέλλας, ο πατέ¬ 
ρας του τον ενέγραψε ως οικότρο- 


φο στο «ρουμανικό γυμνάσιο» στα 
Γιάννινα, μα ο Μίλτος δεν το παρα¬ 
κολούθησε. Ατίθασος και ανυπάκου¬ 
ος καθώς ήταν και διαφωνώντας με 
το «πνεύμα του ρουμουνισμού» που 
διάφοροι κύκλοι τότε καλλιεργού¬ 
σαν, παράτησε το γυμνάσιο στα 
Γιάννινα και επέστρεψε στην Αβδέλ- 
λα, αρνούμενος να μάθει και οποια¬ 
δήποτε άλλη τέχνη, όπως συνέβαινε 
με συνομηλίκους συγχωριανούς του 
που μάθαιναν τη ραφτική, τη σαμα- 
ρική κ.ά. τέχνες στα Γρεβενά. 

Ετσι, αρκέστηκε στο να «κινείται 


ελεύθερα» πειράζοντας συχνά τα 
κορίτσια του χωριού του και στη συ¬ 
νέχεια μαθαίνοντας τάβλι, παιγνίδι 
στο οποίο κατανάλωνε πολλές ώρες 
της ζωής του. 

Στα χρόνια της εφηβείας του «με¬ 
ταμορφώθηκε» σε άλλον άνθρωπο 
και τον χαρακτήριζε η τιμιότητα και 
τα φίλα αισθήματα που εκδήλωνε 
προς τον κόσμο και ακόμη η διάθεσή 
του να βοηθά και να συμπαραστέκε¬ 
ται στα προβλήματα των ανθρώπων, 
με μια διάθεση ενός ανοιχτόκαρδου 
«σκορποχέρη», αφού ο ίδιος κάνο¬ 


ντας διάφορες δουλειές μπορούσε 
να εξασφαλίζει από μόνος του χρή¬ 
ματα. 

Στα 1898 ο Μίλτος ξαναπηγαίνει 
στα Γιάννινα και γίνεται ο βοηθός 
του αδελφού του Γιαννάκη στο φω¬ 
τογραφικό εργαστήριο. Σε πολύ σύ¬ 
ντομο διάστημα γίνεται σπουδαίος 
μάστορας της φωτογραφίας και δια¬ 
νύει τις περισσότερες ώρες της ζω¬ 
ής του φωτογραφίζοντας ή εμφανί¬ 
ζοντας φιλμ ή κάνοντας κορνίζες ή 
παραδίδοντας τις φωτογραφίες 
στους πελάτες. 

Μίλτος: φωτογράφος 
και κινηματογραφιστής 

Η φωτεινή προσωπικότητα του 
Γιαννάκη ασκούσε μέγιστη γοητεία 
και επιρροή στον νεαρό Μίλτο, ο ο¬ 
ποίος άκουγε με προσοχή τον «δια¬ 
νοούμενο» αδερφό του να του απο¬ 
καλύπτει τις διάφορες πτυχές της 
φωτογραφικής τέχνης, από γαλλό¬ 
φωνα κυρίως βιβλία εκείνης της ε¬ 
ποχής. 

Δεν συμφωνούσε όμως ο Μίλτος 
στα «ιδεολογικά» με τον αδελφό 
του, γι’ αυτό και 20χρονος ακόμη ε¬ 
ντάχθηκε σε αποστολές επικίνδυ¬ 
νες, μεταφέροντας όπλα από την 
«Παλιά Ελλάδα» στους αγωνιστές 
του Μακεδονικού Αγώνα. 

Πολλές φορές μετέφερε όπλα μέ¬ 
χρι την Μπίτολια, σε συνεργασία με 
Συνέχεια στην 8η σελίδα 

1916. Γερμανικό αεροπλάνο στο Μοναστήρι με Γερμανούς αξιωματικούς. Λέγεται 
πως με βάση αυτή τη φωτογραφία θεώρησαν οι Βούλγαροι τον Γιαννάκη ως πρά¬ 
κτορα των Γερμανών. Γι’ αυτό τον φυλάκισαν και τον έστειλαν εξορία. 

Συνέχεια από την 7η σελίδα 

τον γαμπρό του Νάκο Πολυωραίο και 
άλλους φίλους συναγωνιστές μακε¬ 
δονομάχους. 

Στα χρόνια του κινήματος των Νε- 
οτούρκων, με τη γνωστή «Χουριέτ» 
(«Ελευθερία», στα 1908), ο Μίλτος 
συμμετείχε με τον Γιαννάκη σε όλα 
τα πεδία δράσης των επαναστατών, 
φωτογραφίζοντας και κινηματογρα- 
φώντας τους πρωταγωνιστές. 

Στα χρόνια των Βαλκανικών Πο¬ 
λέμων και του Πρώτου Παγκοσμίου, 
ο Μίλτος αποσύρθηκε διακριτικά 
στην Αβδελλα, παρόλο που οι Σέρ- 
βοι τον στράτευσαν υποχρεωτικά 
τον Οκτώβριο 1914. Με προφάσεις 
τους διάφορους λόγους υγείας, οι 
Σέρβοι τον αποστράτευσαν και τον 
θεώρησαν ανίκανο για στρατιώτη, 
ενώ ο Μίλτος στην πραγματικότητα 
κατόρθωσε να μην παράσχει τις υ¬ 
πηρεσίες του στις ένοπλες δυνά¬ 
μεις των Σέρβων. 

Από επιστολή του Γεωργίου Πο- 
λυωραίου προς τον αδερφό του Δη- 
μήτριο (παιδιά του Νάκου Πολυω- 
ραίου και ανίψια του Μανάκια) στην 
Τσαρίτσανη Ελασσόνας, μαθαίνου¬ 
με σχετικά με το πιο πάνω γεγονός: 

«Κύριον Δημήτριον Πολυαρέον. 
Μαθητήν εις Τσαριτσάνη. Εις Τσαρι- 
τσάνη Νέα Ελλάς. Εν Βιτώλια τη 28- 
10-1914. Μάθε ότι πηγένο εις το γυ- 
μνάσιον. Ετι πολλά το όνομά σου. Ο 
θείος σου Γιαννάκης και Μιλτιάδης. 
Και εγώ ο Αδελφός σου Γεώργιος 
σε εύχωμαι έτη πολά το όνομά σου. 
Ετσακίστηκε έτσι διότι την είχε ο 
Μιλτιάδης εις την τζέπην. Ο Μιλτιά¬ 
δης είναι στρατιώτης έχει 20 - 25 η¬ 
μέρες. Και άλλην φοράν θα σου 
στείλω άλα καλήτερα καρτποστάλ. 
Τα δέοντα τον Νικολάκη Λέντζαν. 
Σε έχω στείλει και άλα καρτποστάλ. 
Και μένο εις απάντησίν σου. Γεώρ- 
γιος Πολυαρέος». 


Ο Μίλτος Μανάκιας Μακεδονομάχος (1900). Είναι ο πρώτος από αριστερά (φωτ.: από το βιβλίο του Χρίστου Χριστοδούλου 
«Τα φωτογενι) Βαλκάνια των αδελφών Μανάκια») 


στρατοδίκες ότι τα είχαν για να φω¬ 
τογραφίζονται με αυτά οι πελάτες 
τους. Ο Γ ιαννάκης έμεινε στην εξο¬ 
ρία τρία χρόνια, μέχρι το 1919. 

Γλεντζές και γυναικάς ο Μίλτος, 
κοινωνικότατος και με πολλές σχέ¬ 
σεις με ανθρώπους όλων των επαγ¬ 
γελματικών τάξεων, ήταν εκείνος 
που μετέβαινε στα χωριά και τις πό¬ 
λεις για να φωτογραφίσει γάμους, 
βαπτίσια, κηδείες, πανηγύρια, α¬ 
θλητικούς αγώνες, επαναστατικά 
γεγονότα, μαθητές σχολείων, γλέ- 
ντια που γίνονταν με διάφορες α¬ 
φορμές, εκδηλώσεις συλλόγων και 
σωματείων, πολλών των οποίων ή¬ 
ταν και ο ίδιος μέλος. 

Στα μέσα της δεκαετίας του ’30, ο 
σχεδόν 55άρης Μίλτος νυμφεύτηκε 
τη συγχωριανή του από την Αβδέλ- 
λα Βασιλική Νταούκα (Δαούκα), με 
την οποία ήταν σχεδόν 10 χρόνια 
αρραβωνιασμένος και με την οποία 
«απέκτησε» ένα γιο εξ υιοθεσίας, 
τον Λεωνίδα, στις 10 Μαΐου 1935, 
που ήταν πραγματικός γιος του κα- 
τοικούντος στη Λάρισα Αλέκου Δα¬ 
ούκα, εξάδελφου της Βασιλικής. 

Ο Λεωνίδας Μανάκιας, δασολό¬ 
γος στο επάγγελμα, νυμφεύτηκε 
στις 13 Ιανουάριου 1965 τη γιατρό 
Βεσελίνκα Πέσιεβσκα από το Γκό- 
στιβαρ, και απέκτησε μαζί της δύο 
παιδιά, τη Μαίρη και τον Μίλτο και 
ζουν όλοι τους στο Κουμάνοβο την 
νυν ΠΓΔΜ. 

Δόξα και πίκρα 

Μετά την αναχώρηση του Γιαννά- 
κη από τη Μπίτολια, ο Μίλτος συνέ¬ 
χισε μόνος τους τις καλλιτεχνικές 
δραστηριότητες ως φωτογράφος, 
τιμηθείς επανειλημμένα από το τι- 
τοϊκό καθεστώς της Γιουγκοσλα¬ 
βίας. Μάλιστα, τιμήθηκε με διάφορα 
παράσημα, χαρακτηρισθείς πρωτο¬ 
πόρος στην τέχνη του κινηματογρά¬ 
φου και της φωτογραφίας, και ευτύ¬ 
χησε να ιδεί το πρόσωπό του σε 


γραμματόσημο που εκδόθηκε προς 
τιμήν του. 

Το γεγονός ότι ο Μίλτος συμβιβά¬ 
στηκε με την ιδέα ότι το μετεμφυλια- 
κο καθεστώς στην Ελλάδα και το τι- 
τοϊκό καθεστώς της Γιουγκοσλαβίας 
δεν του άφηναν πολλά περιθώρια ώ¬ 
στε να μεταφέρει το πλούσιο αρχείο 
τους και το πολύτιμο υλικό τους στη 
Θεσσαλονίκη, οδήγησε τους Σλά¬ 
βους των Σκοπιών και του Βελιγρα¬ 
διού στο σημείο οικειοοίησης του 
πλούσιου δημιουργικού τους έργου 
και στο σημείο της διά μαγείας με¬ 
τατροπής της φυλετικής τους και ε- 
θνοτικής τους ταυτότητας από Βλά¬ 
χους της Ελλάδας, σε Σλάβους της 
Μακεδονίας! 

Ταλαιπωρημένος από διαβήτη τα 
περισσότερα χρόνια της ζωής του, ο 
Μίλτος Μανάκιας πέθανε στις 5 
Μαρτίου 1964 στο Μοναστήρι, σε η¬ 
λικία 83 χρόνων, όπου και θάφτηκε 
με υψηλές τιμές που του απέδωσε 
το γιουγκοσλαβικό καθεστώς του Τί¬ 
το. Εξι χρόνια αργότερα, στις 6 Μαρ¬ 
τίου 1970, πέθανε και η γυναίκα του 
Βασιλική. 

Οταν η Μπίτολια βρέθηκε από τα 
χέρια των Σέρβων στα χέρια των 
Βουλγάρων, ο Μίλτος και ο Γιαννά- 
κης θέλησαν να μεταφέρουν όλη 
τους την περιουσία στη Θεσσαλονί¬ 
κη, μα κάτι τέτοιο δεν το κατόρθω¬ 
σαν, αφού ο Γιαννάκης είχε σταλεί 
ήδη εξορία στην Φιλιππούπολη, ο 
δε Μίλτος κατέφυγε στην Αβδέλλα. 

Αιτία της φυλάκισης (3-2-1916) 
και της μετέπειτα εξορίας του Γιαν- 
νάκη, ήταν το γεγονός ότι βρέθη¬ 
καν στο φωτογραφείο τους, στο 
Μοναστήρι, όπλα και πυρομαχικά, 
τα οποία ο Μίλτος εξήγησε στους 


Νάκος Πο- 
λυαραίος, 
γαμπρός των 
Μανάκια, σύ¬ 
ζυγος της α¬ 
δελφής τους 
Βασιλικής. 
Ελληνοδιδά¬ 
σκαλος και 
φλογερός 
Μακεδονο¬ 
μάχος, κατα¬ 
δικάσθηκε σε 
Θάνατο από 
τους Τούρ¬ 
κους. Μαζί 
με τον κου¬ 
νιάδο του 
Μίλτο Μανά¬ 
κια, μετέφε¬ 
ραν όπλα από 
την «παλιά 
Ελλάδα» 
στους Μακε¬ 
δονομάχους 
του Μονα¬ 
στηριού. 

Το έργο ίων Μανάκια 

Ταξινόμηση στο φωτογραφικό και κινηματογραφικό υλικό κατά περιόδους και θέματα 


Ο κινηματογράφος «Οιπθ ΜαπαΧί» στο Μοναστήρι. Λίγο πριν από τον τελευταίο πόλεμο κάηκε ολοσχερώς. 


Ο Μίλτος Μανάκιας, με τη μηχανή που ξεκίνησε μαζί με τον αδελφό του τον κινηματογράφο στα Βαλκάνια. Γύρω του ομάδα 
Γιουγκοσλάβων φωτορεπόρτερ σε μια εκδήλωση προς τιμήν του (1955). (Φωτ.: από το βιβλίο «Τα φωτογενή Βαλκάνια των 
Αδελφών Μανάκη» του Χρ. Χριστοδούλου). 


Του Γ ιώργη Εξαρχου 

Η ΔΡΑΣΤΗΡΙΟΤΗΤΑ του Γιαννάκη και 
του Μίλτου Μανάκια στους χώρους 
τη φωτογραφίας και του κινηματο¬ 
γραφικού γυρίσματος αποτελεί μία ι¬ 
σότιμη μεταξύ τους συνεργασία και 
οποιαδήποτε απόπειρα υπερεκτιμή- 
σεως του έργου ενός εκ των δύο θα 
χαρακτηριζόταν ως ατυχής κι εξω¬ 
πραγματική. 

Συνοψίζοντας εδώ κάποια πράγμα¬ 
τα θα λέγαμε πως η φωτογραφική 
δραστηριότητα των Μανάκια, σε 
σχέση με τον χώρο υπάρξεως και 
λειτουργίας του εργαστηρίου τους, 
χωρίζεται σε δύο βασικές περιό¬ 
δους: α. Γιαννιώτικη Περίοδος, β. 
Περίοδος στη Μπίτολια (Μοναστήρι). 

Η Γιαννιώτικη Περίοδος αρχίζει το 
1898 και τελειώνει το 1904/1905, 
χρονιά -δηλαδή- που οι δύο αδελφοί 
μετακομίζουν στη Μακεδονία, εγκα- 
ταλείποντας την πρωτεύουσα της 
Ηπείρου. 

Η Περίοδος στη Μπίτολια χωρίζε¬ 
ται σε πέντε μέρη: α. Από το 
1904/1905 έως τον χρόνο της πτώσε¬ 
ως της οθωμανικής αυτοκρατορίας 
στα Βαλκάνια, β. Από το 1912/1913 έ¬ 
ως το τέλος του Πρώτου Παγκόσμι¬ 
ου Πολέμου, γ. Από το 1918/1919 έως 
τη συνθηκολόγηση της βασιλευομέ- 
νης Γιουγκοσλαβίας, δ. Από το 1941 
έως το 1944, δηλαδή έως το τέλος 
της τριπλής κατοχής (της Γιουγκο¬ 
σλαβίας) από τους φασίστες, ε. Από 
τις 4 Νοεμβρίου 1944 έως το 1961, 
χρονιά που ο Μίλτος σταμάτησε να 
εργάζεται. 

Στην Περίοδο της Μπίτολιας ανή¬ 
κει και το χρονικό διάστημα -και συ¬ 
γκεκριμένα η εποχή κατά την οποία 
άνοιξε και λειτούργησε φωτογρα¬ 
φείο των Μανάκια στο βουλγαρικό 
Πλόβντιφ- που σχετίζεται με τη φυ¬ 
λάκιση και την εξορία του Γιαννάκη 
από τους Βούλγαρους, που τον εί¬ 
χαν κατηγορήσει σαν κατάσκοπο. 

Στη διάρκεια αυτών των δύο πε¬ 
ριόδων οι αδελφοί Μανάκια έκαναν 
πάνω από 12.000 φωτογραφίες, από 
τις οποίες οι 5.808 ταξινομήθηκαν 
σύμφωνα με ... τη «μνήμη» του Μίλ¬ 
του. Από αυτές οι 370 ανήκουν στη 
Γιαννιώτικη Περίοδο και οι 5.438 α¬ 
νήκουν στην Περίοδο της Μπίτολιας, 
με συνυπολογισμό -βέβαια- και της 
«εποχής» Πλόβντιφ. 

Οι φωτογραφίες που ο Μίλτος κα¬ 
τέγραψε, προφανώς και εκείνες που 
δεν είναι χρονολογημένες έγιναν σε 
125 (συνολικώς) κατοικημένους χώ- 
ρους-τόπους-μέρη. 

Περιεχόμενα 

Το περιεχόμενο αυτών των φω¬ 
τογραφιών είναι ποικίλο. Δύσκολα 
μπορείς να πεις ότι σε κάποιον το¬ 
μέα υπάρχουν περισσότερες ή λι- 
γότερες φωτογραφίες ή πως κά¬ 
ποια πλευρά της κοινωνικοπολιτι- 


κής ζωής δεν έχει αποτυπωθεί κα¬ 
θόλου. Αυτός είναι ο λόγος που οι 
Μανάκια θεωρούνται και είναι 
πράγματι, οι αναντικατάστατοι χρο¬ 
νογράφοι σημαντικότατων γεγονό¬ 
των, που διαδραματίστηκαν στο 
πρώτο μισό του δικού μας αιώνα. 


Παρ’ όλο που δεν έχει ακόμη γί¬ 
νει λεπτομερής ταξινόμηση των 
φωτογραφιών σύμφωνα με το πε¬ 
ριεχόμενό τους, μπορούμε να πού¬ 
με με μεγάλη σιγουριά ότι αναφέ- 
ρονται και στις πιο κρίσιμες στιγμές 
της βαλκανικής ιστορίας, καθώς και 


σε αυτά τα «κάτι» που χαρακτηρί¬ 
ζουν μια ολόκληρη εποχή στην ο¬ 
ποία έζησαν οι Μανάκια. 

Χωρίζοντας λοιπόν τις φωτογρα¬ 
φίες σύμφωνα με το περιεχόμενό 
τους θα μπορούσαμε να έχουμε 
Συνέχεια στην 10η σελίδα 

Ο Γιώργος Πολυαραίος, ανιψιός και βοηθός των Μανάκια. Φωτογραφία από καρτ-ποστάλ που στέλνει από το Μοναστήρι σε 
συγγενείς στον Τύρναβο, με ημερομηνία 28-5-1915. 


Συνέχεια από την 9η σελίδα 
την παρακάτω «χονδρική» ταξινό¬ 
μηση: 

α. Οικογενειακά «αυτοβιογραφι- 
κά» πορτρέτα: Απεικονίζουν μέλη 
της οικογένειας Μανάκια. Σε πρώ¬ 
τη «σειρά» έρχονται οι φωτογρα¬ 
φίες που παρουσιάζουν τον Γιαν- 
νάκη και τον Μίλτο, μετά τους γο¬ 
νείς τους, τις αδελφές τους και ύ¬ 
στερα τους γαμπρούς, τα ανίψια, 
τις συζύγους, τους γιους κ.λπ. 

β. Πορτρέτα άλλων οικογενειών: 
Στις περισσότερες φωτογραφίες 
παρουσιάζονται αρραβώνες, γάμη, 
ζευγάρια, γιοι, κόρες, αδελφές, α¬ 
νίψια, γονείς και παιδιά, παππού¬ 
δες και γιαγιάδες, ομαδικά πορτρέ¬ 
τα οικογενειών με αντιπροσώπους 
τριών γενεών κ.λπ. Εδώ ανήκουν 
και οι φωτογραφίες που παρουσιά¬ 
ζουν τα ατομικά πορτρέτα παιδιών, 
νέων αγοριών-κοριτσιών, γυναι¬ 
κών, ανδρών κ.λπ. 

γ. Βαφτίσια, γάροι, κηδείες, τα¬ 
φές: Πρόκειται για ξεχωριστή ομά¬ 
δα φωτογραφιών, που έχουν σχέση 
με τις θρησκευτικές συνήθειες, τη 
γέννηση, το γάμο, το θάνατο. Εδώ 
ανήκουν και οι φωτογραφίες που 
σχετίζονται με τη θεία λειτουργία, 
τις διάφορες άλλες θρησκευτικές 
τελετές, την εορτή των Θεοφανεί- 
ων, το μουσουλμανικό έθιμο της 
«περιτομής» κ.ά. 

δ. Ζευγάρια και συντροφιές: 
Πρόκειται για φωτογραφίες που 
παρουσιάζουν: δύο φίλες, δύο γει- 
τόνισσες, δύο φίλους, δύο γνω¬ 
στούς, βασικά δύο πρόσωπα, και 
καμιά φορά και περισσότερους συ¬ 
ντρόφους, φίλους, γείτονες, γνω¬ 
στούς κ.ά. 

ε. Πορτρέτα με βάση τις επαγγελ¬ 
ματικές ενδυμασίες: Μετρημένα 
είναι τα πορτρέτα ατόμων που φαί¬ 
νεται το επάγγελμά τους από την 
ενδυμασία, εδώ ανήκουν οι φωτο¬ 
γραφίες: στρατιωτών, αξιωματι¬ 
κών, υπαξιωματικών (του σερβι- 
κού, ελληνικού, ιταλικού, βουλγα¬ 
ρικού, τουρκικού στρατού), οι φω¬ 
τογραφίες διαφόρων δημοσίων υ¬ 
παλλήλων (έφοροι, αστυνομικοί 
κ.ά.), οι φωτογραφίες θρησκευτι¬ 
κών προσώπων (καλόγεροι, παπά¬ 
δες, μητροπολίτες κ.ά.). 

στ. Πορτρέτα πολιτικών και στρα¬ 
τιωτικών: Πρόκειται για φωτογρα¬ 
φίες που παρουσιάζουν διάφορα 
πρόσωπα, που έπαιξαν ρόλο στην 
πολιτική, στρατιωτική και άλλη 
ζωή. Εδώ υπάρχουν τα πορτρέτα 
βασιλιάδων, αρχηγών κρατών, 
πρωθυπουργών, υπουργών, επανα¬ 
στατών και κινηματιών, στρατιωτι¬ 
κών καθοδηγητών, νομαρχών, δη¬ 
μάρχων, μπέηδων κ.ά., πορτρέτα 
συγγραφέων, καλλιτεχνών κ.λπ. 

ζ. Δομημένοι χώροι, φύση: Πρό¬ 
κειται για φωτογραφίες που πα¬ 
ρουσιάζουν αντικείμενα, κατοικίες, 
πανοράματα κατοικημένων περιο¬ 
χών, «απόψεις» επί της φύσης κ.ά. 

Αναμφισβητήτως, ένα μεγάλο 
μέρος από αυτές τις φωτογραφίες 
αποτελούν -σήμερα- σημαντικότα¬ 
το υλικό ιστορικής και εθνολογικής 
σημασίας και αληθινή μαρτυρία για 
γεγονότα του πρώτου μισού του 
20ού αιώνα, της Βαλκανικής. 

Το περιεχόμενο των ταινιών που 
μας άφησαν κληρονομιά οι αδελ¬ 
φοί Μανάκια είναι ποικίλο και 
πλούσιο και αναμφισβητήτως η όλη 
δουλειά τους θεωρείται και είναι 
πρωτοπόρα στην ιστορία της κινη¬ 
ματογραφίας των Βαλκανίων, αλλά 


και στην ιστορία, με την ευρεία έν¬ 
νοια του όρου, καθώς και στην ε¬ 
θνολογία - εθνογραφία. 

Οι Μανάκια είχαν την ιδέα να α¬ 
ποθανατίσουν τη ζωή των ανθρώ¬ 
πων του μόχθου, ξεκινώντας με 
την κινηματογράφηση των κτηνο- 


τροφικών δραστηριοτήτων των 
Βλάχων κατοίκων των χωριών 
Αβδέλλα, Περιβόλι, Σμίξη, καθώς 
και των άλλων γειτονικών χωριών, 
που όλη τους η ζωή ήταν η απασχό¬ 
λησή τους σε αυτήν την πολύπλο¬ 
κη και κουραστική δραστηριότητα, 


ΕΜΠΟΡΙΚΗΤΡΑΠΕΖΑ ισχυρή για σας 











Ο Γιαννάκης Μανάκιας και ο ανιψιός του Γεώργιος Πολυαραίος στην καμπίνα προβολής του κινηματογράφου «ΜΑΝΑΚΙ» στο 
Μοναστήρι. Φωτογραφία - (καρτ-ποστάλ) που θυμίζει σκηνή από την ιταλική ταινία «Σινέ Παράδεισος». 


για την κάλυψη όλων των αναγκών 
τους. Η ζωή των κτηνοτροφών ή¬ 
ταν δύσκολη και γεμάτη από διά¬ 
φορες «περιπέτειες», γεγονός που 
οδήγησε τους Μανάκια να κινημα- 
τογραφήσουν όλες αυτές τις «ει¬ 
κόνες», στις οποίες παρουσιάζο¬ 
νται αυτοί οι αξιόλογοι άνθρωποι 
που με τον καυτό ιδρώτα τους εξα¬ 
σφάλιζαν κάθε μπουκιά από το ψω¬ 
μί τους. 

Στην οικονομική ζωή αναφέρο- 
νται και τα κινηματογραφημένα 
στιγμιότυπα που θέμα τους έχουν 
την έμμεση αναφορά στους τομείς 
της γεωργίας, της κτηνοτροφίας, 
αλλά και της βιοτεχνίας εκείνης της 
περιόδου, η οποία εξάλλου είχε 
στενή και άμεση σχέση με τη γεωρ- 
γοκτηνοτροφική δραστηριότητα. 

Στον οικονομικό κύκλο ανήκουν 
-επίσης- και οι ταινίες που ο Μίλ- 
τος αποκαλούσε «πανηγύρια». Δεν 
πρόκειται πάντα για τα πραγματικά 
πανηγύρια, αλλά για χαρακτηριστι¬ 
κές συγκεντρώσεις επί τη ευκαιρία 
εορτών, που γίνονταν κάθε χρόνο 
την ίδια ακριβώς ημερομηνία. Αυ¬ 
τές οι συγκεντρώσεις ήταν ένα εί¬ 
δος πανηγυριών με πλήθος εμπορι¬ 
κών, θρησκευτικών και ψυχαγωγι¬ 
κών εκδηλώσεων, και με κύριο 
σκοπό τη διασκέδαση του συμμε- 
τέχοντος πλήθους. Οι Μανάκια φω¬ 
τογράφησαν τέτοια «πανηγύρια» 
στην Αβδέλλα, στη Βέροια και στην 
Μπίτολια και, μ’ αυτόν τον τρόπο, 
άφησαν πολύτιμη μαρτυρία για συ¬ 
νήθειες και έθιμα που σιγά σιγά έ¬ 
σβησαν από τη σκηνή της καθημε- 
ρινής ζωής. 

Την προσοχή των Μανάκια τρα¬ 
βούσαν και οι γάμοι. Χάρη στους 
δύο αδελφούς καταγράφηκε ένας 
μεγάλος αριθμός Βλάχικων γάμων 
στη Μακεδονία και, έτσι, φωτογρα- 
φήθηκαν και κινηματογραφήθηκαν 
πλήθος εθίμων που εξελίσσονταν 
με αυστηρή σειρά, σύμφωνα με 
τους ρόλους που προβλέπονταν α¬ 
πό το άγραφο σενάριο. Και όταν ο¬ 
μιλούμε για κινηματογραφήσεις 
γάμων, πρέπει να σημειωθεί πως έ¬ 
νας αριθμός από αυτούς έγιναν 
ταινίες με σκοπό να μείνουν ντο¬ 
κουμέντα αθάνατα, ενώ ένας άλ¬ 
λος αριθμός κινηματογραφήθηκε 
για καθαρά εμπορικούς λόγους. 

Ντοκουμέντα 

Μια από τις πιο ενδιαφέρουσες 
ταινίες είναι αυτή που παρουσιάζει 
διδασκαλία μαθημάτων στην αυλή 
του σχολείου, στην Αβδέλλα. Πρό¬ 
κειται, δίχως άλλο, για την πρώτη 
ταινία στην οποία παρουσιάζεται 
και ένα είδος σκηνογραφίας 
(1907). Είναι μια ταινία που πραγ¬ 
ματικά πείθει για τη μεγάλη κινη¬ 
ματογραφική πείρα των δύο δημι¬ 
ουργών. Ο τρόπος που γυρίστηκε 
δίνει τη δυνατότητα να επισημαν- 
θεί, πως «άνοιξε» μια νέα περίο¬ 
δος (στον κινηματογράφο), που 
σημαίνει: ένα βήμα μπροστά στην 
ντοκουμεντο-παρουσίαση κάποιου 
γεγονότος. Εδώ, ακριβώς, βρίσκε¬ 
ται και η μέγιστη αξία αυτής της 
ταινίας. 

Καθαρές, κρυστάλλινες δημι¬ 


ουργίες -ντοκουμέντα- είναι και οι 
ταινίες που παρουσιάζουν τις «ιδι¬ 
αίτερες» στιγμές της επανάστα¬ 
σης των Νεοτούρκων, η οποία συ¬ 
νέβαλε στην πτώση της οθωμανι¬ 
κής αυτοκρατορίας και στη γέννη¬ 
ση της Τουρκίας του Κεμάλ Ατα- 
τούρκ.Τα κινηματογραφικά πλαί¬ 
σια - θέματα, που παρουσιάζουν ε¬ 
κείνους που σχετίζονται με τους α¬ 
γώνες της ελευθερίας, έχουν τε¬ 
ράστια σημασία και αξία για τη 
σύγχρονη ιστορία και για την ιστο¬ 
ρία των λαών της Βαλκανικής, που 
έως το 1912-1913 ζούσαν υπό το 
κράτος των Οθωμανών. 


Θα μπορούσε ξεκάθαρα να υπο- 
στηριχθεί πως όλες οι κινηματο¬ 
γραφικές ταινίες των Μανάκια εί¬ 
ναι το ίδιο μοναδικές (στο είδος 
τους) μαρτυρίες σημαντικών γεγο¬ 
νότων που είτε θετικά είτε αρνητι¬ 
κά, είναι συνδεδεμένα με την ιστο¬ 
ρία των λαών της Βαλκανικής. 

Η αξία, λοιπόν, των κινηματογρα¬ 
φικών πλαισίων - θεμάτων των Μα¬ 
νάκια είναι διαχρονική· και για την 
ιστορία των λαών της Βαλκανικής 
και για την κινηματογραφική τέχνη 
-στην οποία έθεσαν τα θεμέλια- 
τόσο εδώ στην Ελλάδα, όσο και 
-κυρίως- στη Γιουγκοσλαβία. 


Οι αδελφοί Μανάκια με το κινη¬ 
ματογραφικό έργο τους έπαιξαν 
σημαντικότατο ρόλο στην ανάπτυ¬ 
ξη της κινηματογραφικής τέχνης 
και δραστηριότητας και στην εξύ¬ 
ψωσή της στα υψηλότερα επίπεδα. 
[Το σύνολο της φιλμογραφικής 
τους δουλειάς ανέρχεται στα 1.500 
μέτρα, από τα οποία τα 1.244,4 μέ¬ 
τρα είναι «κατανοητά», ενώ τα υ¬ 
πόλοιπα θα μείνουν μάλλον «α¬ 
γνώστου περιεχομένου», για το 
λόγο ότι δεν εμφανίσθηκαν αμέ¬ 
σως, όπως μας πληροφορούν Γιου- 
γκοσλάβοι μελετητές του «Αρχεί¬ 
ου Μανάκια».] 

Καταγράφεις της «ζωής εν κινήσει» 

Αδελφοί Μανόκια: Πρωτοπόροι κινηματογραφιστές των Βαλκανίων 


Του Φώτου Λαμπρινού 

Σκηνοθέτη 

ΟΙ ΑΔΕΛΦΟΙ Μανάκια δεν είναι οι 
πρώτοι οπερατέρ στα Βαλκάνια. 
Προηγήθηκαν οι Ελληνες της Κων¬ 
σταντινούπολης και διάφοροι άλλοι 
Βαλκάνιοι οπερατέρ κινηματογραφι¬ 
κών επικαίρων που δούλευαν για λο¬ 
γαριασμό των γαλλικών εταιριών 
«Λιμιέρ», «Πατέ», «Γκομόν», κ.ά. Οι 
αδελφοί Μανάκια, όμως, είναι οι 
πρώτοι κινηματογραφιστές των Βαλ¬ 
κανίων. Ξεκίνησαν και αυτοί, όπως ό¬ 
λοι οι πρωτοπόροι του κινηματογρά¬ 
φου, ως φωτογράφοι, που επεδίω- 
καν με την κινηματογραφική μηχανή 
να ζωντανέψουν τη φωτογραφία. Στα 
πρώτα χρόνια του αιώνα, στην ορει¬ 
νή Πίνδο, στα Γιάννενα και μετά στο 
Μοναστήρι (ΒϊΐοΙα), χρησιμοποιού¬ 
σαν τη φωτογραφική μηχανή ως ε¬ 
παγγελματικό εργαλείο και την κινη¬ 
ματογραφική ως καταγραφέα της 
«ζωής εν κινήσει». Παρακολουθώ¬ 
ντας το υλικό που έχει διασωθεί από 
εκείνη την περίοδο, είναι να απορεί 
κανείς πως οι αδελφοί Μανάκια, δια- 
νοήθηκαν να αποθανατίσουν δρα¬ 
στηριότητες της καθημερινής ζωής 
που δεν εμπίπτουν στη χρηστική δυ¬ 
νατότητα ενός υλικού - που δεν είναι 
δηλ. εμπορικά εκμεταλλεύσιμο. Από 
την άλλη μεριά, αν προσεγγίσει κα¬ 
νείς το υλικό αυτό προσεκτικότερα, 
ανακαλύπτει σιγά-σιγά τα στοιχεία ε¬ 
κείνα που το καθιστούν μοναδικό ως 
προς τις δυνατότητες που προσφέ¬ 
ρει για ποικίλες και σημαντικές επι¬ 
σημάνσεις. Στα πρώτα θέματα συ¬ 
γκαταλέγονται οι «υφάντρες», το «υ¬ 
παίθριο σχολείο» και ο «βλάχικος γά¬ 
μος». Εκ πρώτης όψεως, αυτές οι 
σύντομες ταινίες εντυπωσιάζουν, 
τόσο για τη διαύγεια της εικόνας όσο 
και για τον τρόπο που απεικονίζουν 
τα δρώμενα. 

Στις «υφάντρες» έχουμε ένα γενι¬ 
κό πλάνο με τη μηχανή ακίνητη που 
δείχνει μερικές γυναίκες στον αυλό¬ 
γυρο ενός σπιτιού του χωριού 
Αβδέλλα της Πίνδου, να χειρίζονται 
τα εργαλεία με τα οποία ξεμπλέκουν 
το μαλλί και να φτιάχνουν κουβάρια 
από νήματα. Εχουμε έτσι την κατα¬ 
γραφή των εργαλείων που χρησιμο¬ 
ποιούσαν εκείνη την εποχή, αλλά και 
τον τρόπο χειρισμού τους. 

Εχουμε επίσης, τον αριθμό των 
γυναικών που όφειλαν να απασχολη¬ 
θούν σ’ αυτή την εργασία, το ντύσι¬ 
μο και το ρόλο της καθεμιάς από αυ¬ 
τές. Στο «σχολείο» βλέπουμε τον με¬ 
γάλο σχετικά αριθμό των παιδιών 
που απαρτίζουν την τάξη, το ενιαίο 
ντύσιμό τους, την προσευχή του κά¬ 
νουν πριν καθήσουν στους πάγκους 
και, το κυριότερο: το μάθημα που 
διεξάγεται στο ύπαιθρο, πράγμα που 
σημαίνει ότι θα πρέπει να είναι προ¬ 
χωρημένη άνοιξη ή καλοκαίρι, γιατί 
τον χειμώνα οι κλιματολογικές συν¬ 
θήκες δεν επιτρέπουν τέτοιες δρα- 



0/ αδελφοί Μανάκια με τις αδελφές τους Βασιλική και Στεργιανή, στην είσοδο 
του κινηματογράφου τους στο Μοναστήρι. 



Ο φακός της κινηματογραφικής μηχανής «Βίοεοορ 300». Είναι η πρώτη μηχανή 
λήψεως που έφερε ο Γιαννάκης από το Λονδίνο (1905) στην Αβδέλλα όπου έκανε 
και τα πρώτα γυρίσματα. 


στηριότητες σε ανοικτό χώρο. Από 
αυτό συμπεραίνουμε ότι στο χώρο 
δεν υπάρχει σχολικό κτίριο και ότι 
δεν χρησιμοποιείται ούτε η εκκλησία 
για τον σκοπό αυτό τους χειμωνιάτι¬ 
κους μήνες. Στο «βλάχικο γάμο» πα¬ 
ρακολουθούμε, χάρη στην εκπληκτι¬ 
κή, για την εποχή της, ποικιλία επιλο¬ 
γής της οπτικής γωνίας, όλη τη δια¬ 
δικασία του γαμήλιου γλεντιού. 

Η έξοδος της νύφης από το σπίτι, η 
άφιξη του γαμπρού, οι γυναίκες που 
μεταφέρουν τα προικιά, η πορεία 
προς την εκκλησία και τέλος ο εκ¬ 
πληκτικά κινηματογραφημένος χο¬ 
ρός στο τεράστιο ξέφωτο, όπου σε 
πολύ γενικά αλλά και κοντινά πλάνα 
έχουμε μια μοναδική καταγραφή του 
τρόπου που χορεύονταν εκείνη την 
εποχή οι βλάχικοι χοροί. Πέρα απο 
το «τελετουργικό τυπικό» και την ιε¬ 
ράρχηση των φάσεων του γάμου, έ¬ 
χουμε και τη μοναδική καταγραφή 
πληροφοριών που αφορούν στην ε¬ 
πίσημη ενδυμασία των βλάχων της 
Πίνδου στις αρχές του αιώνα. 

Κινηματογρ αφικά 
επίκαιρα 

Λίγα χρόνια αργότερα έχουμε ένα 
μοναδικό ντοκουμέντο που θα μπο¬ 
ρούσαμε να εντάξουμε στη λογική 
των κινηματογραφικών επικαίρων. 
Λογική που εξαντλούσε σχεδόν τα 
θέματά της στις παρελάσεις, τις στέ¬ 
ψεις, τους γόμους των βασιλέων και 
τις κηδείες. Πρόκειται για την επί¬ 
σκεψη του προτελευταίου σουλτά¬ 
νου της Οθωμανικής αυτοκρατορίας 
στη Θεσσαλονίκη και το Μοναστήρι 
το 1911, ένα μόλις χρόνο πριν από 
την έναρξη του Α Τ Βαλκανικού Πολέ¬ 
μου. Κάτω από τεράστιες αψίδες πα¬ 
ρελαύνουν, προς τιμήν του σουλτά¬ 
νου, αντιπροσωπευτικά τμήματα του 
πληθυσμού των δύο μακεδονικών 
πόλεων. 

Το πρωτόκολλο της παρέλασης α¬ 
ποκαλύπτει, σύμφωνα πάντα με τις 
τουρκικές αρχές, την ιεράρχηση των 
εθνοτήτων, το ντύσιμο, τα εξαρτή¬ 
ματα που κάθε τμήμα μεταφέρει (λά¬ 
βαρα, σημαίες ή και μουσικά όργανα 
που παιανίζουν) αλλά και την εικόνα 
εκείνων που παρακολουθούν την 
παρέλαση από τα πεζοδρόμια. Πρό¬ 
κειται δηλαδή για πληροφορίες που 
δεν αναφέρονται απλώς στο ιστορι¬ 
κό γεγονός αλλά στην πληθυσμιακή 
σύνθεση των δύο πόλεων. Ιδιαίτερα 
σε ό,τι αφορά τη Θεσσαλονίκη, γνω¬ 
ρίζοντας την κοινωνική διαστρωμά¬ 
τωση και τις εθνολογικές ιδιομορ¬ 
φίες του πληθυσμού της, το υλικό 
των αδελφών Μανάκια αποτελεί μο¬ 
ναδικό τεκμήριο ευρύτερης ιστορι¬ 
κής σημασίας. Ωστόσο, εκείνο που ε¬ 
ντυπωσιάζει είναι η ποικιλία των λή¬ 
ψεων και κυρίως η εμμονή στις λε¬ 
πτομέρειες των παρελάσεων οι οποί¬ 
ες συνθέτουν τη μοναδικότητα αυ¬ 
τού του υλικού. 

Γυναίκες γνέθουν, στην αυλή σπιτιού στο χωριό Αβδέλλα της Πίνδου. Στο κέντρο, σκυμμένη η γιαγιά των Μανάκια. Πλάνο από τις «Υφάντρες», πρώτη ταινία 
στα Βαλκάνια (1905). 


Αρχείο ντοκουμέντων 

Οπως είναι γνωστό, ο κύριος ό¬ 
γκος του κινηματογραφικού υλικού 
που μας κληροδότησαν οι πρωτοπό¬ 
ροι Βαλκάνιοι κινηματογρφιστές, 
βρίσκεται στα Σκόπια. Κάποια πρω¬ 
τότυπα θέματα καθώς και αντίγραφα 
του σκοπιανού αρχείου, βρίσκονται 
στην ταινιοθήκη του Βελιγραδιού και 
ακόμη λιγότερα στο Βουκουρέστι 
και τη Σόφια. 

Στο Βελιγράδι φυλάσσονται επί¬ 
σης μερικά από τα πρώτα νεγκατίφ 
που μέχρι σήμερα παραμένουν για 
εργαστηριακούς λόγους ανεμφάνι- 
στα. Στην Ελλάδα, κινηματογραφικό 
υλικό των αδελφών Μανάκια χρησι¬ 
μοποιήθηκε για πρώτη φορά το 1983, 
στην τηλεοπτική σειρά της ΕΡΤ «Πα¬ 
νόραμα του αιώνα», των Φ. Λαμπρι- 
νού και Λ. Λοΐσιου. Το υλικό αυτό ε¬ 
ξασφαλίστηκε τότε από τη «Μακεδο¬ 
νική Ταινιοθήκη» των Σκοπιών. Μο- 
νταρισμένα αποσπάσματα από το 
«Πανόραμα του αιώνα», χρησιμοποι¬ 
ήθηκαν σε ταινίες που έκτοτε γύρι¬ 
σαν διάφοροι Ελληνες κινηματογρα¬ 
φιστές με θέμα τη ζωή και το έργο 
των Μανάκια. 

Το 1994 σε συνεργασία με τη «Γι¬ 
ουγκοσλαβική Ταινιοθήκη» του Βελι¬ 
γραδιού αποκτήθηκε το μεγαλύτερο 
μέρος από το συνολικό διασωθέν υ¬ 
λικό των Μανάκια, το οποίο χρησιμο¬ 
ποιήθηκα για τις ανάγκες της ταινίας 
«Γλέντι γενεθλίων - μια βουβή βαλ¬ 


κανική ιστορία». Εκείνο όμως που θα 
πρέπει να επισημάνει κανείς κλείνο¬ 
ντας αυτό το σύντομο σημείωμα για 
τους Μανάκια, είναι το τραγικό γεγο¬ 
νός ότι στην Ελλάδα δεν υπάρχει 
χρηστικό αρχείο κινηματογραφικών 
ντοκουμέντων. Ετσι, το υλικό των α¬ 
δελφών Μανάκια, όπως και άλλα χι¬ 
λιάδες μέτρα φιλμ, βρίσκονται για 
χρόνια κάπου αποθηκευμένα χωρίς 
ποτέ να έχουν καταγραφεί, χρονο¬ 
λογηθεί, ταξινομηθεί και αναπαρα- 
χθεί, ώστε να έχει εύκολη και γρήγο¬ 
ρη πρόσβαση σε αυτά οποιοσδήποτε 
κινηματογραφιστής ή ερευνητής το 
επιθυμεί. Οι ιθύνοντες του υπουρ¬ 
γείου Τύπου, στο οποίο φυλάσσεται 
το μέγιστο μέρος των κινηματογρα¬ 
φικών ντοκουμέντων που διέθετε η 
πρώην γενική γραμματεία Τύπου και 
Πληροφοριών, το κατ’ επίφασιν αρ¬ 
μόδιο Ινστιτούτο Οπτικοακουστικών 
Μέσων, οι διαρκώς εισερχόμενοι και 
εξερχόμενοι πρόεδροι της ΕΡΤ και 
τέλος οι διευθύνοντες το αρχείο - 
μουσείο της, στο οποίοι φυλάσσο¬ 
νται σήμερα όλα τα υλικά που χρησι¬ 
μοποιήθηκαν στη σειρά «Πανόραμα 
του Αιώνα», είτε κωφεύουν, είτε α¬ 
ναβάλλουν για το απώτατο μέλλον 
τη δημιουργία αυτού του χρηστικού 
αρχείου. 

Πάλι καλά που τα υλικά αυτά δια¬ 
σώθηκαν, γιατί κάποια εποχή, στην 
ΕΡΤ κινδύνευσαν να πεταχθούν για 
να αδειάσει το δωμάτιο όπου φυλάσ¬ 
σονταν και να γίνει γραφείο... 



Ο Μιλτ. Μανάκιας σε πλάνο ταινίας. 

Το φωτογραφικό έργο 

Καλλιέργησαν το πορτρέτο και το στιγμιότυπο, δίνοντας ιδιαίτερο βάρος στην πιστή απόδοση 



Νύφη και γαμπρός στη Σαμαρίνα. Βραβευμένη φωτογραφία (του 1906) των Μανά- 
κια (φωτ. από το βιβλίο «Αδελφοί Μανάκια πρωτοπόροι του κινηματογράφου στα 
Βαλκάνια», του Γ. Εξαρχου). 


Του Δρ. Δημήτρη Τζίμα* 

Κατά την περίοδο της δημιουργικής 
ακμής των αδελφών Μανάκια, δηλα¬ 
δή τα τελευταία χρόνια του 19ου και 
την πρώτη δεκαετία του 20ού αιώνα, 
ξεχωρίζουν στη διεθνή φωτογραφι¬ 
κή σκηνή τρία κύρια είδη φωτογρα¬ 
φίας ή καλύτερα τρεις φωτογραφι¬ 
κές πρακτικές: Η φωτογραφία πορ¬ 
τρέτου, το στιγμιότυπο και η στυλι- 
ζαρισμένη πικτοριαλιστική φωτογρα¬ 
φία θεωρούμενη από πολλούς τότε 
και ως καλλιτεχνική... 

Το πορτρέτο αποτελούσε ανέκα¬ 
θεν την κύρια πηγή εσόδων για τους 
φωτογράφους, ιδιαίτερα δε από το 
1855 που ο ευφυέστατος γάλλος φω¬ 
τογράφος ϋϊεόθΓΪ επινόησε την περί¬ 
φημη φωτογραφία οαιΐθ δθ νϊεϊΐθ 
-μια τυποποιημένη στη λήψη και 
φθηνή στην παραγωγή φωτογραφία 
διαστάσεων επισκεπτήριας κάρτας- 


κάνοντας το φωτογραφικό πορτρέτο 
προσιτό σε ευρύ φάσμα κοινωνικών 
στρωμάτων. 

Αυτή η κερδοφόρα ενασχόληση 
δεν άφησε φυσικά αδιάφορους και 
τους αδελφούς Μανάκια. 

Εχει διασωθεί μεγάλος όγκος πορ¬ 
τρέτων στα οποία διακρίνει κανείς ό¬ 
λα εκείνα τα χαρακτηριστικά γνωρί¬ 
σματα του είδους: Λήψεις στον ειδι¬ 
κά για το σκοπό αυτό διαμορφωμένο 
χώρο του φωτογραφείου, πρόσωπα 
κάθε ηλικίας, ύφος σοβαρό και απλα¬ 
νές, αμφίεση με ρούχα γιορτινά δη¬ 
λαδή με ό,τι καλύτερο υπήρχε - εν 
προκειμένω φουστανέλες, φέσια και 
βράκες- και λιτό ντεκόρ συνήθως ί¬ 
διο για όλους. 

Οπως ειπώθηκε και παραπάνω, αυ¬ 
τό το είδος φωτογράφησης εξυπη¬ 
ρετούσε καθαρά βιοποριστικούς λό¬ 
γους, και αναπόφευκτα κατέληξε σε 
μια τυποποίηση. Αρα δεν μπορεί κα- 

Ο Μίλτος Μανάκιας και ο ανιψιός του Δημητράκης, γιος του αδελφού του Γιαννά- 
κη, στην είσοδο του φωτογραφείου τους στο Μοναστήρι. 


νείς να μιλήσει για καλλιτεχνική φω¬ 
τογραφία με τη σημερινή έννοια του 
όρου. Ελάχιστοι φωτογράφοι στη μι¬ 
κρή ιστορία της φωτογραφίας διέ- 
πρεψαν σ’ αυτό το είδος -όσο και αν 
αυτό φαίνεται περίεργο- με πρώτο 
και καλύτερο τον Ναδαη τα πορτρέ¬ 
τα του οποίου δεν ήταν απλά φωτο¬ 
γραφίες ταυτότητας αλλά προσωπο¬ 
γραφίες αριστοτεχνικές, πολυδιά¬ 
στατες και διαχρονικές. 

Η αξία των φωτογραφικών πορ¬ 
τρέτων που φιλοτέχνησαν οι αδελ¬ 
φοί Μανάκια δεν έγκειται καθαυτό 
στις τυποποιημένες λήψεις που 
πραγματοποίησαν στο φωτογραφείο 
τους αλλά στην ιστορική και κοινω¬ 
νιολογική αξία των λαογραφικών 
μαρτυριών τους από την Ηπειρο και 
τη Μακεδονία όπου αποθανάτισαν, 
στις ιδιαίτερες πατρίδες τους, ο¬ 
πλαρχηγούς, τσιφλικάδες, προύχο¬ 
ντες, υπερήλικες και άλλα πρόσωπα 


που έκριναν ενδιαφέροντα. Αυτές οι 
φωτογραφικές εξορμήσεις πραγμα¬ 
τοποιούνταν με την ευκαιρία τοπι¬ 
κών κοινωνικών εκδηλώσεων όπως 
π.χ. γόμων, τοπικών εορτών, πανη- 
γύρεων κ.λπ. 

Εκτός από απεικονίσεις μεμονω¬ 
μένων προσώπων επιδίδονταν και σε 
ομαδικά πορτρέτα κοινωνικών ομά¬ 
δων (π.χ. κτηνοτροφών, υλοτόμων 
κ..λ.π.) και φυσικά αλλεπάλληλα 
στιγμιότυπα από την ιδιαίτερη ζωή 
των ανθρώπων της περιοχής αυτής. 

Φωτογραφικό 

στιγμιότυπο 

Οσον αφορά τώρα το φωτογραφι¬ 
κό στιγμιότυπο μπορούμε άφοβα να 
υποστηρίξουμε ότι αυτή τη δεδομέ¬ 
νη χρονική στιγμή, ορίζεται από το 
έργο τριών γνωστών φωτογράφων: 

Τις εικόνες του μικρού τότε Ηθιίιί 

Ο Μίλτος Μανά- 
κιας και η μοτο¬ 
σικλέτα του. Με 
αυτήν πήγαινε 
στα χωριά και 
τις πόλεις, σε 
κοινωνικές εκ¬ 
δηλώσεις και 
στα πεδία των 
μαχών για φω¬ 
τογράφηση. 



ΙαΓΐϊρυθ, ο οποίος φωτογράφιζε τις 
δραστηριότητες της οικογένειας του 
κρατώντας παράλληλα σημειώσεις, 
το έργο του Αίρβί που φωτογράφιζε 
δρόμους και σοκάκια του Παρισιού 
και την κοινωνικά ευαισθητοποιημέ¬ 
νη δουλειά του Ιοννϊδ Ηϊιίθ που κατέ¬ 
γραψε τη μίζερη ζωή των μετανα¬ 
στών στην Νέα Υόρκη. 

Στα στιγμιότυπα των αδελφών Μα- 
νάκια δεν συναντάει κανείς φωτο¬ 
γραφίες με καταγγελίες κοινωνικού 
περιεχομένου και θεματολογία από 
τις μειονότητες και τις διάφορες κα¬ 


ταπιεσμένες κοινωνικές ομάδες της 
περιοχής τους (π.χ. ζωή τσιγγάνων, 
οικογενειών στα όρια της φτώχειας 
και της εξαθλίωσης κ..λ.π.). Οι αδελ¬ 
φοί Μανάκια κατέγραψαν τη θετική 
όψη της ζωής, έκαναν «κοινωνική» 
φωτογραφία με έντονη επιθυμία να 
διασώσουν στις φωτογραφίες τους 
τα ιδιαίτερα ήθη και έθιμα της πατρί¬ 
δας τους. 

Ας σημειωθεί κάπου εδώ ότι η ίδια 
αγωνία διακατείχε και τον περιφρο- 
νημένο στην εποχή του Αΐρβί ο οποί¬ 
ος κάτω από τις φωτογραφίες κτι¬ 


ρίων και δρόμων του Παρισιού των 
αρχών του αιώνα που καθημερινά 
και ακατάπαυστα αποτύπωνε, σημεί¬ 
ωνε «ναέ άϊδραΓαϊΐΓθ» δηλαδή: θα ε¬ 
ξαφανιστεί.... 

Από ό,τι γνωρίζουμε, οι αδελφοί 
Μανάκια δεν ασχολήθηκαν καθόλου 
με την λεγάμενη πικτοριαλιστική 
φωτογραφία, είδος ιδιαίτερα δημο¬ 
φιλές στους καλλιτεχνικούς κύ¬ 
κλους της ΒθΙΙθ Εροςυο. 

Οι πικτοριαλιστές φωτογράφοι 
στην προσπάθειά τους να μιμηθούν 
την ιμπρεσιονιστική ζωγραφική της 


περιόδου είχαν φτάσει σε παραλογι- 
σμούς και ακρότητες άγνωστες μέ¬ 
χρι τότε για το φωτογραφικό μέσο: 
επιδίωκαν το φλού στις εικόνες 
τους, φωτογράφιζαν γυμνά μοντέλα 
σε πορφυρούς καναπέδες κατά τα 
πρότυπα των ζωγράφων, κατέστρε¬ 
φαν τα αρνητικά τους μετά την εκτύ¬ 
πωση -γιατί δεν νοείται έργο τέχνης 
σε πολλά αντίτυπα...- τύπωναν τις 
φωτογραφίες τους σε ιδιόμορφα 
χαρτιά με παράξενες τεχνικές και 
άλλα τινά, που έχουν κάνει πολλούς 
να θεωρούν αυτή την περίοδο ως 
την πλέον συμπλεγματική και ενέ- 
χουσα συμπτώματα υποτέλειας της 
φωτογραφίας έναντι της ζωγραφι¬ 
κής και γενικά των άλλων τεχνών. 

Οι αδελφοί Μανάκια ήταν οπαδοί 
της καθαρής φωτογραφίας, δεν τους 
ενδιέφερε η φόρμα και οι τεχνικές ε¬ 
πιτηδεύσεις, ενώ έδιναν όλο το βά¬ 
ρος στο περιεχόμενο και στην πιστή 
απόδοσή του. 

Δημιούργησαν σε μια περιοχή και 
μια εποχή που το ποσοστό των αναλ¬ 
φάβητων ήταν τρομακτικό, αγγίζο¬ 
ντας τη συντριπτική πλειοψηφία του 
πληθυσμού, δούλεψαν και κινήθη¬ 
καν σε μια άκρως ανασφαλή γεωγρα¬ 
φική περιοχή κάτω από την κυριαρ¬ 
χία της υπό διάλυση -και ως εκ τού¬ 
του επικίνδυνης - Οθωμανικής αυτο¬ 
κρατορίας, υπερέβησαν εαυτούς α¬ 
σχολούμενοι με τη φωτογραφία και 
τον κινηματογράφο, σε μία μικρή και 
αυστηρή κοινωνία κτηνοτροφών ορ- 
μώμενοι από την Αβδέλλα Γρεβε- 
νών, ένα άγνωστο και άσημο βλαχο¬ 
χώρι της Πίνδου. 

Δεν είναι δα και λίγο... 


* Ο Αημήτρης Τζίμας είναι επ. καθηγητής Φωτο¬ 
γραφίας στο ΤΕΙ Αθήνας και διευθυντής του πε¬ 
ριοδικού ΦΩΤΟγράφος. 



Αριστερά: Το σήμα που υπήρχε στο πασπαρτού των φωτογραφιών των Αδελφών Μανάκια όταν εργάζονταν στα Ιωάννινα 
(φωτ.: Συλλογή Δ. Τζίμα). Δεξιά: Φωτογραφία - πορτρέτο του Γιάννη Μανάκια σε νεαρή ηλικία. 

Ετοιμασία για το γύρισμα της σκηνής του (κινηματογραφικού) Γιάννη Μανάκια στην παραλία της Θεσσαλονίκης. Από δεξιά: Θόδωρος Αγγελόπουλος, ο κινηματογρα¬ 
φικός Γιάννης Μανάκιας με τον βοηθό του και αριστερά ο διευθυντής φωτογραφίας Γιώργος Αρβανίτης. 

Ετσι ενώθηκε η ζωή μας... 

Οι Μανάκια, βασικό στοιχείο δομής και μυθοπλασίας στο «Βλέμμα του Οδυσσέα» 


Του Θόδωρου Αγγελόπουλου 

Σκηνοθέτη 

Αναζητώντας το χωριό του Μεγαλέ- 
ξανδρου βρέθηκα για πρώτη φορά 
στην Αβδέλλα, ένα βλαχοχώρι πάνω 
στην Πίνδο. Στο καφενείο του χωρι¬ 
ού πρωτοείδα φωτογραφία των α¬ 
δελφών Μανάκια. Ως τότε, γνώριζα 
αόριστα πως ήταν οι πρώτοι που έκα¬ 
ναν κινηματογράφο στα Βαλκάνια. 
Οταν πριν απο τρία χρόνια προχω¬ 
ρούσα στην οργάνωση του σεναρίου 
για το «Βλέμμα του Οδυσσέα», συ¬ 
ναντήθηκα και πάλι με τους Μανάκια 
αλλά μέσα από διαφορετική διαδρο¬ 
μή. Η ταινία έπρεπε να καλύψει την ι¬ 
στορία των Βαλκανίων αυτού του αι¬ 
ώνα, που είναι ταυτόχρονα και ο αιώ¬ 
νας του κινηματογράφου. Μου χρει¬ 
αζόταν, λοιπόν, ένας οδηγός. 

Στο σπίτι του Γκουέρα, στην Ιτα¬ 
λία, διαδραματίστηκε η γνωστή ι¬ 
στορία με την κόρη του γλύπτη Μα- 

ντζού, που μου έστειλε ένα γράμμα 
και ένα δώρο. Το δώρο ήταν ένα 
γλυπτό του πατέρα της. Το γράμμα 
με πληροφορούσε ότι ο μεγάλος 
γλύπτης, τα τελευταία χρόνια της 
ζωής του, είχε μια έμμονη ιδέα που 
ήθελε να είναι το τελευταίο του έρ¬ 
γο: το βλέμμα του Οδυσσέα. Πί¬ 
στευε ότι σε αυτό το βλέμμα είναι 
γραμμένη ολόκληρη η ανθρώπινη 
περιπέτεια... Η ιδέα της ταινίας βρί¬ 
σκεται σε αυτό το βλέμμα. Εκείνη 
τη στιγμή είχα και τον τίτλο και το 
θέμα. Το ίδιο το θέμα όμως περιείχε 
την ανάγκη συνάντησης δύο βλεμ¬ 
μάτων. Η ιστορία του αιώνα, η ιστο¬ 
ρία του σινεμά, κινηματογράφος 
της αρχής, κινηματογράφος του τέ¬ 
λους. Δύο βλέμματα, αρχή και τέ¬ 
λος του αιώνα. Ολα αυτά, βέβαια, ή¬ 
ταν σκέψεις που ωρίμασαν υπόγεια 
και μορφοποιήθηκαν αργότερα. 

Ετσι, όμως, οι αδελφοί Μανάκια 
μπήκαν στη ζωή μου και στη δου¬ 


λειά μου. Δύο βιβλία - βιογραφίες 
με βοήθησαν να ξεκαθαρίσω τα 
πράγματα. Το πρώτο, ενός Αβδελ- 
λιώτη, του Γιώργη Εξαρχου, το δεύ¬ 
τερο ενός δημοσιογράφου από τη 
Θεσσαλονίκη, του Χρίστου Χριστο¬ 
δούλου. Ο σκηνοθέτης Φώτος Λα- 
μπρινός, μου έφερε μια κασέτα από 
το «Πανόραμα του αιώνα» στο ο¬ 
ποίο είχε περιλάβει κομμάτια από 
τις ταινίες των Μανάκια. «Υφά- 
ντρες», η πρώτη ταινία του ελληνι¬ 
κού και του βαλκανικού σινεμά. Πό¬ 
σο είχε διασωθεί, τι διάρκεια είχε, 
κανείς δεν ξέρει. Ωστόσο μου έκανε 
εντύπωση αυτό που ήταν ένα από 
τα ερωτήματά μου και που υπάρχει 
και σαν ερώτημα και σαν αιτούμενο 
μέσα στο «Βλέμμα του Οδυσσέα»: η 
αθωότητα του βλέμματος. 

Σε κάποιο από αυτά τα βιβλία, έτσι 
όπως ταξίδευα πάνω στη ζωή τους 
και στα καμώματά τους, έπεσα σε μια 
σύντομη παράγραφο - υποπτεύομαι 


ότι πολλοί την προσπέρασαν χωρίς 
να δώσουν σημασία: πιθανόν να υ¬ 
πάρχουν κάπου ανεμφάνιστα φιλμ, 
δυο ή τρεις μπομπίνες των Μανάκια 
από εκείνη την εποχή, από τις αρχές 
του αιώνα. Αυτό ήταν η ιδέα που γύ¬ 
ρευα! Η κλωστή που θα ξετύλιγε το 
κουβάρι. Μέχρι εκείνη τη στιγμή υ¬ 
πήρχαν άπειρες σημειώσεις, ήξερα 
πού πήγαινα, μου έλειπε ένα κεντρι¬ 
κό σημείο δομής, ένα σταυροδρόμι. 

Αυτή η πιθανή ύπαρξη τριών ανεμ- 
φάνιστων φιλμ των αδελφών από τη 
μυθική αρχή του αιώνα, έγινε η ποιη¬ 
τική αφορμή για το μεγάλο ταξίδι. 

Στην πορεία 
των Μανάκια 

Ακολούθησα την πορεία των αδελ¬ 
φών Μανάκια, διαγράφοντας τη δια¬ 
δρομή από την αφήγηση στο βίωμα. 

Συνέχεια στην 18η σελίδα 


ΕΜΠΟΡΙΚΗΤΡΑΠΕΖΑ ισχυρή για σας 












...Ενα πλοίο εμφανίζεται στο κά¬ 
δρο να διασχίζει τη μολυβένια θά¬ 
λασσα. 



Το κάδρο ανοίγει κι ανακαλύ¬ 
πτουμε ένα φωτογράφο, με ρούχα 
του ’54, σκυμμένο σε μια παμπά¬ 
λαια φωτογραφική μηχανή με τρί¬ 
ποδο, απ’ αυτές των πλανόδιων 
φωτογράφων. Ο Γιαννάκης Μανά- 
κιας φωτογραφίζει. 


Ξαφνικά γέρνει και φέρνει το χέ¬ 
ρι στο στήθος του... 

Μπαίνει στο κάδρο τρέχοντας έ¬ 
νας ηλικιωμένος... 

και συγκρατεί το φωτογράφο να 
μην πέσει. Τον ξαπλώνει προσεχτι¬ 
κά στη γη και του ανοίγει το που¬ 
κάμισο. Επειτα σηκώνεται και προ¬ 
χωρεί προς τη μηχανή. Σταματά 
και απευθύνεται σε κάποιον ή κά¬ 
ποιους εκτός κάδρου: 

«Ο Γιαννάκης πέθανε το ίδιο 
βράδυ παραμιλώντας για κάποια α- 
νεμφάνιστα, όπως σας έγραψα, 
τρία κουτιά... ένα φιλμ... που για 
κάποιο λόγο δεν εμφανίστηκε πο¬ 
τέ... από τότε, από τις αρχές του 
αιώνα». (Αποσπάσματα από το σε¬ 
νάριο της ταινίας «Το βλέμμα του 
Οδυσσέα».) 

Ο Μίλτος Μανάκιας κινηματογράφεί από το μπαλκόνι του φωτογραφείου τους στο Μοναστήρι (φωτ. από το βιβλίο «Τα φω- 
τογενή Βαλκάνια των Αδελφών Μανάκη» του Χρίστου Κ. Χριστοδούλου). 


Συνέχεια από την 16η σελίδα 

Ετσι οι Μανάκια γίνονται μέρος της 
μυθοπλασίας της ταινίας, κύρια πρό¬ 
σωπα, καθώς ο πρωταγωνιστής ταυ¬ 
τίζεται πότε με τον Μίλτο πότε με 
τον Γιαννάκη. Ετσι ενώθηκε η ζωή 
μας και είναι δύσκολο πια να ξανα- 
χωρίσει, για να θυμηθώ τον Σεφέρη. 

Ο Γιαννάκης ήταν ο πρώτος που 
ξεκίνησε την περιπέτεια, που έμελλε 
να εξελιχθεί σε κινηματογραφική πε¬ 
ριπέτεια. Νέος φωτογράφος στα 
Γιάννενα τότε, κάλεσε από το χωριό 
και τον αδελφό του να δουλέψει κο¬ 
ντά του. Ο Γιαννάκης αγόρασε και 
την πρώτη κάμερα, μια ΒΙΟΣΚΟΠ 
300, στο Λονδίνο, απο έναν ανταγω¬ 
νιστή του Εντισον, τον Τσαρλς Ούρ- 
μπαν. Είχε προηγηθεί στο Βουκου¬ 
ρέστι, όπου βρέθηκαν τα δύο αδέλ¬ 
φια για έναν διαγωνισμό φωτογρα¬ 
φίας, η ανακάλυψη του σινεμά. Είδαν 
σε μια προβολή την πρώτη, πιθανώς, 
ταινία των αδελφών Λιμιέρ και μα¬ 
γεύτηκαν. Επιστρέφοντας, άρχισαν 
να γυρίζουν μικρές ταινίες, καταγρά¬ 
φοντας τα πάντα. Στο χωριό, πρώτα, 
ξεκινώντας από το οικογενειακό πε¬ 
ριβάλλον: «Υφάντρες». Και έπειτα 
καταγράφοντας τα πάντα στα ταραγ¬ 
μένα Βαλκάνια. Σιγά σιγά γίνονται 
γνωστοί. Η διεύθυνση που δίνουν εί¬ 
ναι «Αφοί Μανάκια. Βαλκάνια». Μι¬ 
λούν όλες τις γλώσσες των Βαλκα¬ 
νίων. Αντιπροσωπεύουν αυτό που θα 
μπορούσε να πει κανείς, τους κατε- 
ξοχήν «ΗΟΜΟ ΒΑΙΟΑΝΙΟΙΙδ». 

Οι Μανάκια στήνουν και την πρώτη 
κινηματογραφική αίθουσα στο Μο¬ 
ναστήρι, με το όνομά τους: Σινέ Μα¬ 
νάκια. Η αίθουσα, όμως, αφού πέρα¬ 
σε από φοβερές δυσκολίες επιβίω¬ 
σης, καίγεται, τελικά, το 1938 στη 
διάρκεια μιας προβολής. Τα φιλμ, ως 
γνωστόν, ήταν τότε εύφλεκτα. 
Ομως, από το 1927, είχαν σταματή¬ 
σει να γυρίζουν ταινίες. Οι εποχές εί¬ 
χαν αλλάξει, η κάμερα ήταν απαρχαι¬ 
ωμένη, είχαν αρχίσει να γυρίζουν 


ταινίες και άλλοι πολλοί. Ετσι για κά¬ 
μποσο διάστημα ασχολούνται με την 
αίθουσα και με περιοδείες στα χω¬ 
ριά, προβάλλοντας ταινίες στα σχο¬ 
λεία και στα καφενεία. Ενας γύφτος 
με ταμπούρλο και η μηχανή προβο¬ 
λής πάνω σ’ ενα κάρο: «Στο Μανάκια 
να ’ρθείτε για να ευχαριστηθείτε...», 
διαλαλούσε ο γύφτος. 

Ο Γιαννάκης 

Μετά την καταστροφή του κινημα¬ 
τογράφου από την πυρκαγιά, ο Γιαν- 


νάκης, απογοητευμένος, παίρνει το 
γιο του και εγκαθίσταται στη Θεσσα¬ 
λονίκη, αφήνοντας όλο το υλικό 
στον αδελφό του. Ζει κάνοντας το 
φωτογράφο στην παραλία. Για κά¬ 
ποιο άλλο διάστημα παραδίδει μα¬ 
θήματα. Μετά το θάνατο του γιου 
του, όμως, καταρρέει. Δεν θα συ- 
νέλθει ποτέ. Πεθαίνει μετά τον πό¬ 
λεμο ξεχασμένος. Στο «Βλέμμα του 
Οδυσσέα» υπάρχει η σκηνή του θα¬ 
νάτου μυθοποιημένη: ένας ηλικιω¬ 
μένος φωτογράφος πεθαίνει στην 
παραλία της Θεσσαλονίκης, ενώ στο 


βάθος απομακρύνεται ένα γαλάζιο 
καράβι... Μια εποχή, ένας κόσμος 
που τελειώνει... 

Ο Μίλτος έμεινε στο Μοναστήρι. 
Μετά τον πόλεμο, οι Γιουγκοσλάβοι 
αναζήτησαν τους πιονέρους του σι¬ 
νεμά. Ολοι αναφέρονταν στον Μίλτο 
ξεχνώντας εντελώς τον Γιαννάκη. Ο 
Μίλτος γίνεται εθνικός κινηματο¬ 
γραφιστής και παρασημοφορείται α¬ 
πο τον στρατάρχη Τίτο. 

Γύρω στο ’50, όμως, ο Μίλτος, μό¬ 
νος, αισθάνεται την επιθυμία να επι¬ 
στρέφει στην Ελλάδα. Ισως να θέλει 
να γυρίσει να πεθάνει στο χωριό του. 
Κανείς δεν ξέρει. Προσφέρει στο ελ¬ 
ληνικό κράτος όλο του το υλικό και 
το αρχείο, με μοναδικό αντάλλαγμα 
να επιστρέφει. Τότε, όμως, ήταν τα¬ 
ραγμένη περίοδος. Είμαστε ακριβώς 
πάνω στην απόγευση του Εμφυλίου. 
Δεν πήρε ούτε απάντηση στο αίτημά 
του! Ετσι το 1954 πουλάει το υλικό 
του στο γιουγκοσλαβικό κράτος, το 
οποίο λίγο αργότερα το παραχωρεί 
στο αρχείο της ταινιοθήκης των Σκο¬ 
πιών, όπου βρίσκονται ακόμη. Τα 
τρία ανεμφάνιστα φιλμ τα εμπιστεύ¬ 
εται σε εναν νεαρό, ενθουσιώδη τό¬ 
τε βοηθό της ταινιοθήκης του Βελι¬ 
γραδιού. Ο νεαρός αυτός ήταν ο με- 
τέπειτα και για πολλά χρόνια διευθυ¬ 
ντής της Ταινιοθήκης. Πρόσωπο που 
εμφανίζεται στο «Βλέμμα του Οδυσ¬ 
σέα» να μιλά για την ιστορία των α- 
νεμφάνιστων φιλμ. Οι τρεις μπομπί¬ 
νες βρίσκονται ακόμη στην Ταινιο¬ 
θήκη του Βελιγραδιού ανεμφάνι- 
στες· και απ’ ό,τι φαίνεται θα μπουν 
ανεμφάνιστες και στον άλλο αιώνα... 


Σημείωση των «Επτά Ημερών»: Το κείμενο 
τον Θόδωρον Αγγελόπονλον είναι από 
προφορική σννομιλία με τη σννάόελφο 
Μαρία Κατσοννάκη, πον τη μετέφερε και 
στο χαρτί 



20 Σεπτεμβρίου 1931. «Ενθύμιον από Διεθνή Εκθεση Θεσσαλονίκης. Γιαννάκης Μανάκιας και Δημήτριος». Φωτογραφία 
σταλμένη στον Νάκο Πολυαραίο στην Αβδέλλα. 

Οικογενειακές αναμνήσεις 

Με αφορμή το «Βλέμμα του Οδυσοέα», ο συγγραφέας ξεδιπλώνει τις συγγενικές μνήμες για τους Μανάκια 



Του Αντώνη Μπουσμπούκη 

Ε. Καθηγητή γλωσσολογίας 

στη Φιλοσοφική Σχολή τον Λ.Π. Θεσ/νίκης 

ΜΕΣΑ στην αίθουσα του θεσσαλο- 
νικιώτικου σινεμά η προβολή της 
ταινίας «Το βλέμμα του Οδυσσέα» 
ξεκίνησε με το ντοκιμαντέρ «Υφά- 
ντρες». Η υπεραιωνόβια ηιαΐα 
(«μαία-γιαγιά») με τις νύφες και τις 
εγγονές δούλευαν το διασίδι, ενώ 
τα εγγόνια της, Γιάννης και Μίλτος, 
έπιαναν ήδη την άκρη του νήματος 
που θα ξετύλιγε από ’δω κι εμπρός 
την απαρχή του βαλκανικού κινη¬ 
ματογράφου. Ο σκηνοθέτης και 
κειμενογράφος με την επιλογή των 
Μανάκια ως φορέων του βαλκανι¬ 
κού οράματος έδειξε ασυνήθιστη 
για τον τόπο μας ελληνοβαλκανική 
ευρύτητα που κυρίως μέσα από το 
υπόδειγμα, Βλάχων μπροστάρη¬ 
δων μπορούσε να του μεταγγιστεί. 
Ανάμεσα στους πινδικούς Βλάχους 
η ενστικτώδικη νοσταλγία για τ’ αλ- 
πικά λημέρια τους -όχι σπάνια- πα¬ 
ροχετεύεται σε κανάλια αναζήτη¬ 
σης του χώρου εκείνου όπου υψώ¬ 
νονται οι κορυφές του πνευματικά 
ωραίου και του ηθικά αγαθού. 

Το απολλώνειο φως της Δήλου 
που ενεργοποίησε το βλέμμα του 
ήρωα της ταινίας ήρθε και συνέπε¬ 
σε με κείνο του Γιάννη Μανάκια, 
για να κοιτάξει μαζί του τον σημε¬ 
ρινό όσο και χθεσινό βαλκανικό 
περίγυρο. «Το βλέμμα του Οδυσ¬ 
σέα» δεν είναι συμβατική, αυθαί¬ 
ρετη, επιλογή όταν η νοσταλγία 
για την «πινδική Ιθάκη» και η αέ¬ 
ναη τάση για αποδημία προς μα¬ 
κρινούς ορίζοντες ήταν κάποτε τυ¬ 
πικά γνωρίσματα του πολύτροπου 
και πολυπράγμονα κόσμου των 
Αρμάνων - Βλάχων: παλιά έφταναν 


κάθε χρόνο ως την απόμακρη και 
παλιά πρωτεύουσα των Βίκινγκς, 
το Βόβγκοροντ ΒΔ της Μόσχας, σε 
πλήρη εμπορομεταγωγικό σχημα¬ 
τισμό. Αυτούς τους Αρμάνους η 
«δημοσθένεια ιδεολογία» θέλει να 
τους βλέπει μόνον ως μπαστουνό¬ 
βλαχους κτηνοτρόφους... 


Η Δέσπα, 
κόρη του 
Μητρούση 
Μπουσμπού¬ 
κη, Αβδελ- 
λιώτισσα α¬ 
πό την Κλει¬ 
σούρα. Σύ¬ 
ζυγος του 
Γιαννούλη 
Μανάκια και 
γιαγιά των 
αδελφών 
Μανάκια. 
Πέθανε θα¬ 
λερή, σε βα¬ 
θύ γήρας, 

112 ή 120 
χρόνων. Εί¬ 
ναι το βασι¬ 
κό πρόσωπο, 
η γιαγιά που 
γνέθει στην 
ανέμη, μαζί 
με άλλα 
συγγενικά 
πρόσωπα 
στην ταινία 
των Μανάκια 
«ΥΦΑΝΤΡΕΣ 
». Γυρισμένη 
το 1905 στην 
Αβδέλλα, εί¬ 
ναι η πρώτη 
ταινία που 
γυρίζεται 
στα Βαλκά¬ 
νια. 

Ανάμεσα στις υφάντρες ήταν και 
η μητέρα των Μανάκια, αδελφή 
του τσέλιγκα Γιάννη ή Νούλη 
Μπουσμπούκη που ο συντάκτης 
αυτού του σημειώματος τον έχει 
προπάππο. 

Το σκοτάδι της αίθουσας ευ¬ 
νόησε τη συγκέντρωση της προ¬ 
σοχής μου στη μεγάλη οθόνη και 
το ξετύλιγμα της ταινίας έστρεψε 
τους φακούς της μνήμης σε ανά¬ 
δρομη πορεία. 

Οι οικογενειακές μνήμες κι ε¬ 
κείνες που προβάλλονταν στην 
ταινία αναπτύσσονταν σε παράλ¬ 
ληλο ίΐαδίι δαεΚ: Αβδέλλα, Θεσ/νί¬ 
κη, Φλώρινα, Σκόπια, Ρουμανία και 
άλλα σημεία της βαλκανικής πα¬ 
τρίδας συνέθεταν το τοπίο όπου 
βίωσε άλλοτε η ρωμιοσύνη και 
που τώρα κατάντησε ξέφραγο α¬ 
μπέλι σε πυρπολητές και πυρο¬ 
σβέστες, χαράσσοντας τα σύνορα 
του αμοιβαίου φόβου στο όνομα: 
του εμπορικού ιδεώδους να ξο¬ 
δευτούν όπως - όπως τα μισητά 
σίδερα του Αρη και της νέας ατα¬ 
ξίας πραγμάτων... 

Οικογενειακές μνήμες 

Τα αδέλφια Μανάκια τα έχω α- 
Υροικητά από τα μικρά μου χρόνια, 
όταν το παιδικό βλέμμα περιεργα¬ 
ζόταν την πλούσια συλλογή από 


φωτογραφίες που μας αφησαν 
στην οικογενειακή μας παρακατα¬ 
θήκη: φουστανελάδες, φραγκοφο- 
ρεμένοι νέοι, κυρίες με καπελάκια 
και φτερό έδειχναν την εξέλιξη 
στον ενδυματολογικό χώρο και ση¬ 
μάδευαν τα χρονικά όρια του παλι¬ 
ού κόσμου που εξαντλούσε κιόλας 
την ιστορική διάστασή του. Πολλές 
από αυτές τις φωτογραφίες έφερ¬ 
ναν τη σφραγίδα των αδελφών Μα¬ 
νάκια. Σήμερα, όμως, η απρονοησία 
μας δεν έσωσε από αυτόν τον 
πλούτο παρά μονάχα μία: αυτή με 
την οικογένεια του Νούλη Μπου¬ 
σμπούκη. 

Ο πατέρας μου Τάκης Μ. δεν 
κρατάει άμεση προσωπική μνήμη 
για τους Μανάκια· άκουγε, όμως, 
ότι οι Μανάκια τους επισκέπτο¬ 
νταν στο Δαμάσι του Τυρνάβου ό¬ 
που μέχρι το 1915 ξεχείμαζαν τα 
πρόβατα του Τσελιγκάτου που ξε- 
καλοκαίριαζαν στο Ξηρολίβαδο 
πάνω στο Βέρμιο. Εκεί οι Μανάκια 
δεν ξεχνούσαν την τέχνη του φω¬ 
τογράφου και κινηματογραφιστή. 
Αποθανάτιζαν εικόνες τόσο από 
την καθημερινή ζωή όσο και από 
γιορτές κι άλλες δημόσιες εκδη¬ 
λώσεις. 

Η μητέρα μου ήταν νιόνυφη, ό¬ 
ταν πρωτοαντίκρυσε (1935;) το 
Μιλτιάδη Μανάκια και σε ερώτησή 
του αν μαντεύει ποιος είναι, του εί¬ 
πε ότι είναι ένας από τους Μανάκια 
και πως τον αναγνωρίζει από μια 
παλιά φωτογραφία. Τότε αυτός 
θαύμασε για τη φυσιογνωμική της 
αντίληψη και είχε να το λέει για 
καιρό. Ταξίδευε από Θεσσαλονίκη - 
Γιάννενα και είχε έρθει να τους φέ¬ 
ρει τεσκερέ («πρόσκληση γάμου»). 
Βαστούσε καπαρντίνα στο ένα χέρι 
και κουτί με λουκούμια στο άλλο 
για τη μαία Στεργιάνα (χήρα του 
Νούλη Μ.) που εκείνη την ώρα κα¬ 
θόταν κοντά στο παράθυρο του 
σπιτιού. Περιορίστηκε να πάρει μό¬ 
νο έναν καφέ και έφυγε για να συ¬ 
νεχίσει με το λεωφορείο το ταξίδι 
του για τα Γιάννενα, όπου θα πα¬ 
ντρευόταν μια κοπέλα από την 
Αβδέλλα. 

Ως συγγενείς 

Μερικά χρόνια αρχύτερα (1933;) 
ο θείος μου Κολούσιας (Νίκος) Μ. 
πήγαινε για εμπόριο στη Ρουμανία 
και στο Μοναστήρι όπου βρέθηκε, 
οι σερβικές αρχές δεν βρήκαν ε¬ 
ντάξει τα χαρτιά του και τον εμπό¬ 
δισαν να συνεχίσει το ταξίδι του. 
Τότε θυμήθηκε τους συγγενείς 
μας, τους Μανάκια και πήγε να ζη¬ 
τήσει τη βοήθειά τους. Και αυτοί 
δεν τον απογοήτευσαν. Τακτοποί¬ 
ησαν με προθυμία τα χαρτιά του 
και ύστερα από θερμή φιλοξενία 
στο σπιτικό τους, τον έστειλαν 
Συνέχεια στην 20ή σελίδα 



Από δεξιά, Μίλτος Μανάκιας, Γιάννης Μανάκιας, Δημητράκης Μανάκιας (γιος του 
Γιάννη), Βασιλική (αδελφή των Μανάκια και σύζυγος Νάκου Πολυαραίου), Στερ- 
γιάνα (αδελφή των Μανάκια και σύζυγος Κώτσιου). Αριστερά, όρθιος, ενδεχομέ¬ 
νως ο Κώτσιος, σύζυγος της Στεργιάνας. 


ΚΥΡΙΑΚΗ 2 ΙΟΥΝΙΟΥ 1996 - Η ΚΑΘΗΜΕΡΙΝΗ 19 


ΕΜΠΟΡΙΚΗΤΡΆΠΕΖΑ για σας 
















τΛη· *. ■ 'ίν* 


Αριστερά: Ο Μίλτος και η γυναίκα του, 30 Μαΐου 1938, στη Θεσσαλονίκη. Δεξιά: Ιδιόγραφο καρτ-ποστάλ του Μίλτου Μανάκια, ενθύμιον Θεσσαλονίκης 31 
Μαΐου 1938. Γράφει: «Νάκος Πολιορεος - Διδάσκαλος - Τρίκαλα, Αγαπιτέ μου αδελφέ μου Νάκο σε ασπάζομε. Ιμεθε εδο εις τιν Φλόρινα 4-5 ημέρες με το δια- 
βατίριον δεν επορισαμεν να φίγομε λιπο τάρα σήμερον εμεθα ενταξι καί αυριον αναχορουμε δια Μοναστήριον. Ασπαζμούς την Γλύκα, Τάκι και μακεδονία, 
Ασπασία και Γούλαν. Σας ασπαζόμεθα. ΜίΙΙοη Μανακια». 



Συνέχεια από την 19η σελίδα 

στον προορισμό του και εκείνος σε 
γράμμα που έστειλε στον πατέρα 
μου δεν είχε λόγια να περιγράφει 
το πόσο κοινωνικοί άνθρωποι και 
πόσο πονετικοί συγγενείς ήταν. 

Από την ίδια πόλη, το Μοναστή¬ 
ρι, πέρασε το 1964 και ο πατέρας 
μου, προερχόμενος από το Βελι¬ 
γράδι, όπου πήγε για ζωεμπόριο. 
Σταμάτησε, λοιπόν, επιτούτου στα 
Μπιτόλια, για να επισκεφθεί τους 
Μανάκια. Τράβηξε στο σπίτι του 
Μίλτου και πληροφορήθηκε ότι η 
Μανάκαινα και ο γιος της βρίσκο¬ 
νταν στο Βελιγράδι, για να διεκδι- 
κήσουν καλύτερη αποζημίωση για 
το φωτογραφικό και κινηματογρα¬ 
φικό αρχείο που «παρέδωσαν»(;) 
στο κράτος. 

Οι Μανάκια ήταν ακουστοί ως 
άνθρωποι πολύξεροι, πολύγλωσ¬ 
σοι, κοσμογυρισμένοι κι επιτυχη¬ 
μένοι. Ηρθε, όμως, ο Β Τ Παγκό¬ 
σμιος Πόλεμος και τα χάσανε όλα: 
στούντιο, κινηματογράφο και αρ¬ 
χείο. Το τελευταίο θα μπορούσε να 
περιέλθει στην κατοχή του ελληνι¬ 
κού κράτους, αλλά πού διάθεση 
για τέτοια... 

Εκδρομή μαθητών της Εβραϊκής Σχολής Ιωαννίνων στη λίμνη. Φωτογραφία των αδελφών Μανάκια στις αρχές του αιώνα. 

«Πώς ανακάλυψα τους πρωτοπόρους» 

Η δεκάχρονη έρευνα και η συλλογή στοιχείων για τα δύο αδέλφια αποτέλεσαν τον καρπό ενός λευκώματος 


Του Χρίστου Κ. Χριστοδούλου 

Δημοσιογράφον 

ΓΙΑ τους αδελφούς Μανάκη δεν είχα 
ιδέα ως την στιγμή που διάβασα γι’ 
αυτούς σε μια σειρά δημοσιευμάτων 
του αξέχαστου φίλου και συναδέλ¬ 
φου Κώστα Σταματίου, στα «ΝΕΑ». 

Αυτό έγινε στη διάρκεια της δικτα¬ 
τορίας, τότε που ο κινηματογράφος, 
ιδίως ο αυθεντικά πολιτικός, ήταν 
καταφυγή και διαφυγή. 

Η ανακάλυψη των Μανάκη από τον 
Κώστα Σταματίου, στοίχειωσε θαρ¬ 
ρείς μέσα μου και άρχισα έκτοτε να 
ψάχνω γι’ αυτούς. Με βοήθησε σ’ 
αυτό πολύ η δουλειά μου, πρώτα ως 
δημιουργού της «Αλκυονίδας» του 
γνωστού κάποτε κινηματογράφου 
τέχνης και έπειτα η δημοσιογραφία 
στην εφημερίδα «Μακεδονία» και 
στην τηλεοπτική σειρά «Η ΕΡΤ στην 
Β. Ελλάδα». Οι έρευνές μου στην 
Μακεδονία, την Ηπειρο, την Θεσσα¬ 
λία και τη Θράκη, όπου γύριζα ντοκυ- 
μανταίρ ή έκανα ρεπορτάζ, μου έδι¬ 


ναν σημαντικό υλικό. Στην Ξάνθη 
π.χ.. βρήκα έναν από τους «πρωτα¬ 
γωνιστές» των Μανάκη στις ταινίες 
που γύρισαν το 1905, στη γενέτειρά 
τους το χωριό Αβδέλλα των Γρεβε- 
νών. Ο άνθρωπος αυτός ήταν ήδη 
τότε 90 χρόνων, βλάχος στην κατα¬ 
γωγή και θυμόταν καλά τους πρωτο¬ 
πόρους, που γύριζαν τα έθιμα του 
χωριού τους πάνω στην Πίνδο. Στη 
Θεσσαλονίκη στην Ρουμάνικη Εμπο¬ 
ρική Σχολή της συμπρωτεύουσας 
κατά την διάρκεια του πολέμου. Αυ¬ 
τή η σχολή ήταν απομεινάρι των 
συμφωνιών της συνθήκης Βουκου- 
ρεστίου του 1913 που υπέγραψε ο 
Βενιζέλος με την Ρουμανία. 

Στη Βέροια συνάντησα συντοπί¬ 
τες, φίλους και συγγενείς των πρώ¬ 
των εκείνων κινηματογραφιστών, ό¬ 
πως επίσης στη Νάουσα και τη Φλώ¬ 
ρινα. 

Τέλος στον Τύρναβο, τη Λάρισα 
και τα Γιάννενα, βρέθηκα μπροστά 
σε αληθινούς θησαυρούς: Φωτογρα¬ 
φίες, έγγραφα, παλιές εφημερίδες 
που αναφέρονταν στον Γιάννη και 


τον Μίλτο Μανάκη. Αναφορές γι’ αυ¬ 
τούς υπάρχουν και στο ΥΠ.ΕΞ. Ολο 
αυτό το υλικό συλλέχτηκε σε διά¬ 
στημα 10 τουλάχιστον χρόνων, στη 
διάρκεια των οποίων μάλιστα πήγαι¬ 
να συχνά στα γραφεία των «Νέων», 
στη Χρ. Λαδά και συζητούσα τα νεώ- 
τερα με τον υπέροχο Κώστα Σταμα¬ 
τίου. 

Οταν το ’89 ο Πέτρος Παπασαρα- 
ντόπουλος εξέδωσε το βιβλίο μου, ο 
Κώστας έγραψε δύο ενθουσιώδεις 
σελίδες βιβλιοκριτικής στα «ΝΕΑ», 
πράγμα που στάθηκε αποφασιστικό 
για τη θετική πορεία της έκδοσης. 

Συλλογή στοιχείων 

Τα πιο σημαντικά στοιχεία για τους 
Μανάκη τα συνέλεξα κατά καιρούς, 
από τα Σκόπια, τη Θεσσαλονίκη, τη 
βιβλιοθήκη Ιωαννίνων, από τη συγ¬ 
γενική τους οικογένεια Στύλου, από 
τον Αβδελλιώτη δικηγόρο Χρίστο 
Παπαγιάννη, από τον Φώτο Λαμπρινό 
και άλως απροσδοκήτως από τον εκ¬ 
δότη Γιάννη Βελλίδη, που στα 1976 


μου δώρησε τη σπάνια έκδοση του 
«Μακεδονικού Ημερολογίου» του 
1911, όπου υπάρχουν πολλές λεπτο¬ 
μέρειες από τη δράση των αδελφών 
Μανάκη. 

Επίσης σπάνια φωτογραφικά ντο¬ 
κουμέντα των πρωτοπόρων βρήκα 
στις ΗΠΑ στην πλήρη σειρά των τό¬ 
μων της ομογενειακής εφημερίδας 
«Εθνικός Κήρυξ» της Ν. Υόρκης που 
εντόπισα στη βιβλιοθήκη της Ορθό¬ 
δοξης Ιερατικής Σχολής της Μητρό¬ 
πολης Βοστώνης της Αρχιεπισκοπής 
Β.Ν. Αμερικής. 

Θέλω να τελειώσω με τις εξής επι¬ 
σημάνσεις: Οι αδελφοί Μανάκη, του¬ 
λάχιστον ο Γιάννης, έδρασαν συνει¬ 
δητά ως όργανα της τουρκικής και 
ρουμανικής προπαγάνδας. Εγιναν κι¬ 
νηματογραφιστές προκειμένου να 
γυρίζουν θέματα από τη ζωή των ο¬ 
μοφύλων τους, ώστε να προβάλλο¬ 
νται στην Ευρώπη και στην Οθωμανι¬ 
κή Αυτοκρατορία, όπου οι ρουμανί- 
ζοντες, με τη βοήθεια του Βατικανού 
(και όχι μόνον) και της Πύλης, ανέ- 
Συνέχεια στην 22η σελίδα 

Αριστερά: Ο Ελληνας οπλαρχηγός Βολάνης, με δράση στο μακεδονικό αγώνα στην περιοχή Μοναστηριού. Καρτ ποστάλ των Μανάκια (1908). Στο αντάρτικο σώμα του 
Βολάνη βρέθηκε νεαρός και ο Γεώργιος Μόδης από το Μοναστήρι. Αργότερα έγινε γνωστός με τις «Μακεδονικές Ιστορίες». Σε πάνω από 20 τόμους κατέγραψε όσα 
προηγήθηκαν, τη διάρκεια και τα μετά του Μακεδονικού έπους. Πέρα από τις λογοτεχνικές αρετές αυτών των σελίδων, Θεωρείται και είναι ο μοναδικός χρονογράφος 
αυτής της αιματηρής περιόδου. Δεξιά: Ο σουλτάνος Μεχμέτ Ρεσάτ σε φωτογραφία των Μανάκια (1911). 


Ο Μίλτος Μανάκιας 
στο φωτογραφείο 
του στο Μοναστή¬ 
ρι, λίγο πριν πεΘά- 
νει. (Οι φωτογρα¬ 
φίες του Θέματος 
είναι από το βιβλίο 
του Χρίστου Χρι¬ 
στοδούλου, «Τα 
φωτογενή Βαλκά¬ 
νια των αδελφών 
Μανόκη», εκδ. Πα¬ 
ρατηρητής, Θεσσα¬ 
λονίκη 1989). 



Συνέχεια από την 21η σελίδα 

πτυσσαν έντονη ανθελληνική προ¬ 
παγάνδα. Οι Μανάκη ήταν αναμφίβο¬ 
λα δύο άνθρωποι φαινόμενα. Εζησαν 
σε πλήρη αντίθεση με την ιδέα ότι ή¬ 
ταν Ελληνες. Από τα χρόνια των 
παππούδων τους, το 1860, η οικογέ- 
νειά τους είχε ασπαστεί τον ρουμα- 
νισμό και πίστευε στη φυλετική αυ¬ 
θυπαρξία των Βλάχων. 

Αυτό είναι βέβαια θέμα των εθνο¬ 
λόγων και εμένα με απασχόλησε πο¬ 
λύ ψύχραιμα και πολύ περιορισμένα. 
Εγώ τίμησα στα βιβλία μου αυτούς 
τους ανθρώπους ως πρωτοπόρους. 
Και βέβαια ερεύνησα και έγραψα για 
την περίπτωσή τους με τη μεγαλύτε¬ 
ρη δυνατή αντικειμενικότητα και συ¬ 
νέπεια. Φυσικά συνεχίζω να ψάχνω 
γι’ αυτούς και κάποτε θα υπάρξει ελ¬ 
πίζω συνέχεια. 


Σημείωση των «Επτά Ημερών». Επίμαχο 
καί το θέμα τον ονόματος, των αδελφών 
Μανάκια. Ο κ. Χριστοδούλου υιοθετεί το 
Μανάκη όπως και στο βιβλίο του «Τα φω¬ 
τογενή Βαλκάνια των αδελφών Μανάκη». 

Οι Μανάκια στην Ελλάδα 

Οι προσπάθειες για την προβολή της ζωής και του έργου τους από το σύλλογο Αβδελλιωτών «Η Βασιλίτσα» 



Αθήνα, Σεπτέμ¬ 
βριος 1985. Εκδή¬ 
λωση για τους 
Μανάκια στη Γε¬ 
νική Γραμματεία 
Τύπου. Δι ακρινό- 
νται οι σκηνοθέ¬ 
τες, από αριστε¬ 
ρά, Γ. Κατακουζη- 
νός, Π. Βούλγα- 
ρης, Τ. Ψαράς, Τ. 
Λέρτας και ο εκ¬ 
δότης του περιο¬ 
δικού «Θέαμα». 


Του Χρήστου I. Παπαγιάννη 

Δικηγόρον - Γεν. Γραμματέα τον 
Σνλλόγον Αβδελλιωτών «Η ΒΑΣΙΛΙΤΣΑ» 

ΟΤΑΝ στα μέσα Μαΐου 1983 ήρθα, 
για πρώτη φορά, σε επαφή με φωτο¬ 


γραφίες των αδελφών Μανάκια, πλή¬ 
θος ερωτημάτων πλημμύρισε το νου 
μου. Ποιοι ήταν οι αδελφοί Μανάκια 
και γιατί τόσα χρόνια από το θάνατό 
τους δεν μίλησε κανείς για αυτούς 
τους πιονέρους του κινηματογρά¬ 


φου - παρά μόνον ο Κώστας Σταματί- 
ου και ο Χρίστος Χριστοδούλου; Για- 
τί τα μέχρι τότε συγγράμματα για 
την ιστορία του ελληνικού κινηματο¬ 
γράφου δεν αναφέροταν στους α¬ 
δελφούς Μανάκια; Γιατί ένας πέπλος 
σιωπής αλλά και αμφισβήτησης, α¬ 
πλωνόταν κάθε φορά που κάποιος α¬ 
ναφέροταν σ’ αυτούς; Αυτά και άλλα 
ερωτηματικά αλλά και η απέραντη 
έλξη και γοητεία που μου ασκούσε η 
ζωή και το έργο των δυο Αβδελλιω- 
τών κινηματογραφιστών, με έκαναν 
να αγωνιστώ και να αγωνίζομαι -πα¬ 
ρά τις όποιες αντιξοότητες- μέσα α¬ 
πό τον σύλλογο Αβδελλιωτών «Η 
ΒΑΣΙΛΙΤΣΑ» και την περιοδική έκδο¬ 
ση «ΑΒΔΕΛΛΑ» για την προβολή της 
ζωής και του έργου των αδελφών 
Μανάκια. 

Βέβαια, αν και πέρασαν 13 σχεδόν 
χρόνια από εκείνη τη μέρα και ακό¬ 
μη τα ερωτήματα αυτά σε μεγάλο 
βαθμό με απασχολούν, νοιώθω ευ¬ 
τυχισμένος, που κατόρθωσα σε ένα 
μικρό βαθμό -άσχετα από το κό¬ 
στος- να συμβάλω σε ένα μικρό 
βαθμό στην υλοποίηση του παραπά¬ 
νω σκοπού. 

Οι αδελφοί Μανάκια και το έργο 
τους έγιναν γνωστοί στον ελληνικό 
χώρο. Σκοπός που δεν θα είχε υλο¬ 
ποιηθεί, εάν δεν είχα στο πλευρό 
μου υποστηρικτή τον θαυμάσιο 


Γιάννη Σιαφαρίκα, άξιο πρόεδρο του 
παραπάνω συλλόγου και τα κατά 
καιρούς μέλη του Δ.Σ. προς τους ο¬ 
ποίους εκφράζω τις θερμές μου ευ¬ 
χαριστίες. 

Η αρχή 

Από τον Μάρτιο του 1984 αρχίσαμε 
με το Δ.Σ. του συλλόγου έναν δύ¬ 
σκολο αγώνα, για την προβολή της 
ζωής και του έργου των Μανάκια, ε¬ 
άν ληφθεί υπόψη ότι η έδρα μας 
(Τύρναβος Λάρισας), βρίσκεται μα¬ 
κριά από τα κέντρα της εξουσίας και 
της λήψης των αποφάσεων. Αρωγός 
μας πολύτιμος στην προσπάθειάς 
μας αυτή στάθηκε η Εταιρία Ελλή¬ 
νων Σκηνοθετών και ειδικότερα ο Νί¬ 
κος Αντωνάκος και ο Γιάννης Γαζής, 
ο Διευθυντής της Γ.Γ.Τ.Π. αείμνη¬ 
στος δημοσιογράφος Γιώργος Κου- 
κάς, καθώς και ο τότε διευθυντής κι¬ 
νηματογραφίας του ΥΠΠΟ Μάνος 
Ζαχαρίας, με τους οποίους οργανώ¬ 
σαμε την πρώτη εκδήλωση στην 
Αθήνα και συγκεκριμένα στην 
Γ.Γ.Τ.Π. τον Σεπτέμβριο 1985 με τίτ¬ 
λο «Αδελφοί Μανάκια - 80 χρόνια ελ¬ 
ληνικού κινηματογράφου», όπου για 
πρώτη φορά οι άνθρωποι και οι φίλοι 
του ελληνικού κινηματογράφου, ήρ¬ 
θαν σε επαφή με τους αδελφούς Μα¬ 
νάκια και το έργο τους. Είχαν προη- 
Συνέχεια στην 24η σελίδα 

Στο Δημοτικό θέατρο «Μαξίμ» στον Τύρναβο, πραγματοποιήθηκε τριήμερο εκδη¬ 
λώσεων (23-25 Μαρτίου ’96) με τίτλο «Χώρος και Φως της οικογένειας Μανάκια». 
Στη φωτογραφία, ένα από τα τιμώμενα πρόσωπα: Ο Γιώργος Αλ. Μπαλοδήμος, α¬ 
πόγονος της οικογένειας Μανάκια. Συνεχίζοντας την καλλιτεχνική παράδοση, α- 
σχολείται ερασιτεχνικά με τη ζωγραφική. Στο πλαίσιο αυτών των εκδηλώσεων ορ¬ 
γανώθηκε έκθεση με έργα του. Επίσης, στις 11 Μαΐου και στο πρόγραμμα του δια¬ 
δημοτικού δικτύου κινηματογράφων του ΥΠΠΟ, εγκαινιάστηκε στα Γρεβενά ο δη¬ 
μοτικός κινηματογράφος «Σινέ Μανάκια». 


ΕΜΠΟΡΙΚΗΤΡΆΠΕΖΑ για σας 










































22 Φεβρουάριου 1922. Ο Γιαννάκης Μανάκιας και η αρραβωνιαστικιά του Αναστα¬ 
σία έχουν στείλει την καρτ ποστάλ στην Κιάουα και τον Νάκο Πολυαραίο. Από το 
Μοναστήρι στο Μουρι Ελασσόνας. 


Συνέχεια από την 23η σελίδα 

γηθεί οι εκδηλώσεις «ΜΑΝΑΚΕΙΑ 
1985» στον Τύρναβο και την Αβδέλ- 
λα. Τα επόμενα χρόνια ακολούθησαν 
εκδηλώσεις στο 28ο Φεστιβάλ Κινη¬ 
ματογράφου Θεσ/νίκης, το γύρισμα 
δύο (2) ταινιών για τους Μανάκια, η 
έκδοση δύο (2) βιβλίων από τους 
Χρίστο Χριστοδούλου και Γιώργη 
Εξαρχο, στα οποία υπήρξε σημαντι¬ 
κή συμβολή του συλλόγου με επι- 



Γιουγκοσλαβικό γραμματόσημο - πρώ¬ 
τη κυκλοφορία το 1980 -που εικονίζει 
το πρόσωπο του Μίλτου Μανάκια. Παρ’ 
ότι η διοίκηση της Διεθνούς Εκθέσεως 
Θεσσαλονίκης είχε αποφασίσει απονο¬ 
μή βραβείου προς τιμήν των Μανάκια 
κατά την απονομή δεν αναγγέλθηκε. 


στέγασμα τις φετινές εκδηλώσεις 
στο φετινό Φεστιβάλ Κινηματογρά¬ 
φου Θεσσαλονίκης και την έκθεση 
φωτογραφίας στην Αθήνα σε συνερ¬ 
γασία με την Μακεδονική Ταινιοθήκη 
και την Πανελλήνια Πολιτιστική Κί¬ 
νηση. 

Συλλογή υλικού 

Αλλο σημείο του αγώνα μας ήταν 
να συγκεντρωθούν και οργανωθούν 
φωτογραφίες και άλλα υλικά των α¬ 
δελφών Μανάκια. Στόχος που προϋ¬ 
πέθετε μεταβάσεις και επαφές με 
την τότε Γιουγκοσλαβία. Με μεσολά¬ 
βηση του αείμνηστου Κώστα Σταμα- 
τίου και του τότε υφυπουργού Εξω¬ 
τερικών Γιάννη Καψή, μεταβήκαμε 
κατ’ επανάληψη στα Σκόπια και το 
Μοναστήρι της τότε Γιουγκοσλαβι¬ 
κής Μακεδονίας για ανίχνευση και 
συλλογή υλικού. 

Είχαμε όμως αργήσει κάπως, γιατί 
πρόλαβαν οι Γιουγκοσλάβοι και αγό¬ 
ρασαν το αρχείο των αδελφών Μα¬ 
νάκια, με αποτέλεσμα από θέση ι¬ 
σχύος να απαιτούν από το υπουρ¬ 
γείο Πολιτισμού να υποβάλει επίση¬ 
μο αίτημα για την παραχώρηση αρ¬ 
χειακού υλικού των Μανάκια, στο υ- 

Μοναστήρι, 12 Απριλίου 1927. Ο Μιλτιάδης Μανάκιας με το γιο του αδελφού του, 
Δημητράκη. Η καρτ ποστάλ έχει σταλεί στον Νάκο Πολυαραίο. 


πουργείο Πολιτισμού της «Μακεδο¬ 
νίας», πράγμα που φυσικά ήταν αδύ¬ 
νατο τουλάχιστον για τότε. Ελπίζου¬ 
με ότι τώρα και με βάση το μνημόνιο 
συνεργασίας Αθηνών - Σκοπιών και 
την προσέγγιση των δύο χωρών ο 
στόχος αυτός θα επιτευχθεί. Ευτυ¬ 
χώς που ο Φώτος Λαμπρινός, ο Νίκος 
Αντωνάκος και πρόσφατα ο Θόδω¬ 
ρος Αγγελόπουλος με δικές τους ε¬ 
νέργειες, εξασφάλισαν κάποιες κό- 
πιες ταινιών των αδελφών Μανάκια, 
από τα γιουγκοσλαβικά αρχεία. 

Ετσι εκτός από την εξασφάλιση ε¬ 
νός φιλμ από την κηδεία του Μ. Μα¬ 
νάκια, το 1964 στο Μοναστήρι, δεν 
στάθηκε δυνατό να εξασφαλίσουμε 
άλλο αρχειακό υλικό από την Γιου¬ 
γκοσλαβία. Προσφάτως όμως η ανα¬ 
κάλυψη του αρχείου Γεωργίου και 
Ασπασίας Μπαλοδήμου, συγγενών 
των αδελφών Μανάκια, μας έδωσε 
τα μοναδικά σωζόμενα εν Ελλάδι 
γραπτά ντοκουμέντα των Μανάκια, 
που φέρνει στο φως της δημοσιότη¬ 
τας σήμερα η «ΚΑΘΗΜΕΡΙΝΗ». 

Οι εκδηλώσεις «ΜΑΝΑΚΕΙΑ» συνε¬ 
χίζονται κάθε χρόνο στην Αβδέλλα 
Γρεβενών, γιατί είναι ακράδαντο πι¬ 
στεύω μας πως οι αδελφοί Μανάκια, 
λαμβανομένων υπόψη και των συν¬ 


θηκών των αρχών του αιώνα μας, ή- 
σαν δυο ανεπανάληπτοι πρωτοπόροι 
του κινηματογράφου, ήσαν οι Λυμιέρ 
των Βαλκανίων, κάτι που πρέπει να 
δίνει μεγάλη τιμή στην Αβδέλλα, 
στην Μακεδονία, την Ελλάδα και τα 
Βαλκάνια. 

Με τη δουλειά τους άφησαν, ως 
πολύτιμη κληρονομιά ανεκτίμητης 
αξίας ντοκουμένα για τον κόσμο του 
19ου αιώνα στα Βαλκάνια, ένα κόσμο 
που έσβησε οριστικά και με την πα¬ 
ρουσία και δράση τους σε όλον τον 
χώρο των Βαλκανίων, δίνουν ένα μή¬ 
νυμα επίκαιρο όσο ποτέ: Οτι ο ευαί¬ 
σθητος αυτός χώρος της Βαλκανι¬ 
κής, μόνο όταν είναι ενωμένος θα 
προκόψει, με εχέγγυο και μέσο γι’ 
αυτήν την προκοπή την ακατάλυτη 
επίδραση του ελληνικού πολιτισμού. 

Ο οποίος πολιτισμός, ήταν κυρίαρ¬ 
χος στο Βαλκανικό χώρο, τουλάχι¬ 
στον τους προηγούμενους αιώνες 
και είναι καιρός, μετά την κατάρρευ¬ 
ση των ιδεολογιών να κυριαρχήσει 
και πάλι η Ελλάδα πολιτιστικά και οι¬ 
κονομικά σ’ αυτό το χώρο. Και μία 
γέφυρα γι’ αυτό, είναι οι αδελφοί 
Μανάκια και το έργο τους. Ας μην α- 
φήσουμε να πάει χαμένη αυτή η μο¬ 
ναδική ευκαιρία... 


ΕΜΠΟΡΙΚΗΤΡΑΠΕΖΑ ισχυρή για σας 









Ανέλπιστη γνωριμία 

Τα αδέλφια Μπαλοδήμου διαφυλάσσουν στο οικογενειακό τους αρχείο άγνωστες φωτογραφίες των Μανάκια 


Του Γ ιώργη Εξαρχου 


ΤΟΝ ΑΥΓΟΥΣΤΟ του 1995 προσε- 
κλήθην από τους Αβδελλιώτες να 
λάβω μέρος στις εκδηλώσεις τους 
«ΜΑΝΑΚΕΙΑ ’95», στην Αβδέλλα 
Γρεβενών, μαζί με τους Θ. Αγγελό- 
πουλο (σκηνοθέτη), Ν. Αντωνάκο 
(σκηνοθέτη), Φ. Λαμπρινό (σκηνο¬ 
θέτη), Χρ. Χριστοδούλου (δημοσιο¬ 
γράφο), που όλοι έχουμε ασχολη¬ 
θεί κατά τον άλφα ή βήτα τρόπο με 
τη ζωή και το έργο των αδελφών 
Μανάκια. 

Η επίσκεψή μου στην Αβδέλλα, ε¬ 
κτός από το κέρδος της γνωριμίας 
μου με τους ανθρώπους του χωρι¬ 
ού και τους συμμετέχοντες στις 
εκδηλώσεις προσκληθέντες δημι¬ 
ουργούς, μου επιφύλασσε και μια 
αναπάντεχη και ευχάριστη έκπλη¬ 
ξη: Τη γνωριμία μου με τον Γεώρ¬ 
γιο Μπαλοδήμο, συνταξιούχο πο¬ 
δήλατά και ευαίσθητο αυτοδίδακτο 
ζωγράφο, και με την αδελφή του 
Ασπασία Μπαλοδήμου, συνταξιού¬ 
χο υπάλληλο του υπουργείου Εθνι¬ 
κής Αμυνας. 

Ο Γεώργιος Μπαλοδήμος (γ. 1929 
στη Λάρισα) και η αδελφή του 
Ασπασία (γ. 1931 στη Λάρισα) είναι 
παιδιά της Γλυκερίας, κόρης του 
Νάκου Πολυωραίου και της Βασιλι¬ 
κής Μανάκια και διαφυλάσσουν στο 
οικογενειακό τους αρχείο άγνω¬ 
στες και πολύτιμες φωτογραφίες 
του Γιαννάκη και Μίλτου Μανάκια, 
αλλά και φωτογραφίες του θείου 
τους -αλλά μαθητή και ανιψιού των 
Μανάκια- Γιώργου Πολυωραίου, 
που υπήρξε σημαντικός φωτογρά¬ 
φος στη Θεσσαλονίκη και στενός 
συνεργάτης των Μανάκια, και ο ο¬ 
ποίος χάθηκε σε νεαρή ηλικία στα 
1926-1927. 

Οι πολύωρες συζητήσεις με τα 
δύο αδέλφια Μπαλοδήμου μού έλυ¬ 
σαν πολλές από τις απορίες που εί¬ 
χα για τη ζωή και το έργο των αδελ¬ 
φών Μανάκια, γεγονός που με οδή¬ 
γησε στο να αναθεωρήσω ορισμέ¬ 
νες απόψεις μου για τον ρόλο του 
Γιαννάκη Μανάκια, που ήταν αγα¬ 
πημένος κουνιάδος του μακεδονο¬ 
μάχου παππού τους Ιωάννη Πολυω¬ 
ραίου, σχετικά με τη δράση του στο 
«κίνημα των ρομουνιστών». 

Χωρίς διάθεση ωραιοποίησης ή 
της εκ των υστέρων αποκατάστα¬ 
σης των πραγμάτων, συνάγεται το 
συμπέρασμα ότι ο Μίλτος Μανάκιας 
υπήρξε ένθερμος μακεδονομάχος, 
ο δε Γιαννάκης χλιαρός «ρομουνι- 
στής», παρασυρθείς από τον γα¬ 
μπρό του Κώτσιο, μόνο στην περίο¬ 
δο της νιότης του. 

Μάλιστα το διαφυλαγμένο υλικό, 
φωτογραφίες καρτ ποστάλ των Μα¬ 
νάκια και του Γ. Πολυωραίου, που 
ανταλλάχτηκε εν είδει αλληλογρα¬ 
φίας μεταξύ των μελών της οικογέ- 
Συνέχεια στην 26η σελίδα 

13 Ιανουάριου 1914. Καρτ ποστάλ του Γ. Πολυαραίου από το Μοναστήρι προς τον πατέρα του Ιωάννη και τον αδελφό του Δη- 
μήτριο, μαθητή στην Τσαρίτσανη. 

ΕΜΠΟΡΙΚΗΤΡΆΠΕΖΑ για σας 

















Συνέχεια από την 25η σελίδα 

νειας Νάκου Πολυωραίου και των 
αδελφών Μανάκια, εηιβεβαιοί του 
λόγου το αληθές. Το υλικό αυτό τα 
αδέλφια Μπαλοδήμου μού το εμπι- 
στεύθηκαν και με την άδειά τους το 
αποκαλύπτουμε πρωτοδημοσιεύο- 
ντάς το στο παρόν αφιέρωμα. Τους 
οφείλω άπειρες ευχαριστίες για 
την εμπιστοσύνη τους. 

Βαλκανικό ενδιαφέρον 

Δεύτερη ευχάριστη έκπληξη απο¬ 
τελεί η επιστολή που έλαβα πριν α¬ 
πό λίγες ημέρες από τον Ρουμάνο 
σκηνοθέτη Μαριάν Τσουτσούι, ο ο¬ 
ποίος με παρακαλεί να του αποστεί- 
λω ένα αντίτυπο του βιβλίου μου 
«Αδελφοί Μανάκια. Πρωτοπόροι 
του Κινηματογράφου στα Βαλκάνια 
και το “βλαχικόν ζήτημα”» (Γαβριη- 
λίδης, 1991), λόγω του ότι ετοιμάζει 
γυρίσματα ταινίας, με περιεχόμενο 
τη ζωή και το έργο των αδελφών 
Μανάκια, και ασφαλώς το βιβλίο θα 
του είναι ένα χρήσιμο εργαλείο. 

Ο Ρουμάνος σκηνοθέτης μού εί¬ 
ναι εντελώς άγνωστος, αλλά γράφει 
πως θα συνεργαστεί με Ελληνα συ¬ 
νάδελφό του -δεν αναφέρει κάποιο 
όνομα- και μου εξηγεί το λόγο αυ¬ 
τής της επιλογής, διευκρινίζοντας: 

«Οι αδελφοί Μανάκια είναι (παι¬ 
διά) της Ελλάδας, ανήκουν στον πο¬ 
λιτισμό της Ελλάδας, όχι τόσο μέσω 
της πρωτοτυπίας του έργου (τους), 
όσο μέσω της αξίας και του περιεχο¬ 
μένου του. Αλλά αυτοί ανήκουν και 
σε άλλους, υπό μία ευρύτερη ή στε¬ 
νότερη έννοια. Η μοίρα τους να πε- 
θάνουν χωρίς να μπορούν να συνα- 
ντηθύν πολλά χρόνια μετά τον πό¬ 
λεμο (καθόλου, αν δεν απατώμαι!), 
μου φαίνεται σαν μια παραδειγματι¬ 
κή τραγωδία. Θα ήταν πολύ απλό να 
ρίξουμε το φταίξιμο στον Τίτο, στον 
Μεταξά ή στον ψυχρό πόλεμο. 
Εμείς, σήμερα, στην εποχή της ενω¬ 
μένης Ευρώπης, πρέπει να αποδει¬ 
χτούμε περισσότερο σόφρωνες». 

Με σωφροσύνη 

Θέλω να πιστεύω πως για όλα τα 
θέματα δεν θα πρέπει να αποδεχό¬ 
μαστε αφοριστικές θέσεις και από¬ 
ψεις, που ορισμένοι εξέφρασαν α- 
τεκμηρίωτα στο παρελθόν, και δη 
στο πλαίσιο της δημιουργίας μιας 
δήθεν «ιστορικής συνείδησης» που 
από τα πράγματα αποδεικνύεται 
στη συνέχεια ψευδής. Μια τέτοια 
«ιδέα» έχει καλλιεργηθεί και για 
τον βίο, τα έργα και τις ημέρες του 
Γιαννάκη Μανάκια. Είναι χρήσιμο, 
νομίζω, να ιδεί κανείς την «πολι¬ 
τεία» του Αβδελλιώτη δημιουργού 
στο πλαίσιο του ιστορικού χρόνου 
στον οποίο έζησε και έδρασε, με α¬ 
ναζήτηση όλων των στοιχείων εκεί¬ 
νων που οδηγούν αβίαστα σε ορθά 
συμπεράσματα. 

Η περίφημη «ρουμανική προπα¬ 
γάνδα» για την ελληνική ιστοριο¬ 
γραφία έχει λάβει διαστάσεις εξω¬ 
πραγματικές, ενώ υπάρχουν φωνές 
που είδαν με σύνεση και φρόνηση 
εκείνα τα γεγονότα και οδηγήθη¬ 
καν σε ορθά και ψύχραιμα ιστορικά 
συμπεράσματα. Αναφέρω π.χ. την 
προσέγγιση του Τρ. Ευαγγελίδου 



Ο Μίλτος Μανάκιας και ο ανιψιός του Γεώργιος Πολυαραίος. 


(Η Παιδεία επί Τουρκοκρατίας, τ. Β Τ , 

ο. 392-395), την οποία όμως οι ιστο¬ 
ριογράφοι του «κουτσοβλαχικού 
ζητήματος» αποσιωπούν. Γράφει, 
λοιπόν, ο γνωστός λόγιος και δια¬ 
νοούμενος; 

«Εν Βουκουρεστίω ανεξαρτήτως 
της στάσεως της κυβερνήσεως και 
των αισθημάτων του λαού, υπάρχει 
μικρά μερίς Μακεδόνων (Κουτσο- 
βλάχων) επί κεφαλής τον γνωστόν 
καθηγητήν Π. Παπαχατζήν έχουσα. 
Αλλοι Κουτσόβλαχοι δεν επιδοκιμά¬ 
ζουν την τακτική αυτήν, προπαγαν- 
δίζοντες υπέρ της στενής συνεν- 
νοήσεως προς την Ελλάδα. 

Μεταξύ των τελευταίων ευρίσκε- 
ται ο διαπρεπής δημοσιολόγος Νικ. 
Μπατσαρία, Μακεδών (Βλάχος), 
βουλευτής εν τη Τουρκική Βουλή 
του 1908 διατελέσας και υπουργός 
των Δημοσίων Εργων εν Κων/πόλει. 
Ούτος κατ’ επανάληψιν έγραψε φι- 
λελληνικά άρθρα εν τη «Αδεβέ- 
ρουλ» και «Ντιμινεάτζα» συνειργά- 
σθη δε πάντοτε μετά του σοφού κα- 
θηγητού και τέως πρωθυπουργού 
Ν. Ιώργα υπέρ της ελληνορουμανι- 
κής συνεννοήσεως». 

Ψύχραιμα, χωρίς σοβινιστικές ή 
εθνικιστικές κορόνες, θα πρέπει να 
αναζητηθεί και η αλήθεια γύρω από 
τη ζωή και το έργο των αδελφών 
Μανάκια. 



26 Οκτωβρίου 
1914. Ο Γιώργος 
Πολυαραίος γρά¬ 
φει από τα Βιτώ- 
λια στον αδελφό 
του Δημήτρη 
στην Τσαρίτσανη 
Ελασσόνας. 

Εργα ζωγραφικής 
του αυτοδίδακτου 
ζωγράφου Γιώρ- 
γουΜπαλοδήμου, 
εγγονού του Μα¬ 
κεδονομάχου Νά- 
κου Πολυαραίου 
και των αδελφών 
Μανάκια. Συνεχί¬ 
ζει την καλλιτεχνι¬ 
κή παράδοση της 
οικογένειας. Εχει 
προηγηθεί ο Θείος 
του, Γιώργος Πο- 
λυαραίος, ανιψιός 
των Μανάκια, που 
μαθήτευσε κοντά 
τους και έμεινε 
βοηθός τους στο 
φωτογραφείο στο 
Μοναστήρι. Σε 
τριήμερο εκδηλώ¬ 
σεων (Τύρναβος 
23-25 Μαρτίου ’96) 
για τους Μανάκια, 
οργανώθηκε έκθε¬ 
ση με έργα του 
Γιώργου Μπαλο¬ 
δήμου. Παράλληλα 
λειτούργησε και 
έκθεση με φωτο¬ 
γραφικά ντοκου¬ 
μέντα για τους 
Μανάκια, που προ¬ 
έρχονται από την 
οικογένεια Μπα¬ 
λοδήμου. Σ’ αυτά 
στηρίχτηκαν και τα 
δημοσιεύουν για 
πρώτη φορά οι 
«Επτά Ημέρες». 

Η Αβδέλλα ιης Πίνδου 

Γενέτειρα των Μανάκια, η άλλοτε ακμαία κωμόπολη, το καλοκαίρι σφύζει από ζωή, ενώ το χειμώνα εγκαταλείπεται 



Καρτ-ποστάλ του Μιλτιάδη Μανάκια (1914). Γράφει από το Μοναστήρι στον πατέ¬ 
ρα του Δημήτριο στα Γρεβενά. «Κον Δημήτριον Μανάκια-Αβδελιότι-εις Γρεβενά 
(πολύ δυσανάγνωστο). Σεβαστοί μου γονείς - Να μας στείλετε όσον πιστοποι¬ 
ητικά διά τον Μιλτιάδη (από;) Αβδέλλα μαζύ Γρεβενών διά να (αποδείξωμεν;) ότι 

είναι επήκοος Ελλην. Το πιστοποιητικό θα είναι από τον Δήμαρχον Γρεβενών. . 

Θα ήρχοντο ο Μιλτιάδης αλλά δεν το αφήνουν... να μπει . οι Σέρβοι στρατιώτες 

- Σας ασπαζόμαστε την δεξιάν - Γιαννάκης και Μιλτιάδης.». 


Του Γ ιώργη Εξαρχου 

ΤΟ ολιγόστιχο λήμμα των εγκυκλο¬ 
παιδειών για την Αβδέλλα, δεν απο¬ 
δίδει καν «τ’ ακρόνυχα» της πάλαι 
ποτέ ανθούσας βλαχοκωμοπόλεως 
της Πίνδου: 

«Εδρα της ομων. κοινότητος, υ- 
ποδ. Γρεβενών, έχουσα 12 κ. Κείται 
επί των κλιτύων των δειράδων της 
Πίνδου. Εικάζεται ότι το όνομά της 
προσέλαβεν εκ τίνος παρ’ αυτήν έ¬ 
λους. Εκ των εκεί δασών εξάγεται 
πολλή ξυλεία οικοδομών» 1 . 

Και πρόκειται για μια μικρή πατρί¬ 
δα του μεγάλου Ελληνισμού, κοιτίδα 
ανεπανάληπτων επαναστατών, κλε- 
φτοκαπεταναίων και αρματολών, 
διανοουμένων, πρωταγωνιστών ε¬ 
θνικών αγώνων και της ορθοδοξίας, 
ανθρώπων του μόχθου και του πνεύ¬ 
ματος. 

Οι γηγενείς λατινόφωνοι την απο- 
καλούν Αβδέλα και Αμπέλα· και η μεν 
πρώτη λέξη σημαίνει βδέλλα με προ¬ 
θεματικό α, όπως συνηθίζουν να θέ¬ 
τουν σε πολλές λέξεις ελληνικής 
προέλευσης οι Βλάχοι, η δε δεύτερη 
λέξη ενδεχομένως να προέρχεται α¬ 
πό τη βλάχικη λέξη αμπέλ (αδθΙ)= 
λευκό ή λευκοειδές πετραδάκι σφαι¬ 
ρικής ή ωοδειδούς μορφής, τρεπομέ- 
νης από ουδετέρου γένους σε θηλυ¬ 
κού, λόγω του ότι αφορά χωριό, που 
στα βλάχικα είναι χοάρα, δηλ. θηλυ¬ 
κού γένους, γι’ αυτό και Αμπέλα 2 . 

Η σημερινή Αβδέλλα είναι χτισμέ¬ 
νη στις πλαγιές της Α. Πίνδου, στους 
πρόποδες του όρους Βασιλίτσα 
(2.249 μ.) και δη «κρεμασμένη σαν 
βδέλλα» σε κατωφερικό παρακλάδι 
του βουνού Κουλέου (1.820 μ.), σε υ¬ 
ψόμετρο 1.200-1.400. Διοικητικά υ¬ 
πάγεται στο Νομό Γρεβενών, απ’ ό¬ 
που απέχει 23 χλμ. οδικώς και κατοι- 
κείται μόνο το καλοκαίρι, ως θερινή 
κωμόπολη, αφού το χειμώνα οι κά¬ 
τοικοί της είναι μόνο οι δύο «αρμα¬ 
τολοί» φύλακες των σπιτιών της, ε¬ 
νώ οι άλλοι μετακινούνται στους τό¬ 
πους διαμονής και δραστηριοτήτων 
τους: Τύρναβο, Γρεβενά, Θεσσαλο¬ 
νίκη, Αθήνα και αλλού. Τα καλοκαί¬ 
ρια συγκεντρώνονται εκεί περισσό¬ 
τεροι από τρεις χιλιάδες πληθυσμός, 
από τους οποίους η πλειονότητα για 
λόγους αναψυχής και ένα ποσοστό 
ως κτηνοτρόφοι, υλοτόμοι και επαγ- 
γελματίες. 

Οι διάφορες ιστορικές συγκυρίες 
το θέλησαν η Αβδέλλα να καταστρα¬ 
φεί και να πυρποληθεί επανειλημμέ¬ 
νος, ιδίως μετά τα χρόνια του Αλή 
Πασά των Ιωαννίνων, κατά τις πολ¬ 
λαπλές εξεγέρσεις των Μακεδονο- 
Θεσσαλών και Ηπειρωτών για ενσω¬ 
μάτωσή τους στο νεοσύστατο ελλη¬ 
νικό κράτος. Η τελευταία της ισοπέ- 
δωση ήταν στις 24 Ιουλίου 1944 από 
τα γερμανικά στρατεύματα κατοχής, 
χωρίς όμως να μπορεί να πάρει κά- 

ποια ανάσα και στα χρόνια του 
Εμφυλίου. 

Τα 300 σπίτια του σημερινού οικι¬ 
σμού δεν έχουν καμία σχέση με τα 
παλαιά αρχοντόσπιτα που σώζονταν 
μέχρι τα τέλη του περασμένου αιώ¬ 
να, που κι αυτά κάηκαν στα δίσεκτα 
χρόνια της ρουμανικής προπαγάν¬ 
δας και του Μακεδονικού Αγώνα, 
στην πρώτη δεκαετία του αιώνα μας. 

Διασπορά 

Αβδελλιωχών 

Κύρια απασχόληση του πληθυ¬ 
σμού, στα χρόνια της ακμής της κω- 
μοπόλεως, ήταν η κτηνοτροφία και 


οι τέχνες που σχετίζονται με τα 
προϊόντα της: τυροκομία, υφαντουρ- 
γική, παράλληλα με την οικοτεχνία, 
το κρατζιλίκι (αγωγιατισμός), το χα- 
ντζηλίκι, το εμπόριο και την υλοτο¬ 
μία. 

Μέχρι τα 1912, πολυάριθμα κοπά¬ 
δια γιδοπρόβατα, περί τα 70.000 κε¬ 
φάλια, έβοσκαν στις ολοπράσινες 
πλαγιές της περιοχής και τα καμά¬ 
ρωναν φημισμένοι τσελιγκάδες: 
Μπαντραλέξης, Παπαχατζής, Εξαρ- 
χος, Τσιβίκας, Ζάρμας, Τζιουβάρας, 
Τόλης, Μπαράκος, Τσιαλέρας, Καρα- 
γιάννης, Ντόκος, Ντάνκας, Τουβά- 
λας, Μπαλοδήμος, Καρκαμπέσης κ.ά. 

Οι μεγαλοτσελιγκάδες και η «κού- 


δα» τους μετανάστευαν σε διάφορες 
περιοχές το χειμώνα, ιδρύοντας εκεί 
νέους οικισμούς και ανθούσες πα¬ 
ροικίες. Ο Μπαντραλέξης με 600 ση¬ 
μαντικές οικογένειες Αβδελλιωτών 
και έχοντας υπό την προστασία του 
και πολλές οικογένειες Αρβανιτό- 
βλαχων νομάδων, εποίκισε τα βουνά 
της Βέροιας και της Νάουσας, δημι¬ 
ουργώντας οικισμούς στο Πάνω και 
Κάτω Σέλι (Παλιοσέλι, Μαρούσια, 
Βαλάντα, Ξερολίβαδο) και μέσα στη 
Βέροια και τη Νάουσα. 

Αλλοι Αβδελλιώτες σμίγοντας με 
κοντοχωριανούς τους από το Περι¬ 
βόλι εγκαταστάθηκαν στις ορεινές 
περιοχές της Αχρίδας και της Ρέσ- 
νας και πολλοί ρίζωσαν στην περιβο- 
λιώτικη αποικία Ιστόκ, στη λίμνη της 
Αχρίδας (Οχριντα). Μόνιμες εγκατα¬ 
στάσεις δημιούργησαν στη Θεσσα¬ 
λία και αρκετοί εγκαταστάθηκαν στα 
Μεγάλα Λιβάδια του Πάικου, στα Πο- 
ρόια, στη Σιάτιστα, στο Μπλάτσι 
(Βλάστη Κοζάνης), στη Βλαχοκλει- 
σούρα, στην Πιπιλίτσα. 

Ορισμένοι, σμίγοντας με Γραμμο- 
στιάνους Βλάχους, εγκαταστάθηκαν 
σε περιοχές της Θράκης και στην 
Αδριανούπολη, λίγοι βρέθηκαν στον 
Αυλώνα και στην Κορυτσά και άλλοι 
μόνιμα στα Τρίκαλα, στη Λάρισα, στο 
Μοναστήρι και στην Κωνσταντινού¬ 
πολη. Και άλλοι, ακόμη πιο μακριά, 
στο Βουκουρέστι και την Οδησσό και 
στις ΗΠΑ. Λιγότεροι βρέθηκαν στις 
Σέρρες, στην Καβάλα, στο Νευροκό- 
πι και σε περιοχές του Εβρου. 

Βασική αιτία όλων αυτών των με¬ 
ταναστεύσεων, που πήραν ευρεία έ¬ 
κταση στην περίοδο του Αλή Πασά, 
ήταν οι παντοειδείς εξεγέρσεις των 
Αβδελλιωτών κατά των Οθωμανών 
μαζί με τους άλλους Βλάχους, αλλά 
κυρίως η προσπάθειά τους να γλιτώ¬ 
σουν από τις συνεχείς επιθέσεις 
Τουρκαλβανών ληστοσυμμοριτών. 

«Επικαλείται τους 
μορφωμένους της» 

Δεν υπερηφανευόταν, όμως, μόνο 
για τους τσελιγκάδες της η Αβδέλλα. 
Από τα τέσσερα πίνδεια βλαχοχώρια: 
Σμίξη, Αβδέλλα, Σαμαρίνα, Περιβόλι, 
η πατρίδα των Μανάκια είχε τη φήμη 
πως διέθετε τους πιο μορφωμένους 
ανθρώπους. Οι Αγγλοι περιηγητές 
ΑΙαη ύ.Β. νναοο και Μαυποο δ. 
ΤίΊοιηρδοη γράφουν, στα 1914, για 
ποιά πράγματα ένιωθαν υπερήφανοι 
οι κάτοικοι των εν λόγω χωριών: 

«Ο Θεός είναι Σαμαρινιώτης» κι έ¬ 
τσι χαρίζει τη χάρη του στο γενέθλιο 
χωριό του. Σχετικά με το ποιο χωριό 
έρχεται μετά, υπάρχουν μερικές α¬ 
ντιρρήσεις. Η Αβδέλλα επικαλείται 
τους μορφωμένους της, το Περιβόλι, 
τα δάση του, την πλατεία του και το 
βουνό του. Η Σμίξη -ευτυχισμένος ο 
τόπος που δεν τον νοιάζει η πολιτική 

Γιαννάκης Μανάκιας αριστερά, Μίλτος δεξιά. Φωτογραφίες - καρτ-ποστάλ στις αρχές της δεκαετίας του ’20. Οι Μανάκια, 
φωτογράφοι, χρησιμοποιούσαν το καρτ-ποστάλ για αλληλογραφία. Τότε, η απουσία άλλων μέσων έκανε την επιστολογρα¬ 
φία αυτού του τύπου περισσότερο διαδεδομένη από σήμερα. Ισως πιο ανθρώπινη, είχε και κάτι το νοσταλγικό. Μέχρι τη δε¬ 
καετία του ’60, σε πολλά σπίτια, ιδίως της επαρχίας, υπήρχε στο «καλό δωμάτιο» κορνίζα με κολλημένες φωτογραφίες ή 
καρτ-ποστάλ ξενιτεμένων, θανόντων, στρατιωτικής θητείας, συγγενών κ.λπ. Φωτογραφικά όλη η ιστορία της οικογένειας. 


και οι φιλοδοξίες- είναι ευχαριστη¬ 
μένη να έρχεται τελευταία μεταξύ 
των τεσσάρων χωριών από τα οποία 
όλα θεωρούν τους εαυτούς τους πο¬ 
λύ ανώτερα από τα γειτονικά τους 
χωριά» 3 . 

Παιδιά της Αβδέλλας, θύματα του 
«παιδομαζώματος» της λεγάμενης 
«ρουμανικής προπαγάνδας», αυτής 
της προπαγάνδας που κυοφόρησε 
τον ρουμανικό μεγαλοϊδεατισμό και 
οφείλεται στους Φαναριώτες Πρίγκι¬ 
πες στις άνωθεν του Δουνάβεως 
«ρουμανικές χώρες», είναι οι δια¬ 
πρεπέστατοι καθηγητές και ακαδη¬ 
μαϊκοί στη Ρουμανία: Ιωάννης Καρα- 
γιάννης, Περικλής και ο ανεψιός του 
Τάκης Παπαχατζής, ο Νικόλαος και ο 
γιος του Βαλέριος Παπαχατζής, ο 
πρωτοπόρος της αεροναυπηγικής ε¬ 
πιστήμης Καραφώλιας Ηλίας και 
πλειάδα ποιητών και συγγραφέων 
της Ρουμανίας. Στους προπαγανδι- 
στές του «ρουμουνισμού» και ο 
Αβδελλιώτης μοναχός Αβέρκιος, ε¬ 
νώ φέρεται ατεκμηρίωτα ότι η 
Αβδέλλα γέννησε και τον Απόστολο 
Μαργαρίτη, πράκτορα του Πατριαρ¬ 
χείου, των Οθωμανών, των Ιταλών, 
των Γ άλλων, των Ρουμάνων στα χρό¬ 
νια της άνθησης της «ρουμανικής» 
προπαγάνδας» (τέλη του 19ου αι. με 
αρχές του 20ου αι.) 4 . 

Ιστορικές πληροφορίες 

Κι αν όλους αυτούς τους άρπαξε 
το πνεύμα του εφιάλτη και του Κουί- 
σλιγκ, η Αβδέλλα έχει να επιδείξει 
άλλους με λαμπρή ιστορία και αγώ¬ 
νες στους κόλπους του Ελληνισμού 
απ’ τον καιρό της εμφάνισής της στα 
χρόνια της Ανατολικής Ρωμαϊκής 
Αυτοκρατορίας, της αυτοαποκαλού- 
μενης Ρωμανίας. Από τα χρόνια εκεί¬ 
να που «η χώρα της Θεσσαλίας, της 
τότε Μεγάλης Βλαχίας καλουμέ- 
νης» 5 (περί το 1200 μ.Χ.), αλλά και α¬ 
κόμη ενωρίτερα, όταν «εσκλαβώσασι 
ούλη την Ελλάδα, που την ελέγασι 
Ρουμανία» 6 (1059 μ.Χ.), η Αβδέλλα έ¬ 
δινε το δικό της παρών, στους αγώ¬ 
νες του Ελληνισμού. 

Αβδελλιώτης ήταν «ο Βλάχος 
Μπογκόης» (=Μπαγκούας σήμερα), 
που συμμετέχει στα 1402 μαζί με άλ¬ 
λους ομοφύλους του Αρβανιτοβλά- 
χους στη γνωστή κάθοδό τους από 
Ηπειρο και Μαλακάσι προς Αττικοβι- 
οιωτία και Πελοπόννησο, με τους 
Μαλακάσιους, Μπούιους και Μεσσα- 
ρίτες Βλάχους. 

Αβδελλιώτες μαζί με άλλους Βλά¬ 
χους λαμβάνουν μέρος στην υπερά¬ 
σπιση της Θεσσαλονίκης, όταν την 
πολιορκεί στα 1420 ο Μουράτ Β Τ . 

Αβδελλιώτες συμμετέχουν στο εκ 
2.000 ιππέων σώμα Βλάχων πολεμι¬ 
στών, με αρχηγό τους τον Ιουστινιά- 
νη, στην υπέρασπιση της Κωνσταντι¬ 
νουπόλεως στο διάστημα της πο¬ 
λιορκίας της στα 1453. 

Στα 1480 υποτάσσονται στους 
Οθωμανούς, εξασφαλίζοντας όμως 
όπως και τα άλλα Βλαχοχώρια, αυ¬ 
τονομία και προστασία της Βαλιδέ 
Σουλτάν (Μητέρας του Σουλτάνου), 
καθώς και άλλα προνόμια. 

Από τα 1480 έως τα 1611, η Αβδέλ¬ 
λα μεταμορφώθηκε σε οικισμό πλή¬ 
ρους άνθησης της κτηνοτροφίας και 


των άμεσα συνδεομένων με αυτή 
δραστηριοτήτων. Στα 1611 γίνεται η 
γνωστή εξέγερση του επισκόπου 
Τρίκκης (Τρικάλων) Διονυσίου του 
Σκυλοσόφου, γόνου της Αβδέλλας, 
το γένος Οικονομικού, του οποίου α¬ 
πόγονοι σώζονται στην Κατερίνη 
Πιερίας. 

Στα χρόνια του Αλή Πασά των Ιω- 
αννίνων καταλύεται το προνομιακό 
καθεστώς που της είχε παραχωρήσει 
η Υψηλή Πύλη και οι τουρκαλβανικές 
συμμορίες λεηλατούν την κωμόπο¬ 
λη, αναγκάζοντας πολλούς τσελι- 
γκάδες να μεταναστεύσουν σε άλ¬ 
λες περιοχές, ιδρύοντας ταυτοχρό- 
νως παροικίες Αβδελλιωτών. 

Ο Γάλλος περιηγητής Φρ. Πουκε- 
βίλ υπολογίζει στα 1806 ότι υπήρχαν 
περί τα 300 σπίτια στην Αβδέλλα: «... 
επεσήμανα μια λεύγα προς τα Β.Δ. 
πάνω στα όρη του Αλιάκμονα, τη Σμί- 
ξη, ένα βλάχικο κεφαλοχώρι με τρια¬ 
κόσιες εστίες, και κοιτάζοντας Δ. την 
Αβδέλλα με ισάριθμο πληθυσμό» 7 . 
Το γεγονός μάλιστα ότι κατά την επί¬ 
σκεψή του μετέβαιναν με το ίδιο κα¬ 
ραβάνι από τα Γρεβενά «και πολλοί 
έμποροι, που πήγαιναν για τις δου¬ 
λειές τους στο Περιβόλι και την 
Αβδέλλα», σημαίνει πως υπήρχε την 
περίοδο εκείνη μεγάλη οικονομική 
και εμπορική άνθηση στην Αβδέλλα. 

Στους ένδοξους κλεφταρματο- 
λούς της Αβδέλλας ανήκουν ο Νικό- 
λας Τζιουβάρας, ο Αλέξης Τραγου- 
δάρας, ο Παναγιώτης Μπενάκης, ο 
σταυραδελφός του Κατσιαντώνη κα- 
πετάν Δίπλας ο Νικοτσάρας κ.ά. 

Ο Νικοτσάρας μάλιστα με 600 βλά¬ 


χους Αβδελλιώτες, Φουρκιώτες και 
Αρβανιτοβλάχους ξεσήκωσε τον 
πληθυσμό της Ζίχνης Σερρών στα 
1818 και στη συνέχεια προσέτρεξε 
να βοηθήσει τον Καραγιώργη Σερ¬ 
βίας (γόνος κι αυτός του βλάχικου 
χωριού Φούρκα της Ηπείρου). 

Συμμετοχή 
στους αγώνες 
του Ελληνισμού 

Στον Αγώνα του ’21 οι Αβδελλιώ¬ 
τες με τους κοντοχωριανούς τους 
Περιβολιώτες, Σμιξιώτες και Σαμαρι- 
νιώτες έλαβαν μέρος στην Επανά¬ 
σταση της Χαλκιδικής υπό τον Εμ¬ 
μανουήλ Παππά και αρκετοί υπηρέ¬ 
τησαν στο σώμα του Σαμαρινιώτη Τ. 
Καρατάσου. 

Στην πολιορκία του Μεσολογγίου, 
που κατά τον Ν. Κασομούλη οι περισ¬ 
σότεροι κλεφτοκαπεταναίοι και ο¬ 
πλαρχηγοί και τα έγκλειστα παλικά¬ 
ρια τους ήταν Βλάχοι, συμμετείχαν 
και οι Αβδελλιώτες αγωνιστές: 
Μπρέσιος, Στέργιος Μπέζας και ο 
καπετάν Αράμος, που έπεσε αργότε¬ 
ρα μαχόμενος στην Πελοπόννησο. 

Μετά τη δημιουργία του ελληνικού 
κράτους με βόρεια σύνορα Αμβρακι- 
κού - Παγασητικού, η Αβδέλλα και τα 
γειτονικά Βλαχοχώρια πλήρωναν το 
τίμημα των ληστρικών επιδρομών 
των Αλβανών. Κι έτσι ξεσηκώθηκαν 
με τους Θεσσαλούς, Ηπειρώτες και 
τους Δυτικομακεδόνες Βλάχους, 
στα 1854, για να ενωθούν με τη μη¬ 
τέρα Ελλάδα, η οποία προσέτρεξε με 


σώμα κλεφτοκαπεταναίων υπό τον 
Θ. Γρίβα. 

Ομως η οθωνική κυβέρνηση των 
Αθηνών τους εγκατέλειψε και οι ε- 
παναστατήσαντες Αβδελλιώτες, Πε- 
ριβολιώτες, Σμιξιώτες και Σαμαρι- 
νιώτες στο χωριό Καρπερό των Γρε- 
βενών, έδωσαν τη μάχη αβοήθητοι 
στη «Φυλλουργιά», όπου στην κυ¬ 
ριολεξία αποδεκατίστηκαν. Σκοτώ¬ 
θηκαν οι Αβδελλιώτες Κατσιουπέρης 
και Κουτόβας και τραυματίστηκε ο 
Δημάκης. 

Τη χρονιά του Ρωσοτουρκικού πο¬ 
λέμου, και της Συνθήκης του Αγίου 
Στεφάνου, στα 1877-78, οι Αβδελλιώ¬ 
τες της Βέροιας ξεσηκώνονται ενα¬ 
ντίον των Τούρκων, με επικεφαλής 
τον συμπατριώτη τους μεγαλοτσέλι- 
γκα Παύλο Μπαντραλέξη, στον Κο- 
λινδρό και τα γύρω χωριά του Αλιάκ¬ 
μονα. Το κίνημα απέτυχε και ο Π. 
Μπαντραλέξης κατέφυγε στην Αθή¬ 
να, ζώντας εκεί επί 18 χρόνια ως 
«συνταξιούχος» του ελληνικού κρά¬ 
τους. Το 1896 του χορηγήθηκε αμνη- 
στεία από τους Τούρκους. Επέστρε¬ 
ψε και πάλι στην Αβδέλλα και πέθανε 
στη Βέρροια στα 1911. 

Στο κίνημα του Κολινδρού συμμε¬ 
τείχαν ως ηγέτες οι Αβδελλιώτες, 
Παύλος και Πέτρος Μπαντραλέξης, 
ο Παναγιώτης Βέρος, ο Σαφαρίκας 
και ο καπετάν Σπανοβαγγέλης. 

Παρ’ όλο που δεν αναφέρονται συ¬ 
γκρούσεις σ’ αυτή την επανάσταση, 
υπάρχουν θύματα από την αναταρα¬ 
χή και τη σύγχυση που προκλήθηκε 
από «ειρηνοποιούς Τούρκους στρα- 
Συνέχεια στην 30η σελίδα 

Πανοραμική άποψη της Αβδέλλας σήμερα (φωτ.: Αχιλλέας Σκούπρας). 



Η Αβδέλλα, γενέτειρα των Αδελφών Μανάκια, φωτογραφημένη από τους ίδιους στις αρχές του αιώνα. 


Συνέχεια από την 29η σελίδα 

τιώτες», που στις κραυγές των γυ¬ 
ναικοπαιδών «έρχονται οι Τούρκοι», 
επτά ηρωίδες γυναίκες έπεσαν στο 
γκρεμό. 

«Πρώτη η Μαρία Μητραντώνη, 
δεύτερη η Κυράτσα Μπενιβάνου, 
τρίτη η Ελένη Τσούλη, τέταρτη η 
Βαγγέλια Σάντου, πέμπτη η Σουλτά¬ 
να Μαρίτσα, έκτη η Μαρία Σιούλα και 
έβδομη η Κατερίνα Νίπα· αυτή ρίχτη¬ 
κε με το μωρό της, ονόματι Γιάννη, 
που δεν σκοτώθηκε όμως, αλλά όταν 
κατέβηκαν στο γκρεμό, το βρήκανε 
να βυζαίνει από τη νεκρή μητέρα 
του, επέζησε δε του δράματος και 
μεγάλωσε στη Βέροια όπου και πέ- 
θανε το 1930 σε ηλικία 52 ετών» 8 . 

Βαλκανικοί 
και Β Τ Παγκόσμιος 

Στους Βαλκανικούς πολέμους 
1911-1913, συμμετείχαν ως εθελο¬ 
ντές αγωγιάτες του ελληνικού στρα¬ 
τού, στο Μπιζάνι και στα Γιάννινα, οι 
εξής Αβδελλιώτες: Μπακατάρος Κ., 
Τζιάτζιος Δ., Λύτρας I., Χώτος Ν., 
Μκερίρης Δ., Μπαλοδήμος Γιώτης, 
Μπαλοδήμος Σ., Μπακιώφης Δ., Νώ¬ 
τας Π., Κασίδης Α., Μαχαίρας Τ., Πί¬ 
πας Ν., Δαμασιώτης Γ., Μπαζούκης 

Τούσιας, Παπαχατζής Α., Πιάχας Π., 
Πατσιαούρας Π., Ντίτος I. και άλλοι 
των οποίων δεν είναι γνωστά τα ονό¬ 
ματα. 

Βέβαια, των αγωνιστών των Βαλ¬ 
κανικών Πολέμων έχουν προηγηθεί 
οι Μακεδονομάχοι. Και τέτοιους έχει 
να επιδείξει αρκετούς η Αβδέλλα: 
Ζήσης Βέρος, Γιάννης Μπίρκας, 
Γιάννης Πορτέσης, I. Σιουτζούκης, 
Στ. Σιουτζούκης, αλλά και άλλοι αγω¬ 
νιστές «που είχαν έρθει απ’ την Αμε¬ 
ρική, κάπου δέκα πατριώτες: Σ. Λιό- 
κας, Α. Τσαλιέρας, I. Τζουμέρκας, I. 
Γκαλιανάρος, Π. Μπαρμπέρης, Γ. 
Μάρτος, Γ. Παντούλης (Κουβάτας), 
Κ. Σιουτζούκης, Ν. Σιουτζούκης, μαζί 
με τους ομαδάρχες τους Α. Μίγα, Μ. 
Σακελλάρη, οι αδελφοί Δ. και Φ. Τα- 
κόπουλοι και με αρχηγό όλου αυτού 
του αντάρτικου Σώματος το Γ. Νί- 
τσιο, (...) άλλοι δύο Αβδελλιώτες, με 
επικεφαλής τον τσέλικα Κώστα Ε- 
ξαρχο και βοηθούς τους δασκάλους 
Ν. Πολιαραίο, Γ. Ρούσα και Ζ. Βέρρο, 
μαζί με άλλους πατριώτες απο την 
Αβδέλλα και το Σπήλαιο, κατέλαβαν 
ένοπλοι το βουνό Ορλιακα (ισχυρό 
πέρασμα προς την Πίνδο) για να α¬ 
ντιμετωπίσουν τον Μπεκίρ που βάδι¬ 
ζε κατά της Αβδέλλας» 9 . 

Στον ιταλοελληνικό πόλεμο του 
1940 και αργότερα στη γερμανοϊτα- 
λοβουλγαρική κατοχή (1941-1944), 
η Αβδέλλα έδωσε εκατοντάδες α¬ 
γωνιστές, φαντάρους και αντάρτες 
στον ΕΛ.ΑΣ και τον ΕΔΕΣ. Μνημο¬ 
νεύουμε τον στρατηγό του «Αλβα¬ 
νικού Μετώπου» Κ. Τότσιο και τους 
γνωστούς αγωνιστές της Αριστερός 
Κώστα Βέρρο και Κώστα Μπίρκα 
(συγγραφέας). Μάλιστα, από την 
Αβδέλλα «πήγαν στο Αλβανικό Μέ¬ 
τωπο πάνω από 800 μουλάρια και χι¬ 
λιάδες άλλα βλάχικα μουλάρια όλων 
των χωριών μετέφεραν κάθε είδους 
πολεμικό υλικό, τρόφιμα, ρουχισμό 
κ.λπ., χωρίς να γυρίσει απ’ αυτά κα¬ 
νένα ζωντανό στους ιδιοκτήτες 
τους» 10 . 

Τα όσα προηγουμένως αναφέραμε 
δεν είναι άραγε αρκετά να τονίσουν 
στον «πάσα ένα» αμφισβητία, το πώς 
και το γιατί τούτη η βλαχοκωμόπολη, 
η Αβδέλλα, οφείλει να αναδείξει όλα 
της τα παιδιά, ακόμη και εκείνα που 



Μοναστήρι (Βιτώ- 
λια) 25 Οκτωβρίου 
1918. Ο μακεδονο¬ 
μάχος ελληνοδιδά¬ 
σκαλος Ιωαν. Πο- 
λυαραίος, γαμπρός 
των Μανάκια, μαζί 
με τον γιο του 
Γιώργο, γράψουν 
στον άλλο γιο του 
Πολυαραίου, τον 
Δημήτρη, που υπη¬ 
ρετεί στρατιώτης 
στον ελληνικό 
στρατό. 


μήδισαν στα δύσκολα χρόνια των ε¬ 
θνικιστικών κινημάτων της Βαλκανι¬ 
κής, όπως είναι οι Παπατζήδες και οι 
Μανάκια, που δεν νομίζω να υπήρ¬ 
ξαν περισσότερο μητραλοίες απ’ όσο 
άλλοι συνέλληνες στην περίοδο του 
Εμφυλίου (1946 - 1949), τη στιγμή 
μάλιστα που το πνευματικό και καλ¬ 
λιτεχνικό έργο τους σαν πολύτιμο 
πετράδι έχει ευρύτερη βαλκανική 
και παγκόσμια απήχηση; 

Δεν πρέπει, άραγε, να είναι υπερή¬ 
φανος οι Αβδελλιώτες που η υφυ¬ 
πουργό των ΗΠΑ κ. Κάμποση της κυ- 
βερνήσεως Ρέιγκαν είναι δικό τους 
παιδί, και δη τέκνον θύματος της 
«ρουμανικής προπαγάνδας» του πε¬ 
ρασμένου αιώνα; 

Ο Π. Αραβαντινός * 1 11 αναφέρει πως 
στα 1856 η Αβδέλλα είχε 450 σπίτια, 
ενώ κατά τον Νικ. Θ. Σχινά 12 στα 


1886 η πατρίδα των Μανάκια «το 
χωρίον Αβδέλλα, έχον 320 οικογέ¬ 
νειας, 2 εκκλησίας, παντοπωλεία. 
Εις 1/4 απόστασιν απ’ αυτού κείται η 
πτωχή Μονή Αγίας Τριάδος. Εν κα¬ 
λοκαιρία μόνο από ταυτής οδός α- 
νερχομένη δυσχερή λίαν ανωφέρει¬ 
αν, φέρει εις 2 ώρας προς την ορει- 
νοτάτην θέσιν Βασιλίτσα· και απ’ 
αυτής εις 3 έτι ώρας κατωφέρειας 
εις Σαμαραίναν. Από της Αβδέλλας 
οδός ανέρχεται ανωφέρειαν επί ώ¬ 
ραν και εκείθεν κατερχομένη προς 
ρευματιάν ακολουθεί ταύτην μέχρι 
του χωρίου Σμίξι...» 

Σήμερα, το «Κοινοτικό Γραφείο 
Αβδέλλης» στεγάζεται στο οίκημα 
του Δημαρχείου Τυρνάβου -πόλη 
στην οποία συνυπάρχουν και δρα¬ 
στηριοποιούνται Αβδελλιώτες, Σμι- 
ξιώτες και Σαμαρινιώτες Βλάχοι -και 


τα καλοκαίρια «μετακομίζει» στον 
πανέμορφο πίνδειο οικισμό, που έχει 
εξελιχθεί σε ζωντανό και πολύκοσμο 
τουριστικό θέρετρο, στο οποίο πα¬ 
ραθερίζουν οι στα άστεα διαβιού- 
ντες Αβδελλιώτες, ανάμεσα στους 
οποίους και εξέχοντες πανεπιστη¬ 
μιακοί καθηγητές και διανοητές. 

Ετσι, λοιπόν, και η σύγχρονη 
Αβδέλλα «Στην εμφάνιση είναι ένα 
τυπικά βλάχικο χωριό, που είναι χτι¬ 
σμένο στην πλευρά ενός βουνού και 
έχει γύρω στα τριακόσια πενήντα 
σπίτια, τα περισσότερα από τα οποία 
έχουν έναν μικρόν κήπον. (...) Καύ¬ 
χημα της Αβδέλλας κατά τα τελευ¬ 
ταία χρόνια υπήρξε η μεγάλη επιτυ¬ 
χία της στην εκπαίδευση...». 13 

Μακάρι η εκπαίδευση να δώσει 
και στην εποχή μας μια νέα πνοή και 
δημιουργική προοπτική στο ένδοξο 
χωριό. 


Βιβλιογραφία - Παραπομπές 

1. Εγκυκλοπαιδικόν Λεξικόν Ελευθερουδά- 
κη, τ. 1, σ. 23 

2. Βλ. Ταείιε ΡαραΗα§ί, ϋίείίοηαηιΐ 
ΌίαΙβείηΙηίΑτοηιαη (Το Λεξικό της Αρμο¬ 
νικής Διάλεκτον), Βουκουρέστι 1974, σ. 
100 . 

3. Α.Ι.Β. Ψαεε - Μ. 8. ΤΗοπιρ8οη, Οι Νομάδες 
των Βαλκανίων, Θεσσαλονίκη 1989, σ. 
177. 

4. Β. Γιώργης Εξαρχος, Αδελφοί Μανάκια. 
Πρωτοπόροι τον Κινηματογράφον στα 
Βαλκάνια. Και το «βλαχικόν ζήτημα», 
Εκδ. Γαβριηλίδης, Αθήνα 1991, σ. 212-224. 
Του ίδιου: Αυτοί είναι οι Βλάχοι, Εκδ. 
Γαβριηλίδης, Αθήνα 1994, σ. 82-122 και 
203-346. 

5. Π. Αραβαντινός, Χρονογραφία της Ηπει¬ 
ρον, τ. Α, σ. 58. 

6. Κ. Ν. Σάθας, Το εν Ζακννθω Αρχοντολό- 
γιον και οι Ποπολάροι. Χρονικόν Ανέκ¬ 
δοτον Γαλαξειδίον, σ. 195-196. 

7. Φρ. Πουκεβίλ, Ταξίδι στην Ελλάδα. Μα¬ 
κεδονία - Θεσσαλία, Εκδ. Αφοί Τολίδη, 
Αθήνα 1995, σ. 144 και 141. 

8. Αλέκου Παπαβασιλείου (εθνοσυμβούλου 
της ΠΕΕΑ στα χρόνια της κατοχής), Ιστο¬ 
ρικά δημοσιεύματα για τονς Βλάχους, 
Βέροια 1974 (στο: Κώστας Μπίρκας, 
Αβδέλλα. Η αλπική κωμόπολη. Αετό φω¬ 
λιά της ένδοξης Πίνδον , Εκδ. Ιωλκός, 
Αθήνα 1978, σ. 37-38). 

9. Κώστας Μπίρκας, ό.π. σ. 47-48. 

10. Ο.π. σ. 50. 

11. Ο.π., τ.Β] σ. 343. 

12. Νικόλαος Θ. Σχινάς, Οδοιπορικάί Ση¬ 
μειώσεις Μακεδονίας, Ηπειρον, Εν Αθή- 
ναις1886, σ. 6. 

13. Α. ]. Β. Ψαεβ - Μ. 8. ΤΗοπιρζοη, ό.π. σ. 174. 


19 Ιουνίου 1919. 
Οι Τάκης (Δημή- 
τριος) και Γεωρ- 
γοάλης (Γεώργιος) 
Πολυαραίος 
γράψουν από 
την Αβδέλλα 
στον εξάδελψό 
τους Α να στάση 
στην Αμερική. 



Ο μεγαλύτερος αριθμός φωτο¬ 
γραφιών προέρχεται από το ανέκ¬ 
δοτο, και άγνωστο μέχρι σήμερα, 
αρχείο της οικογένειας Αλέξαν¬ 
δρον Μπαλοδήμον . Ως σνμπλή- 
ρωμα δανειστήκαμε ελάχιστες 
φωτογραφίες από τα βιβλία: «Τα 
φωτογενή Βαλκάνια των αδελ¬ 
φών Μανάκη» τον Χρίστον Κ. 
Χριστοδούλου (Εκδ. Παρατηρη¬ 
τής, 1989) και «Αδελφοί Μανάκια 
πρωτοπόροι τον κινηματογράφον 
στα Βαλκάνια» τον Γιώργη Εξαρ- 
χον (Γαβριηλίδης, 1991). Στο α¬ 
φιέρωμα σννέβαλαν καθοριστικά 
ο Χρήστος Παπαγιάννης, πρόε¬ 
δρος τον Σνλλόγον Αβδελλιωτών 
«Η Βασιλίτσα» και ο Γιώργης 
Εξαρχος. Ευχαριστούμε τονς φω- 
τογράφονς της Λάρισας Βασίλη 
Αγγλόπονλο και Αχιλλέα Σκού- 
πρα για τη βοήθεια 

